How to Apply Education Loan| വിദ്യാഭ്യാസ വായ്പയ്ക്ക് അപേക്ഷിക്കുന്നത് എങ്ങനെ?| How to apply for an education loan All you Need to know – News18 Malayalam\nHow to Apply Education Loan| വിദ്യാഭ്യാസ വായ്പയ്ക്ക് അപേക്ഷിക്കുന്നത് എങ്ങനെ?\nവിദ്യാഭ്യാസ വായ്പയ്ക്ക് എങ്ങനെ അപേക്ഷിക്കാമെന്നത് വിശദമായി അറിയാം\nLast Updated : January 06, 2022, 12:20 IST\nഒരു വിദ്യാര്‍ത്ഥിക്ക് തന്റെ പഠനത്തിനായി വിദ്യാഭ്യാസ വായ്പയ്ക്ക് (Education Loan) അപേക്ഷിക്കുന്നതിന് നിരവധി മാര്‍ഗങ്ങളുണ്ട്. പ്രധാനമായും ഓണ്‍ലൈനായും ഓഫ്‌ലൈനായും വിദ്യാഭ്യാസ വായ്പയ്ക്കായി അപേക്ഷിക്കാം. കൂടാതെ അപേക്ഷകരെ സഹായിക്കുന്നതിനായി ചില ബാങ്കുകള് വെര്‍ച്വല് അസിസ്റ്റന്റ് സേവനങ്ങളും നല്‍കുന്നുണ്ട്. വിദ്യാഭ്യാസ വായ്പയ്ക്ക് എങ്ങനെ അപേക്ഷിക്കാമെന്നത് വിശദമായി അറിയാം:\nവിദ്യാഭ്യാസ വായ്പയ്ക്ക് അപേക്ഷിക്കുന്നതിന് ഏറ്റവും എളുപ്പവും സൗകര്യപ്രദവുമായ ഒരു മാര്‍ഗമാണിത്. ഓണ്‍ലൈനായി അപേക്ഷിക്കുന്നതിന് രണ്ട് വഴികളുണ്ട്. ആദ്യത്തേത് നിങ്ങള് അപേക്ഷാ ഫോം ഓണ്‍ലൈനായി പൂരിപ്പിച്ച് ആവശ്യമായ രേഖകള് അറ്റാച്ച് ചെയ്ത് ഫോം സമര്‍പ്പിക്കുന്ന രീതിയാണ്.\nചോദിച്ചിരിക്കുന്ന എല്ലാ വിശദാംശങ്ങളും നേരിട്ട് നല്‍കിക്കൊണ്ട് നിങ്ങള് അപേക്ഷിക്കുന്നതാണ് രണ്ടാമത്തേത്. അപേക്ഷ നടപടിക്രമങ്ങള് മുന്നോട്ട് പോകുന്നതിനായി വായ്പയുടെ നിബന്ധനകള് ചര്‍ച്ച ചെയ്യാന് ബാങ്ക് പ്രതിനിധി നിങ്ങളുമായി ബന്ധപ്പെടും.\nഓഫ് ലൈൻ അപേക്ഷ:\nഇതിനായി ഒരു ബാങ്ക് ശാഖ സന്ദര്‍ശിക്കുക. ആവശ്യമായ രേഖകള് സഹിതം അടുത്തുള്ള ശാഖ സന്ദര്‍ശിച്ച് നിങ്ങള്‍ക്ക് ലോണിന് അപേക്ഷിക്കാം. അതിനായി ബാങ്ക് പ്രതിനിധിയുമായി ലോണിന്റെ നിബന്ധനകള് ചര്‍ച്ച ചെയ്തിന് ശേഷം ഫോം പൂരിപ്പിച്ച് നേരിട്ട് അപേക്ഷിക്കുക.\nവായ്പ നല്‍കുന്ന ബാങ്കിനെ വിളിക്കുക: നിങ്ങള്‍ക്ക് വായ്പ ആവശ്യമുള്ള ബാങ്കിലെ പ്രതിനിധിയെ വിളിക്കാം അല്ലെങ്കില് നിങ്ങളുടെ താല്‍പ്പര്യം പ്രകടിപ്പിച്ചുകൊണ്ട് അവരോട് തിരികെ വിളിക്കാന് അഭ്യര്‍ത്ഥിക്കാം. തുടര്‍ന്ന് നിങ്ങള്‍ക്ക് ലോണ് നിബന്ധനകള് ചര്‍ച്ച ചെയ്ത് വായ്പയ്ക്ക് അപേക്ഷിക്കാം.\nബാങ്കുകളും മറ്റ് ധനകാര്യ സ്ഥാപനങ്ങളും തങ്ങളുടെ ഉപഭോക്താക്കള്‍ക്ക് മികച്ച സേവനം നല്‍കുന്നതിന് ഇപ്പോള് ഡിജിറ്റല് രീതികള് സ്വീകരിക്കുന്നുണ്ട്. നിങ്ങളുടെ സംശയങ്ങള് തീര്‍ക്കുന്നതിനും അപേക്ഷാ നടപടിക്രമങ്ങളില് സഹായം അഭ്യര്‍ത്ഥിക്കുന്നതിനും ഒരു വെര്‍ച്വല് അസിസ്റ്റന്റ് ഉപയോഗിക്കുന്നതാണ് ഇത്തരത്തിലുള്ള രീതികൊണ്ട് ഉദ്ദേശിക്കുന്നത്.\nമാതാപിതാക്കളുടെ/ രക്ഷിതാക്കളുടെ സ്ഥിരതാമ സസ്ഥലത്തിന്റെയോ അല്ലെങ്കില് പഠനം നടത്തുന്ന സ്ഥാപനത്തിന്റെയോ ഏറ്റവും അടുത്തുള്ള ബാങ്ക് ശാഖയിലാണ് വായ്പ അപേക്ഷ നല്‍കേണ്ടത്. വിദ്യാഭ്യാസ സ്ഥാപനത്തിനടുത്ത ശാഖയില് നിന്ന് വിദ്യാഭ്യാസ വായ്പ എടുത്താല്, പഠനം പൂര്‍ത്തിയായിക്കഴിയുമ്പോള് രക്ഷിതാക്കളുടെ സ്ഥിരതാമസസ്ഥലത്തെ ശാഖയിലേക്ക് ഇടപാടുകള് മാറ്റേണ്ടതാണ്. സാധാരണ ഇന്ത്യയിലെ പഠനത്തിന് പരമാവധി 10 ലക്ഷം രൂപ വരെയും, വിദേശപഠനത്തിന് 20 ലക്ഷം രൂപ വരെയുമാണ് വായ്പ ലഭിക്കുക. വായ്പയായി അപേക്ഷിക്കുന്ന തുകയുടെ നിശ്ചിത ശതമാനം തുക മാര്‍ജിനായി വിദ്യാര്‍ഥികള് അവരുടെ അക്കൗണ്ടില് നിക്ഷേപിക്കേണ്ടി വരും.4ലക്ഷം രൂപ വരെയുള്ള വിദ്യാഭ്യാസ വായ്പകള്‍ക്ക് മാര്‍ജിന് തുക ആവശ്യമില്ല. അതിനുമുകളില്, ഇന്ത്യയിലെ പഠനത്തിന് വായ്പാ തുകയുടെ5ശതമാനവും വിദേശപഠനത്തിന് 15 ശതമാനം വരെയും മാര്‍ജിന് മണിയായി വിദ്യാര്‍ഥിയുടെ അക്കൗണ്ടില് നിക്ഷേപിക്കേണ്ടി വരും.\nവിദ്യാഭ്യാസ വായ്പകള് ലഭിക്കാനുള്ള യോഗ്യത\nഇന്ത്യന് പൗരന്മാര്, നോണ്-ഇന്ത്യന് റെസിഡന്റ്സ് (NRI), ഓവര്‍സീസ് സിറ്റിസണ്‍സ് ഓഫ് ഇന്ത്യ (OCI), ഇന്ത്യന് വംശജരായ വ്യക്തികള് (PIO) ഇന്ത്യയില് പഠിക്കാന് ആഗ്രഹിക്കുന്ന വിദേശത്തുള്ള ഇന്ത്യന് മാതാപിതാക്കള്‍ക്ക് ജനിച്ച വിദ്യാര്‍ത്ഥികള് ഇവര്‍ക്കൊക്കെ ഇന്ത്യയില് വിദ്യാഭ്യാസ വായ്പകള്‍ക്ക് അര്‍ഹതയുണ്ട്.\nവിദ്യാഭ്യാസ വായ്പകള്‍ക്കായി നല്‍കേണ്ട രേഖകള്\nസ്വദേശത്തും വിദേശത്തും പഠിക്കാന് ആഗ്രഹിക്കുന്ന വിദ്യാര്‍ത്ഥികള്‍ക്ക് വിദ്യാഭ്യാസ വായ്പയ്ക്ക് ആവശ്യമായി ചില രേഖകളും ആവശ്യമുണ്ട്. ആവശ്യമുള്ള പൊതുവായ ചില രേഖകള് ഇതാണ്: പൂര്‍ണമായി ശരിയായ പൂരിപ്പിച്ച അപേക്ഷാ ഫോം, വിദ്യാഭ്യാസ സ്ഥാപനത്തില് നിന്നുള്ള ഔദ്യോഗികമായ പ്രവേശന കത്ത്, മുന് വിദ്യാഭ്യാസത്തിന്റെ (സ്‌കൂള് / കോളേജ്) സര്‍ട്ടിഫിക്കറ്റുകളും മാര്‍ക്ക്ഷീറ്റും, പ്രായം തെളിക്കുന്നതിനുള്ള രേഖ, തിരിച്ചറിയല് രേഖ, മേല്‍വിലാസ രേഖ, ഒപ്പ് രേഖ, സമീപകാല അക്കൗണ്ട് ഇടപാടുകള് (മാതാപിതാക്കള്/ രക്ഷിതാക്കള്), മാതാപിതാക്കളുടെ വരുമാന സര്‍ട്ടിഫിക്കറ്റ്, പാസ്‌പോര്‍ട്ട് സൈസ് ഫോട്ടോ. വിദേശ പഠനത്തിനാണെങ്കില് ഈ രേഖകളോടൊപ്പം- സര്‍വകലാശാലയിലേക്കും കോഴ്സിലേക്കും അഡ്മിഷന് ലഭിച്ചതിന്റെ രേഖകള്, കോഴ്സ് ചെലവുകളുടെ ഷെഡ്യൂള്, സ്‌കോളര്‍ഷിപ്പ് ലഭിച്ചിട്ടുണ്ടെങ്കില്, സ്‌കോളര്‍ഷിപ്പ് ലെറ്ററിന്റെ പകര്‍പ്പ്, വിദേശ വിനിമയ അനുമതിയുടെ പകര്‍പ്പ്, ഈടോടെയുള്ള വായ്പകള്‍ക്ക് - വാഗ്ദാനം ചെയ്യുന്ന സുരക്ഷയുടെ വിശദാംശങ്ങള് നല്‍കണം, മാര്‍ജിന് ഉറവിടത്തിന്റെ തെളിവുകള്, വിസ ഉള്‍പ്പടെയുള്ള രേഖകള് എന്നിവ വേണം.\nവിദ്യാഭ്യാസ വായ്പയ്ക്ക് അര്‍ഹമായ കോഴ്സുകള്, ഇന്‍സ്റ്റിറ്റ്യൂട്ടുകള്\nമൂന്നുതരത്തിലാണ് ബാങ്കുകള് പഠന വായ്പകള് അര്‍ഹമായ വിദ്യാഭ്യാസ സ്ഥാപനങ്ങളെ തിരിച്ചിരിക്കുന്നത്. ഒന്ന്, ഇന്ത്യയില് തന്നെയുള്ള മികച്ച വിദ്യാഭ്യാസ സ്ഥാപനങ്ങളിലെ പഠനത്തിന്; രണ്ട്, ഇന്ത്യയിലെത്തന്നെ വിദേശ കോളേജുകളിലെ/ സ്ഥാപനത്തിലെ പഠനത്തിന്; മൂന്ന്, ഇന്ത്യയ്ക്ക് പുറത്തുള്ള വിദ്യാഭ്യാസ സ്ഥാപനങ്ങളിലെ പഠനത്തിന്. ഇന്ത്യയിലെ വിവിധ വിദ്യാഭ്യാസ സ്ഥാപനങ്ങളില് മാനേജ്മെന്റ് ക്വാട്ടയില് പ്രവേശനം ലഭിക്കുന്ന വിദ്യാര്‍ത്ഥികള്‍ക്കും ബാങ്കുകള് നിശ്ചയിക്കുന്ന വ്യവസ്ഥകള്‍ക്ക് വിധേയമായി വിദ്യാഭ്യാസ വായ്പ ലഭിക്കും. ഏതൊക്കെ സര്‍വകലാശാലകളും കോഴ്സുകളും വായ്പയ്ക്ക് യോഗ്യമാണ്? ഇന്ത്യയില് യുജിസി, സര്‍ക്കാര്, എഐസിടിഇ, എഐബിഎംഎസ്, ഐഎംസിആര് എന്നിവ അംഗീകരിക്കുന്ന സര്‍വകലാശാലകളോ കോളേജുകളോ, അംഗീകൃത പോളിടെക്നിക് സ്ഥാപനങ്ങള്, ഇന്ത്യയിലെ പ്രശസ്തമായ വിദേശ സ്‌കൂളുകള് - സര്‍വകലാശാലകള്, വിദേശ വിദ്യാഭ്യാസ സ്ഥാപനങ്ങള് തുടങ്ങിയ ഇടങ്ങളില് പഠനം നടത്താന് വായ്പ ലഭിക്കും. നിങ്ങള് പഠിക്കാന് വിദേശത്തേക്ക് പോവുകയാണെങ്കില്, ബാങ്ക് ആ സ്ഥാപനത്തിന്റെ നിലവാരവും അംഗീകാരവും പ്രശസ്തിയും പരിശോധിച്ച് നിങ്ങള്‍ക്ക് അവിടെ പഠിക്കാന് വായ്പ ലഭിക്കുമോ എന്ന് വിലയിരുത്തും. അംഗീകൃത ഇന്‍സ്റ്റിറ്റ്യൂട്ടിന് കീഴില് ഏത് കോഴ്സും വായ്പാ സഹായത്തോടെ പഠിക്കാന് കഴിയും. സാധാരണയായി ബിരുദാനന്തര ബിരുദങ്ങള്, ഡിപ്ലോമകള്, പിഎച്ച്ഡി, ഡോക്ടറല് പ്രോഗ്രാമുകള് തുടങ്ങിയവ വായ്പയ്ക്ക് അപേക്ഷിക്കാന് കഴിയുന്ന തരത്തിലുള്ള കോഴ്സുകളാണ്.\nവിദ്യാഭ്യാസ വായ്പകള് ലഭിക്കാന് ഈട് ആവശ്യമുണ്ടോ?\nവിദ്യാര്‍ത്ഥികള്‍ക്ക് ബാങ്കില് നിന്ന് 7.5 ലക്ഷം രൂപ വരെ ഈടില്ലാത്ത വിദ്യാഭ്യാസ വായ്പകള് ലഭിക്കും. കൂടാതെ തിരഞ്ഞെടുത്ത വായ്പക്കാരില് നിന്ന് തിരഞ്ഞെടുത്ത കോഴ്സുകള് / സ്ഥാപനങ്ങള്‍ക്കായി 40 ലക്ഷം രൂപ വരെയുള്ള ഈടില്ലാത്ത വായ്പകളും ലഭിക്കും. ഒരു കോടി രൂപ വരെ ഈടോട് കൂടി വായ്പ ലഭിക്കും. വിദ്യാര്‍ഥിയുടെയും രക്ഷിതാവിന്റെയും കൂട്ടുത്തരവാദിത്വത്തിലാണ് സാധാരണ വായ്പ ലഭിക്കുക.4ലക്ഷം രൂപവരെയുള്ള വായ്പകള്‍ക്ക് സാധാരണയായി ജാമ്യം നല്‍കേണ്ടി വരാറില്ല. നാല് ലക്ഷത്തിനും ഏഴര ലക്ഷത്തിന് ഇടയിലുള്ള വായ്പകള്‍ക്ക് ഒരാളുടെ ജാമ്യം വേണം. ഏഴര ലക്ഷത്തിന് മുകളിലും വിദേശ പഠനത്തിനുമുള്ള വായ്പകള്‍ക്ക് അതിന് തുല്യമായ ഈട് നല്‍കേണ്ടി വരും. വീട്/കെട്ടിടം അല്ലെങ്കില് വാണിജ്യ മൂല്യമുള്ള ആസ്തി അല്ലെങ്കില് സ്ഥലം, സ്ഥിര നിക്ഷേപങ്ങള്, ഇന്‍ഷുറന്‍സ് തുടങ്ങിയവയാണ് സ്വീകാര്യമായ ഈടുകള്.\nവായ്പ തിരിച്ചടവ് കാലാവധി സാധാരണയായി നിങ്ങളുടെ പഠനം പൂര്‍ത്തിയാക്കി6മുതല് 12 മാസങ്ങള്‍ക്ക് ശേഷമോ നിങ്ങള്‍ക്ക് ജോലി ലഭിക്കുമ്പോഴോ ആരംഭിക്കുന്നു. ഏതാണ് ആദ്യം സംഭവിക്കുന്നതെന്ന് അടിസ്ഥാനമാക്കിയാണ് തിരിച്ചടവ് നിശ്ചയിക്കുന്നത്. വിവിധ ബാങ്കുകള്‍ക്ക് വായ്പ തിരിച്ചടയ്ക്കുന്നതിന് വ്യത്യസ്ത മൊറട്ടോറിയം കാലയളവാണുള്ളത്. എടുത്ത വായ്പ തുക അനുസരിച്ച്7വര്‍ഷം മുതല് 15 വര്‍ഷം വരെ തിരിച്ചടവ് കാലാവധി ലഭിക്കും. ഓരോ ബാങ്കിന്റെയും വിദ്യാഭ്യാസ വായ്പയുടെ പലിശ നിരക്ക് വ്യത്യാസപ്പെട്ടിരിക്കും. ചില ബാങ്കുകള് പെണ്‍കുട്ടികള്‍ക്കും പലിശ കൃത്യമായി അടയ്ക്കുന്നവര്‍ക്കും ഇളവുകള് നല്‍കാറുണ്ട്. വിദ്യാഭ്യാസ വായ്പയ്ക്ക് അടച്ച പലിശയ്ക്ക് നികുതി ആനുകൂല്യങ്ങളും നേടാന് കഴിയും. ആദായ നികുതി വകുപ്പിന്റെ നിയമം അനുസരിച്ച് ഉന്നതവിദ്യാഭ്യാസത്തിനായി എടുത്ത വ്യക്തിഗത വായ്പക്കാര്‍ക്ക് മാത്രമാണ് നികുതി ആനുകൂല്യം ലഭിക്കുക. സ്വദേശത്തെയും വിദേശ പഠന വായ്പകള്‍ക്കും ഈ നികുതിയിളവ് ലഭിക്കും.\nAlso Read- Documents Required for Education Loan| വേഗത്തില് വിദ്യാഭ്യാസ ലോണ് ലഭിക്കണോ? ഈ രേഖകള് സമര്‍പ്പിച്ചാല് മതിയാകും\nFirst published: January 06, 2022, 12:20 IST


നല്ല ഭാര്യയാകാന് – Faith Track\nലോകത്ത് എല്ലാ സമൂഹങ്ങളിലും പുരുഷമേധാവിത്തം രൂഢമൂലമാണ്. ജീവ ശാസ്ത്രപരമായി എല്ലാ ജന്തുജാലങ്ങളിലും പുരുഷവര്‍ഗത്തിനു കായികമായി ലഭിച്ചിട്ടുള്ള മൂന്‍തൂക്കമാണ് ഇതിനു കാരണം. നമ്മുടെ സാമൂഹികക്രമങ്ങളെല്ലാം പുരുഷമേധാവിത്തം ഊട്ടിയുറപ്പിക്കുംവിധമാണ്.പരിഷ്ക്രിതസമൂഹങ്ങളില് ഈ അവസ്ഥയ്ക്ക് മാറ്റം വന്നു തുടങ്ങിയിട്ടുണ്ട്. പല സന്ദര്‍ഭങ്ങളിലും “ലേഡീസ് ഫസ്റ്റ്” എന്ന ചിട്ട പ്രബലമായിക്കൊണ്ടിരിക്കുന്നു. എങ്കിലും കുടുംബജീവിതത്തില് പുരുഷന്റെ ഇഷ്ടാനിഷ്ടങ്ങള്ക്ക് പ്രാധാന്യം കൊടുക്കാനാണ് സ്ത്രീകള് പോലും താല്പര്യപ്പെടുന്നത്.\nഭര്‍ത്താവിന്റെ സ്നേഹം കൈയടക്കാത്ത ഭാര്യക്ക് സന്തോഷമൂണ്ടാകില്ല. സ്നേഹിക്കല് ഒരു വണ് വേ ട്രാഫിക് പോലെയാകരുത്. ഒരു കാര്യം മറക്കേണ്ട. . എല്ലാം തികഞ്ഞ ഒരു പുരുഷനെ ഭര്‍ത്താവായി ആര്‍ക്കും കിട്ടില്ല. എല്ലാവര്‍ക്കും കുറ്റങ്ങളും കുറവുകളും ഉണ്ടാകും. അതു മനസ്സിലാക്കി സ്വന്തം ഭര്‍ത്താവിനെ ഏറ്റവും നല്ല ആളായി സങ്കല്പിക്കാന് ഭാര്യക്കു കഴിയണം. കലവറയില്ലാത്ത, ആത്മാര്‍ത്ഥമായ സ്നേഹം ഭര്‍ത്താവിനു നല്കുക. നിങ്ങളുടെ ഭര്‍ത്താവാണ് നിങ്ങളുടെ ഹീറോ. ആ ഹീറോയുടെ കണ്ണുകളില് നോക്കി പുഞ്ചിരിക്കുക.\nഭര്‍ത്താവിന്റെ ഇഷ്ടം തന്റെ കൂടി ഇഷ്ടമാക്കി മാറ്റണം. ഭര്‍ത്താവിന്റെ കാര്യങ്ങള്ക്ക് ജീവിതത്തില് മുന്‍തൂക്കം നല്‍കണം. തന്നെ തന്റെ ഭാര്യ സദാ പരിരക്ഷിക്കുന്നുണ്ട് എന്ന തോന്നല് ഭര്‍ത്താവിലുളവാക്കാന് കഴിയണം. ഭര്‍ത്താവിന്റെ ആരോഗ്യ കാര്യങ്ങളില് അതീവശ്രദ്ധാലുവായിരിക്കണം ഭാര്യ. പൊതുവേ ഗ്രിഹനാഥനു പിയംകരമായ ഭക്ഷണമാണ് വീട്ടിലും പ്രധാന ഭക്ഷണമായി മാറുന്നത്. അതുകൊണ്ട് രുചികരമായ ആഹാരസാധനങ്ങള് ഭര്‍ത്താവിനു വച്ചു വിളമ്പിക്കൊടുക്കാന് ശ്രദ്ധിക്കണം. ഭര്‍ത്താവുമൊത്ത് ആഹാരം കഴിക്കണം. സന്തോഷപ്രദമായ വീട്ടുകാര്യങ്ങള് ഈ സമയത്ത് ചര്‍ച്ച ചെയ്യാന് ശ്രമിക്കണം.\nഭര്‍ത്താവിന്റെ നേട്ടങ്ങളില് ആത്മാര്‍ത്ഥമായി അഭിനന്ദിക്കണം. ഓരോ നന്മയും എടുത്തുപറഞ്ഞ് പ്രശംസിക്കണം. പ്രശംസ ഇഷ്ടപ്പെടാത്തവരില്ലല്ലോ. അതോടൊപ്പം ഭര്‍ത്താവിന്റെ പോരായ്മകള് മറ്റുള്ളവരുടെ മുമ്പില്‍വച്ച് തുറന്നടിച്ചു പറയരുത്. മറ്റുള്ളവരുമായി ഭര്‍ത്താവിനെ താരതമ്യം ചെയ്ത് സംസാരിക്കുകയുമരുത്. ഭര്‍ത്താവിന്റെ വ്യക്തിഗതസ്വാതന്ത്ര്യത്തില് അനാവശ്യമായി കൈകടത്തരുത്. സുഹ്രിത്തുക്കളുമൊത്ത് ഉല്ലസിച്ചു രസിക്കുന്നത് ഭര്‍ത്താവിന് ഇഷ്ടമാണെങ്കില് ആ നിമിഷങ്ങളിലെ സന്തോഷം തടയരുത്.\nതീരുമാനങ്ങളില് എപ്പോഴും സ്വന്തം അഭിപ്രായം പര്രയണം. നല്ല തീരുമാനമെടുക്കാന് ഭര്‍ത്താവിനെ സഹായിക്കണം. ശ്രദ്ധിക്കുക, അഭിപ്രായം മൂന്നു തരമുണ്ട്. ഭര്‍ത്താവിന്റെ അഭിപ്രായം, നിങ്ങളുടെ അഭിപ്രായം, ശരിയായ അഭിപ്രായം. അതിനാല് അഭിപ്രായം പറയുമ്പോള് അതെപ്പോഴും ശരിയായ അഭിപ്രായമായിരിക്കാന് ശ്രദ്ധിക്കണം.\nആഴ്ചയിലൊരിക്കലെങ്കിലും ഒരു ശല്യവുമില്ലാതെ ഭാര്യയ്ക്കും ഭര്‍ത്താവിനും സ്വകാര്യമായി കുറേ നിമിഷങ്ങള് ഉറപ്പാക്കണം. ഈ സമയം അങ്ങേയറ്റം ആനന്ദകരമാക്കാന് ഭാര്യ മുന്‍കൈയെടുക്കണം. മിക്ക പുരുഷന്മാരും ലോലഹ്രിദയരാണ്. പ്രേമവും വാത്സല്യവും നല്‍കിയാല് ആ ഹ്രിദയമലിയും. കിടപ്പറയില് ഇഷ്ടമുള്ള പങ്കാളിയായി മാറി ഭര്‍ത്താവുമൊത്ത് ജീവിതം ആസ്വദിക്കണം.\nRelated Topics:good wife\nഭക്ഷണപ്രിയരായ ഒരു കൂട്ടം ആളുകൾ കഴിഞ്ഞ ദിവസം കൊച്ചിയിൽ ഒത്തുകൂടി. ഈറ്റ് കൊച്ചി ഈറ്റ് എന്ന ഫേസ്ബുക്ക് കൂട്ടായ്മയിലെ അംഗങ്ങൾ വിവിധ ഹോട്ടലുകളിൽ നിന്ന് ഭക്ഷണം കഴിച്ച് ഒത്തുചേരൽ വ്യത്യസ്തമാക്കി.\nഭക്ഷണപ്രിയരായ ഇവർ പരിചയപെട്ടത്ത് ഫേസ്ബുക്കിലൂടെയാണ്. ഈറ്റ് കൊച്ചി ഈറ്റ് എന്ന കൂട്ടായ്മയിലിപ്പോൾ പതിെനണ്ണായിരത്തിലധികം അംഗങ്ങളുണ്ട്. അവരിൽ എൺപത് പേർ കഴിഞ്ഞ ദിവസം ഒത്തുകൂടി. മട്ടാഞ്ചേരിയിലെ വിവിധ ഹോട്ടലുകളിൽ നിന്ന് ഭക്ഷണം കഴിച്ച് ഒത്തുചേരൽ ആഘോഷമാക്കി.\nകൊച്ചിയിലും പരിസര പ്രദേശങ്ങളിലും എവിടെയൊക്കെ നല്ല ഭക്ഷണം കിട്ടുമെന്ന് അറിയാൻ ഈറ്റ് കൊച്ചി ഈറ്റ് എന്ന ഫേസ്ബുക്ക് പേജിൽ സൗകര്യമുണ്ട്. കോഴിക്കോട് തിരുവനന്തപുരം ഉൾപടെയുള്ള സ്ഥലങ്ങളിലെ ഭക്ഷണപ്രിയരെ കൂടി കൂട്ടായ്മയിൽ ഉൾപെടുത്താനുള്ള ശ്രമത്തിലാണ് സംഘാടകർ\nജ്വലിക്കുന്നതീപന്തങ്ങളും കത്തുന്നമെഴുകുതിരികളും ഉപയോഗിച്ചയിരുന്നു റോമക്കാർ വിലാപയാത്ര നടത്തിയിരുന്നത്. ഫ്യൂണറൽ എന്ന വാക്കിന് ലത്തീൻ ഭാഷയിൽ തീപന്തമെന്നും അർത്ഥമുണ്ട് അക്കാലത്ത് ശവപ്പെട്ടിക്കു മുകളിൽ അനേക ശിഖരങ്ങൾ ഉള്ള സ്റ്റാൻഡിൽ മെഴുകുതിരി കത്തിച്ചു വച്ചുകൊണ്ടായിരിക്കും യാത്ര ഇങ്ങനെ യാത്ര ചെയ്യുമ്പോൾ മെഴുകുതിരി അണഞ്ഞു പോകാതിരിക്കാനാണ് പതുക്കെ യാത്ര ചെയ്തിരുന്നത് അതിന്റെ പിന്തുടർച്ചയെന്നവണ്ണം ഇന്നും വിലാപ യാത്രകളിൽ പതുക്കെ നടക്കുന്നത് പതിവായിരിക്കുന്നു.\nഹാപ്പി ബർത്ത് ഡേ എന്ന ഗാനം പാടിയാൽ കേസാകും.\nപിറന്നാൾ ആഘോഷത്തിന് പാടി പതിഞ്ഞ ഗാനമാണ് ഹാപ്പി ബർത്ത് ഡേ റ്റൂ യൂ…..1998-ലെ ഗിന്നസ് ബുക്ക് ഓഫ് വേൾഡ് റെക്കോർഡ്സ് പ്രകാരം ഇംഗ്ലിഷിൽ ഏറ്റവും അംഗീകരിക്കപ്പെട്ട ഗാനമാണിത്.18 ഭാഷയിലെങ്കിലും ഈ ഗാനം മൊഴിമാറ്റം ചെയ്യപ്പെട്ടിട്ടുണ്ട്.എന്നാൽ ഈ ഗാനം വ്യവസായ ലക്ഷ്യത്തോട് കൂടി പാടിയാൽ കേസാകും. കാരണം എന്തെന്നല്ലേ\nThe world famous Happy Birthday song is also known as Happy Birthday to You is written by Patty Hill and Mildred J. Hill.\n1893 ൽ പാറ്റി സ്മിത്ത് ഹിൽ, മിൽഡ്രഡ് ജെ. ഹിൽ എന്നീ അമേരിക്കൻ സഹോദരിമാർ ചേർന്ന് ഗുഡ് മോർണിംഗ് ഡിയർ ചിൽഡ്രെൻസ് എന്ന മനോഹര ഗാനത്തിന് രൂപം നൽകി ആ ഗാനം പ്രശസ്തമാവുകയും ചെയ്തു.പാറ്റി സ്മിത്ത് ഹിൽ കെന്റക്കിയിലെ ലൂയിവിൽ എക്സ്പിരിമെന്റൽ കിന്റർഗാർട്ടൻ സ്കൂളിന്റെ പ്രിൻസിപ്പലും മിൽഡ്രഡ് ജെ. ഹിൽ അതേ സ്കൂളിലെ അദ്ധ്യാപികയും പിയാനിസ്റ്റുമായിരുന്നു. വർഷങ്ങൾക്ക് ശേഷം ഒരു പബ്ലിഷർ അതിന്റെ കെട്ടും മട്ടും മാറ്റി ഇടയ്ക്കുള്ള വരിയായ ഹാപ്പി ബർത്ത് ഡേ റ്റൂ യൂ എന്നത് ആദ്യം കൊണ്ട് വരികയും ചെയ്തു. ബ്രോഡ് വേ എന്ന സംഗീത പരിപാടിയിൽ 1934 ൽ ഈ പാട്ട് കേട്ട പഴയ ഹിൽ കുടുംബാംഗം ജെസീക്ക സംഗീത ട്രുപ്പിനെതിരെ കേസ് കൊടുത്തു. ജെസിക്കായ്ക്ക് അനുകൂലമായ കോടതി വിധിയും ഉണ്ടായി. അതിനു ശേഷം വാണിജ്യ രീതിയിൽ ഈ ഗാനം ഉപയോഗിക്കുന്നത് നിയമപരമായി കുറ്റമാണ് എന്ന് കരുതി കേക്ക് മുറിച്ചു പാട്ടു പാടുന്നത് വാണിജ്യ ലക്ഷ്യത്തോട് അല്ലാത്തതിനാൽ കുറ്റമല്ല.വാർണർ മ്യൂസിക് ഗ്രൂപ്പിനാണ് ഇപ്പോൾ ഗാനത്തിന്റെ പകർപ്പവകാശം. 2008 വർഷത്തിൽ മാത്രം 20 ലക്ഷം ഡോളറാണ് കമ്പനിക്ക് ഈ വകയിൽ വരുമാനമുണ്ടായത്.


ന്യൂഡല്‍ഹി: കാര്‍ഷിക നിയമങ്ങളെ കുറിച്ച് മന്ത്രിമാര് പറയുന്നതു വിശദമായി കേള്‍ക്കാന് കര്‍ഷകര് തയാറാകണമെന്ന് പ്രധാനമന്ത്രി നരേന്ദ്ര മോദി. കേന്ദ്ര കൃഷിമന്ത്രിയുടെ വാര്‍ത്താസമ്മേളനം പങ്കുവച്ചാണു മോദിയുടെ ട്വീറ്റ്. വ്യാഴാഴ്ചയാണു കൃഷിമന്ത്രി നരേന്ദ്ര സിംഗ് തോമറും, പീയൂഷ് ഗോയലും വാര്‍ത്താസമ്മേളനം നടത്തിയത്.\nനിയമം പിന്‍വലിക്കാതെ സമരത്തില്‍നിന്ന് പിന്‍മാറില്ലെന്നു കര്‍ഷകര് ആവര്‍ത്തിക്കുന്നതിനിടെയാണ് കേന്ദ്രമന്ത്രിമാര് കഴിഞ്ഞ ദിവസം വാര്‍ത്താസമ്മേളനം നടത്തിയത്. ഡല്‍ഹി അതിര്‍ത്തികളിലെ കര്‍ഷകരുടെ സമരം 16-ാം ദിവസത്തിലേക്ക് കടന്നിരിക്കുകയാണ്. .\n'മന്ത്രി വെറും റബ്ബര് സ്റ്റാംപ് ആയിരുന്നോ?'; ഇബ്രാഹിം കുഞ്ഞിനോട് കോടതി\nകൊച്ചി: പാലാരിവട്ടം പാലം അഴിമതിക്കേസില് ആര് ഡി എസിന് കരാര് കൊടുതത്തില് തന്നെ ക്രമക്കേടുണ്ടന്ന് സര്‍ക്കാര് ഹൈക്കോടതിയില്. മുന് മന്തി വി.കെ.ഇബ്രാഹിം കുഞ്ഞിന്റെ ജാമ്യാപേക്ഷയെ എതിര്‍ത്താണ് സര്‍ക്കാര് നിലപാടറിയിച്ചത്.തിരുവനന്തപുരത്ത് മസ്ക്കറ്റ് ഹോട്ടലില് ഇതിനുള്ള ഗൂഢാലോചന നടന്നതായും സര്‍ക്കാര് വ്യക്തമാക്കി. ഏറ്റവും കുറഞ്ഞ തുക ക്വോട്ട് ചെയ്യാതിരുന്നിട്ടും ആര്‍ഡിഎസിന് കരാര് ലഭിച്ചതില് ഗൂഢാലോചന ഉണ്ട്. ചന്ദ്രിക പത്രത്തിന്റെ അക്കൗണ്ടില് വന്ന പണവും പാലാരിവട്ടം അഴിമതിയുമായി ബന്ധമുണ്ടോ എന്ന് പരിശോധിക്കേണ്ടതുണ്ട്. ഇക്കാര്യത്തില് ഇനിയും […]


ജനവിരുദ്ധ നിലപാടുകളുള്ള സ്വേച്ഛാധിപതികൾക്ക് മുട്ടുമടക്കേണ്ടിവരും: കാനം - Janayugom Online\nരാജ്യത്തെ എല്ലാ പൊതുമേഖല സ്ഥാപനങ്ങളും വില്പന നടത്തുന്നതിന് ശ്രമിക്കുന്ന കേന്ദ്രസര്‍ക്കാരിനെതിരായ തൊഴിലാളി സമരങ്ങൾക്ക് ഊർജ്ജം പകരുന്നതിന് കർഷക സമര വിജയം പ്രചോദനമാകുമെന്ന് സിപിഐ സംസ്ഥാന സെക്രട്ടറി കാനം രാജേന്ദ്രൻ പറഞ്ഞു. സിപിഐ ഒറ്റപ്പാലം മണ്ഡലം കമ്മിറ്റി സംഘടിപ്പിച്ച പി വി കുഞ്ഞുണ്ണിനായര് സ്മാരക ഹാള് ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം.\nസംയുക്ത കര്‍ഷക മോര്‍ച്ചാ പ്രവര്‍ത്തകര് നടത്തിവന്ന സമരത്തില് 600 ഓളം പേരാണ് ജീവന് ബലിയര്‍പ്പിച്ചത്. സ്വാതന്ത്യസമരത്തിന് ശേഷം ഏറ്റുവും കൂടുതല് പേര് ജീവന് ബലിയര്‍പ്പിച്ച സമരവും കര്‍ഷകരുടേതാണ്. ഇന്ത്യയിലെ ജനങ്ങള്‍ക്കെതിരെയുള്ള നിലപാടുകള് സ്വീകരിക്കുന്ന ഏതു സ്വേച്ഛാധിപതിക്കും മുട്ടുമടക്കേണ്ടിവരും എന്നതിന്റെ ഉദാഹരണമാണ് ഐതിഹാസികമായ ഈ വിജയം. 29ന് ആരംഭിക്കുന്ന പാര്‍ലമെന്റ് സമ്മേളനത്തില് മൂന്ന് ബില്ലുകളും പിന്‍വലിക്കും എന്നാണ് കരുതുന്നത്.\nരാജ്യത്തെ പൊതുമേഖലാ സ്ഥാപനങ്ങളുടെ ആസ്തികള് വിറ്റഴിച്ച് സ്വകാര്യ മേഖലയ്ക്ക് രാജ്യത്തിന്റെ സമ്പത്ത് കൈമാറാനുള്ള കേന്ദ്ര സര്‍ക്കാരിന്റെ സ്വകാര്യവത്കരണത്തിന് തടയിടാന് ജനകീയ ശക്തികള്‍ക്ക് കഴിയും എന്ന് വിശ്വസിക്കാമെന്നും കാനം രാജേന്ദ്രന് പറഞ്ഞു. ദേശീയ എക്സിക്യൂട്ടീവ് അംഗം കെ ഇ ഇസ്മയില് മുഖ്യപ്രഭാഷണം നടത്തി. സിപിഐ സംസ്ഥാന കൗണ്‍സില് അംഗം കെ പി സുരേഷ് രാജ് അധ്യക്ഷത വഹിച്ച സമ്മേളനത്തില് മണ്ഡലം സെക്രട്ടറി ആര് അഭിലാഷ് സ്വാഗതം പറഞ്ഞു.\nENGLISH SUMMARY:Dictators with anti-people attitudes will have to kneel: Kanam\nKanam Rajendran anti people\nകേരളത്തിലെ കോവിഡ് രോഗമുക്തരുടെ എണ്ണം ആറ് ലക്ഷം കടന്നു; 5949 പുതിയ രോഗികള്\nകോവിഡ് മരണം: 50,000 രൂപ നല്‍കാന് ഉത്തരവായി


american president election campaign | ജോ ബൈഡൻ ജയിച്ചാൽ രാജ്യത്ത് കമ്മ്യൂണിസം പടർത്തുമെന്ന് ട്രംപ്; മാസ്ക് ധരിച്ചും കൈകൾ കഴുകിയും ട്രംപിനെ വോട്ട് ചെയ്ത് പുറത്താക്കൂ എന്ന് ബൈഡൻ; അമേരിക്കൻ പ്രസിഡന്റ് തെരഞ്ഞെടുപ്പിൽ കൊറോണയുടെ റോൾ ഇങ്ങനെ - MarunadanMalayalee.com\nOctober 19, 202007:40 PM IST Permalink\nന്യൂയോർക്ക്: അമേരിക്കൻ പ്രസിഡന്റ് തെരഞ്ഞെടുപ്പിൽ പ്രധാന പ്രചരണായുധമായി കോവിഡ് മാറുന്നു. ഒരു വശത്ത് ഡെമോക്രാറ്റിക് പ്രസിഡന്റ് സ്ഥാനാർത്ഥി ജോ ബൈഡൻ. " മാസ്‌ക് ധരിക്കൂ, കൈകൾ കഴുകൂ, ട്രംപിനെ വോട്ട് ചെയ്ത് പുറത്താക്കൂ" എന്ന് ആഹ്വാനം ചെയ്യുമ്പോൾ മറുവശത്ത്, റിപ്പബ്ലിക്കൻ സ്ഥാനാർത്ഥിയായ ഡൊണാൾഡ് ട്രംപിന്റെ പ്രചാരണ റാലികളിൽ മാസ്കോ സാമൂഹിക അകലമോ പാലിക്കപ്പെടുന്നില്ല. ലോകത്ത് ഏറ്റവുമധികം കോവിഡ് ബാധിതരും കോവിഡ് മരണങ്ങളും റിപ്പോർട്ട് ചെയ്ത അമേരിക്കയിൽ രോഗവ്യാപനം വർദ്ധിക്കുന്നതിന് നിലവിലെ പ്രസിഡന്റ് തന്നെ വഴിയൊരുക്കുന്നു എന്ന സാഹചര്യമാണ് നിലനിൽക്കുന്നത്. അതേസമയം, കോവിഡ് വ്യാപനം തടയാൻ കഴിയാത്ത പ്രസിഡന്റിനെതിരായി വലിയ ജനരോഷം രാജ്യത്ത് രൂപപ്പെടുന്നു എന്നാണ് റിപ്പോർട്ടുകൾ.\nപ്രസിഡന്റ് പദത്തിലേക്കുള്ള ട്രംപിന്റെ രണ്ടാം വരവിനെപ്പോലും ബാധിക്കുന്ന വിധത്തിൽ കോവിഡ് വ്യാപനം വീണ്ടും രൂക്ഷമായിരിക്കുകയാണ്. എന്നിട്ടും ആളകലമോ മാസ്‌കോ കോവിഡ് നിയന്ത്രണങ്ങളോ ഇല്ലാത്ത തെരഞ്ഞെടുപ്പ് റാലികളുമായി മുന്നോട്ടുപോകുകയാണ് ട്രംപ്. ജൂലൈയ്ക്കുശേഷം പ്രതിദിന കോവിഡ് ബാധിതരുടെ ശരാശരി വീണ്ടും 55,000 എത്തിയതായി സർക്കാർ കണക്കുകൾ വ്യക്തമാക്കുന്നു. നാൽപ്പതിലധികം സംസ്ഥാനങ്ങളിൽ കോവിഡ് കേസുകൾ വർധിക്കുകയാണ്. തിരഞ്ഞെടുപ്പിൽ റിപ്പബ്ലിക്കൻ പ്രസിഡന്റിന് ഏറെ നിർണായകമായ സംസ്ഥാനങ്ങളും അതിൽപ്പെടുന്നുണ്ട്.\nഇതുവരെയുള്ള ദേശീയ സർവേകളിലെല്ലാം ഡെമോക്രാറ്റിക് സ്ഥാനാർത്ഥി ജോ ബൈഡനേക്കാൾ വളരെ പിന്നിലാണ് ട്രംപ്. കോവിഡിനെ പ്രതിരോധിക്കുന്നതിൽ വന്ന വീഴ്ചയാണ് ട്രംപിന് തിരിച്ചടിയായത്. ഇതെല്ലാം വ്യക്തമായിട്ടും കോവിഡ് മാനദണ്ഡങ്ങളൊന്നും പാലിക്കാത്ത തിരഞ്ഞെടുപ്പ് റാലികളുമായി ട്രംപ് മുന്നോട്ടുപോകുകയാണ്. ഞായറാഴ്ച നെവാഡയിലായിരുന്നു ട്രംപിന്റെ തിരഞ്ഞെടുപ്പ് പരിപാടികൾ. ലാസ് വെഗസ്സിൽ പള്ളിയിൽ പോയശേഷമാണ് റാലികളിൽ പങ്കെടുത്തത്. ആയിരങ്ങളാണ് ട്രംപിന്റെ വാക്കുകൾ കേൾക്കാൻ തടിച്ചുകൂടിയത്. തിങ്കളാഴ്ച അരിസോണ, ചൊവാഴ്ച പെൻസിൽവാനിയ, ബുധനാഴ്ച നോർത്ത് കരോലൈന എന്നിവിടങ്ങളിലാണ് റാലികൾ നിശ്ചയിച്ചിരിക്കുന്നത്. ആയിരങ്ങൾ അവിടെ തടിച്ചുകൂടുമെന്നതിൽ ആർക്കും സംശയമില്ല. അതേസമയം, ആളകലവും മാസ്‌കും ഉണ്ടാകുമോ എന്ന കാര്യത്തിൽ സംശയം മാത്രമല്ല, ആശങ്കയും വർധിക്കുകയാണ്.\nഇക്കാര്യങ്ങളൊന്നും ട്രംപിനെ ആശങ്കപ്പെടുത്തുന്നില്ല എന്നതാണ് അത്ഭുതപ്പെട്ടുന്ന കാര്യം. വിസ്‌കൊൺസിൻ റേഡിയോയുമായുള്ള അഭിമുഖത്തിൽ മാസ്‌കില്ലാത്ത അനുയായികൾ ഒരുമിച്ച് കൂടൂന്നത് തെറ്റായ സന്ദേശമല്ലേ പകരുന്നതെന്ന് ട്രംപിനോട് ചോദിച്ചിരുന്നു. എന്നാൽ താൻ അങ്ങനെ കരുതുന്നില്ല എന്നായിരുന്നു ട്രംപിന്റെ പ്രതികരണം. കോവിഡിന്റെ പേരിൽ മൊത്തം അടച്ചിടുന്നതിൽ വിശ്വസിക്കാത്ത ആളാണ് താൻ. നിങ്ങളുടെ സംസ്ഥാനത്തെ അവരാദ്യം ഷട്ട് ഡൗൺ ചെയ്തു. പിന്നീട് ലോക്ക് ഡൗൺ ചെയ്തു. വളരെ കാലമായി അവരത് തന്നെയാണ് ചെയ്തുകൊണ്ടിരിക്കുന്നതെന്നും ട്രംപ് കൂട്ടിച്ചേർത്തു.\n2016ൽ ഒന്നിൽ താഴെ പോയിന്റുകൾ നേടിയാണ് ട്രംപ് വിസ്‌കൊൺസിൻ ജയിച്ചത്. എന്നാൽ ഇക്കുറി സംസ്ഥാനത്ത് ബൈഡനേക്കാൾ ഏഴ് പോയിന്റെങ്കിലും ട്രംപ് പിന്നിലാണെന്നാണ് സർവേകൾ സൂചിപ്പിക്കുന്നത്. തിരഞ്ഞെടുപ്പിൽ തോൽവി രുചിച്ചാൽ ചിലപ്പോൾ തനീക്കീ രാജ്യംതന്നെ വിടേണ്ടി വരുമെന്ന കടുത്ത പ്രഖ്യാപനങ്ങളും ഡോൺൾഡ് ട്രംപ് നടത്തിയിരുന്നു. ഫ്ലോറിഡയിലും ജോർജിയയിലും നടന്ന തിരഞ്ഞെടുപ്പ് റാലികളിലായിരുന്നു ട്രംപിന്റെ പ്രസ്താവന. ബൈഡനെ തിരഞ്ഞെടുത്താൽ അയാൾ രാജ്യത്ത് കമ്യൂണിസം പടർത്തുമെന്നും ക്രിമിനലുകളായ കുടിയേറ്റക്കാരാൽ യുഎസ് നിറയുമെന്നും ട്രംപ് പറഞ്ഞു.\n‘പ്രസിഡന്റ് തിരഞ്ഞെടുപ്പ് ചരിത്രത്തിലെ ഏറ്റവും മോശം സ്ഥാനാർത്ഥിയുമായി ഏറ്റുമുട്ടുന്നു എന്നത് കടുത്ത സമ്മർദ്ദമാണ് എനിക്ക് നൽകുന്നത്. ഞാൻ പരാജയപ്പെട്ടാൽ എന്താകുമെന്ന് നിങ്ങൾക്ക് ചിന്തിക്കാനാകുമോ? ഞാനെന്തു ചെയ്യാൻ പോകുന്നതെന്നോ? എനിക്ക് അതത്ര സുഖകരമായി തോന്നില്ല. ചിലപ്പോൾ ഞാൻ രാജ്യം തന്നെ വിടും. എനിക്കറിയില്ല’– ട്രംപ് പറഞ്ഞു. ഇയോവയിലും മിനസോട്ടയിലും ഒഹിയോയിലും ഫ്ളോറിഡയിലും നോർത്ത് കരോലിനയിലും തിരഞ്ഞെടുപ്പ് റാലികളിൽ സമാനമായ പരാമർശങ്ങൾ ട്രംപ് നടത്തിയിരുന്നു. ട്രംപ് ഇവിടങ്ങളിൽ നടത്തിയ പരാമർശങ്ങൾ കൂട്ടിച്ചേർത്ത് ഒരു വിഡിയോയാക്കി ബൈഡനും ട്വീറ്റ് ചെയ്തിട്ടുണ്ട്. ‘വാക്കു പാലിക്കുമോ’ എന്നാണ് ബൈഡൻ ചോദിച്ചത്.\nസാഹചര്യങ്ങൾ പ്രതികൂലമായി തുടരുമ്പോൾ കോവിഡിനെതിരായ പോരാട്ടം വിജയിച്ചുകൊണ്ടിരിക്കുകയാണെന്ന വാദമാണ് ട്രംപ് മുന്നോട്ടുവെക്കുന്നത്. നമ്മൾ നന്നായി പോകുന്നു. വളരെ നന്നായി കോവിഡിനെ പ്രതിരോധിക്കുന്നു എന്നാണ് പല വേദികളിലും ട്രംപ് ആവർത്തിക്കുന്നത് . എന്നാൽ യാഥാർത്ഥ്യം മറ്റൊന്നാണ്. വെർമൗണ്ടിലും മിസോറിയിലും മാത്രമാണ് പ്രതിദിന രോഗികളുടെ ശരാശരിയിൽ കുറവുണ്ടായിരിക്കുന്നത്. ഫ്‌ളോറിഡ, കണക്ടിക്കട്ട് സംസ്ഥാനങ്ങളിൽ പ്രതിദിന കേസുകൾ 50 ശതമാനത്തിലേറെ വർധിച്ചു. 27 സംസ്ഥാനങ്ങളിൽ 10-50 ശതമാനത്തിനിടയിലാണ് പ്രതിദിന രോഗികളുടെ വർധന. ഇതുവരെ 83,88,012 പേർക്കാണ് രാജ്യത്ത് കോവിഡ് ബാധിച്ചത്.224,732 പേർ മരിച്ചു. 5,457,912 രോഗമുക്തരായി. ഇപ്പോഴും 2,705,368 പേർ ചികിത്സയിലുണ്ട്. 125,685,289 പേർക്കാണ് ഇതുവരെ കോവിഡ് പരിശോധന നടത്തിയത്.\nതെരഞ്ഞെടുപ്പ് പരിഷ്‌ക്കരണത്തിൽ യുഎസിലും ചൂടൻ ചർച്ച


Malayalam News - ജോലിക്കിടെ മരിച്ച തൊഴിലാളിക്ക് 38 ലക്ഷം രൂപ നഷ്ടപരിഹാരം നൽകണമെന്ന് യുഎഇ കോടതി|uae court orders 38 lakh rupee blood money for worker died in workplace | News18 Kerala, Gulf Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Gulf » UAE COURT ORDERS 38 LAKH RUPEE BLOOD MONEY FOR WORKER DIED IN WORKPLACE GG\nജോലിക്കിടെ തൊഴിലാളി മരിച്ചു; 38ലക്ഷം രൂപ നഷ്ടപരിഹാരം നൽകണമെന്ന് കോടതി\nകീഴ്‌ക്കോടതിയുടെ വിധി അബുദാബിയിലെ ഫെഡറൽ സുപ്രീംകോടതി ശരിവയ്ക്കുകയായിരുന്നു.\nUpdated: October 25, 2019, 2:53 PM IST\nLast Updated: October 25, 2019, 2:53 PM IST\nയുഎഇ: ജോലിക്കിടെ തൊഴിലാളി ഷോക്കേറ്റ് മരിച്ച സംഭവത്തിൽ കരാർ സ്ഥാപനത്തിന്റെ ഉടമയ്ക്കും സൂപ്പർവൈസർക്കും ജയിൽ ശിക്ഷ വിധിച്ച് കോടതി. മൂന്നു മാസമാണ് ജയിൽ ശിക്ഷ വിധിച്ചിരിക്കുന്നത്. കൂടാതെ തൊഴിലാളിയുടെ കുടുംബത്തിന് 38 ലക്ഷം രൂപ നഷ്ടപരിഹാരം നൽകാനും കോടതി വിധിച്ചു. ഇതിനു പുറമെ ഓരോരുത്തരും 38,000 രൂപ പിഴയായും നൽകണം.\nalso read:വാളയാർ പീഡനക്കേസ്: മൂന്നു പ്രതികളെയും പോക്സോ കോടതി വെറുതെവിട്ടു\nകീഴ്‌ക്കോടതിയുടെ വിധി അബുദാബിയിലെ ഫെഡറൽ സുപ്രീംകോടതി ശരിവയ്ക്കുകയായിരുന്നു. സൈറ്റിൽ സുരക്ഷാ നടപടികളൊന്നും ഇല്ലാത്തതിനാലാണ് ഏഷ്യൻ വംശജൻ മരിച്ചതെന്ന് കണ്ടെത്തിയിരുന്നു.\nവടക്കൻ എമിറേറ്റുകളിലൊന്നിൽ പുതുതായി നിർമ്മിച്ച കെട്ടിടത്തിൽ ഇലക്ട്രിക് കേബിളുകൾ ബന്ധിപ്പിക്കുന്നതിനിടെയാണ് തൊഴിലാളിക്ക് ഷോക്കേറ്റത്.\nഅപകടം നടക്കുമ്പോൾ തൊഴിലാളി സുരക്ഷാ ഗിയർ ധരിച്ചിരുന്നില്ലെന്നും അദ്ദേഹത്തിന്റെ കമ്പനിയും സുരക്ഷാ നടപടിക്രമങ്ങൾ പാലിച്ചിട്ടില്ലെന്നും പൊലീസ് അന്വേഷണത്തിൽ വ്യക്തമായി. വയറിംഗിലെ തകരാറും ഷോക്കേൽക്കാൻ കാരണമായെന്ന് റിപ്പോർട്ടിൽ വ്യക്തമാക്കുന്നു.\nഅശ്രദ്ധയും സുരക്ഷാ ചട്ടങ്ങൾ പാലിക്കുന്നതിൽ പരാജയപ്പെട്ടതുമൂലം തൊഴിലാളിയുടെ മരിച്ചതിനെ തുടര്‍ന്നാണ് കമ്പനി ഉടമയ്ക്കെതിരെയും സൂപ്പർവൈസർക്കെതിരെയും കുറ്റം ചുമത്തിയത്.\nക്രിമിനൽ കോടതിയും വിചാരണ കോടതിയും ഇരുവർക്കും മൂന്ന് മാസം തടവും തൊഴിലാളിയുടെ കുടുംബത്തിന് നഷ്ടപരിഹാരവും വിധിച്ചിരുന്നു. ഇത് ചോദ്യം ചെയ്ത് കമ്പനി ഉടമയും സൂപ്പർ വൈസറും ഫെഡറൽ സുപ്രീംകോടതിയിൽ നൽകിയ ഹർജി നിരസിക്കുകയും കീഴ്ക്കോടതി വിധി ശരിവയ്ക്കുകയുമായിരുന്നു.\nFirst published: October 25, 2019, 1:49 PM IST\nപ്രായപൂർത്തിയാകാത്ത മകളെ ബലാത്സംഗം ചെയ്തു; പിതാവിന് പത്തു വർഷം തടവ്\n'മനുഷ്യരെ കൊല്ലുന്നവര് മാനവികതയെക്കുറിച്ച് പറയുന്നു'; സിപിഎമ്മിനെ വിമര്‍ശിച്ച് മുനവ്വറലി\n'കസ്റ്റംസ് വിശദീകരണം തേടി'; ചോദ്യം ചെയ്യൽ സ്ഥിരീകരിച്ച് സ്പീക്കര്\nഹിന്ദു-മുസ്ലീം പ്രണയം; ചിത്രത്തിന്‍റെ ഷൂട്ടിംഗ് തടസ്സപ്പെടുത്തിയ സംഭവത്തിൽ പ്രതിഷേധം\nപട്ടാപ്പകല് ബാൽക്കണിയിൽ നഗ്നരായി അശ്ലീല വീഡിയോ ഷൂട്ടിംഗ്; യുവതികളെ പൊലീസ് അറസ്റ്റ് ചെയ്തു\nബിഗ് ടിക്കറ്റില് യുഎഇയിലെ പ്രവാസിക്ക് 20 കോടി; കോടീശ്വരനായി മലയാളിയും; റേഞ്ച് റോവര് ഉൾപ്പെടെയുള്ള7സമ്മാനങ്ങളും ഇന്ത്യക്കാർക്ക്\nUAE Visa |യുഎഇ മൾട്ടിപ്പിൾ എൻട്രി വീസ: ഫീസ് 1,150 ദിർഹം; ആവശ്യമായ രേഖകൾ ഇതൊക്കെ\nIPL 2021 | 'ഐ പി എൽ ലോഗോ ഉണ്ടാക്കിയത് ആരുടെ ഷോട്ടിൽ നിന്ന്?' ഉത്തരം കണ്ടെത്തി വിരേന്ദർ സെവാഗ്\n'മനുഷ്യരെ കൊല്ലുന്നവര് മാനവികതയെക്കുറിച്ച് പറയുന്നു'; സിപിഎമ്മിനെ വിമര്‍ശിച്ച് മുനവ്വറലി ശിഹാബ് തങ്ങള്\nCSK vs DC IPL 20210 | ചെന്നൈ ടീമിന്‍റെ ചിത്രം വരച്ച് പാലക്കാട് സ്വദേശി ലിജേഷ്; അഭിനന്ദനവുമായി സിഎസ്കെ


കൊടുങ്ങല്ലൂരിലെ ചേരമാൻ ജുമാ മസ്ജിദ് : ഇന്ത്യയിലെ ആദ്യത്തെ മുസ്ലിം പള്ളി | Muslim Ummath\nകൊടുങ്ങല്ലൂരിലെ ചേരമാൻ ജുമാ മസ്ജിദ് : ഇന്ത്യയിലെ ആദ്യത്തെ മുസ്ലിം പള്ളി\nഇന്ത്യയിലെ ആദ്യത്തെ മുസ്ലിം പള്ളിയാണ് ചേരമാൻ ജുമാ മസ്ജിദ്. ഇന്ത്യയിലെ തന്നെ ജുമ‘അ നമസ്കാരം ആദ്യമായി നടന്ന പള്ളിയാണിത്. ക്രിസ്തുവർഷം 629 -ലാണ് ഈ പള്ളി സ്ഥാപിക്കപ്പെട്ടത്. ഇന്ത്യൻ രാഷ്ട്രപതി എ.പി.ജെ. അബ്ദുൽ കലാം ഭരണ കാലയളവിൽ ഇവിടം സന്ദർശിച്ചിരുന്നു. അറബ് നാട്ടിൽ നിനും വന്ന മാലിക് ഇബ്നു ദിനാർ (റ) ആണ് ഇതു പണികഴിപ്പിച്ചത്. അന്നത്തെ കേരളീയ വാസ്തു ശില്പകലയുടെ മാതൃകയിലാണ് ഇത് അന്ന് ഉണ്ടായിരുന്നത്. എന്നാൽ ഇന്ന് വളരെയേറേ മാറ്റം വന്നിട്ടുണ്ട്. എന്നാലും പഴയ ക്ഷേത്രക്കുളങ്ങളെ അനുസ്മരിപ്പിക്കുന്ന കുളം ഇന്നു സം‍രക്ഷിക്കപ്പെട്ടിട്ടുണ്ട്. ഇന്ത്യയിലെ ആദ്യത്തെ പള്ളിയായ ചേരമാൻ പെരുമാളിന്റെ കാലത്തെ ബുദ്ധവിഹാരമായിരുന്നു. ശക്തിക്ഷയിച്ച ബൗദ്ധരിൽ നിന്നും ഇബ്നു ബത്തൂത്തയുടെ അനുയായികൾക്ക് ചേരരാജാവ് പള്ളി പണിയാൻ ഇത് അനുവദിച്ചു കൊടുത്തു എന്നാണ് വിശ്വാസം. പള്ളിയുടെ പഴയ ചിത്രം കേരളീയമായ ക്ഷേത്രമാതൃകയെ ഓർമ്മിപ്പിക്കുന്നു. ഇസ്ലാം മതം രൂപപ്പെട്ട7ആം നൂറ്റാണ്ടിൽ തന്നെ ഇത് സ്ഥാപിതമായി എന്നു ചിലർ കരുതുന്നു. എന്നാൽ 11-12 നൂറ്റാണ്ടായിരിക്കണം പള്ളി പണിതതെന്ന് പള്ളിയുടെ അടിത്തറയുടെ ഘടന മുൻ നിർത്തി എം.ജി.എസ്. നാരായണൻ അഭിപ്രായപ്പെടുന്നു.\nചേരമാൻ പെരുമാളും പള്ളിവാണ പെരുമാളും : അവസാനത്തെ ചേരരാജാവായിരുന്ന ചേരമാൻ പെരുമാൾ ഇസ്ലാംമതം സ്വീകരിച്ച് മക്കക്ക് പോയതായും അതിനെ തുടർന്ന് കേരളത്തിൽ(കൊടുങ്ങല്ലൂർ) എത്തിയ മാലിക് ഇബ്‌നു ദിനാറാണ് ഇന്നത്തെ ചേരമാൻ പള്ളി സ്ഥാപിച്ചതെന്നും പറയുന്നുണ്ട്. എന്നാൽ ചേരമാൻ പെരുമാൾ ബുദ്ധമതമാണ് സ്വീകരിച്ചത് എന്നും മുസ്ലീം പരിവർത്തനങ്ങൾ അന്ന് നടന്നിരുന്നില്ല എന്നും വാദിക്കുന്നവരുണ്ട്. ചേരമാൻ പെരുമാളും പള്ളിവാണ പെരുമാളും ഒന്നാണോ അതോ വ്യത്യസ്ത കാലഘട്ടത്തിൽ ജീവിച്ചിരുന്നവരാണോ എന്ന കാര്യത്തിൽ ചരിത്രകാരന്മാർടയിൽ അഭിപ്രായവ്യത്യാസമുണ്ട്. എന്തായാലും മാലിക് ദിനാറുമായി ബന്‌ധമുള്ള ഒരു ചേരരാജാവ് ഉണ്ടെന്നത് തർക്കമറ്റകാര്യമാണ്. ആ ചേരരാജാവ് ഇസ്ലാംമതം സ്വീകരിച്ചിരിക്കാനും സാദ്ധ്യതയുണ്ട്. ഇന്നത്തെ കൊടുങ്ങല്ലൂരില് ഇസ്ലാമിക സമൂഹം ശക്തമാണെന്നത് ഇക്കാര്യം വെളിപ്പെടുത്തുന്നുമുണ്ട്. ഇദ്ദേഹത്തിന്റെ കാലഘട്ടം ക്രി.വ. 800-844 ആയിരിക്കാമെന്ന് ഇളംകുളം കുഞ്ഞന്പിള്ള അഭിപ്രായപ്പെടുന്നുമുണ്ട് . എന്നാൽ ചേരമാന്റെ മതംമാറ്റം വസ്തുതാപരമായി ശരിയല്ല എന്ന അഭിപ്രായമാണ് മറ്റൊരു ചരിത്രകാരനായ പ്രൊഫ. എം. ജി. എസ് നാരായണന്റേത്. ചേരമാൻ പെരുമാൾ, പ്രവാചകൻ മുഹമ്മദിന്റെ (സ്വ) ഖ്യാതി അറബ് വ്യാപാരികളിൽ നിന്നും അറിഞ്ഞ് തന്റെ രാജ്യാധികാരം മരുമക്കത്തായ സമ്പ്രദായമനുസരിച്ചു കൈമാറുകയും മക്കത്തു പോയി ഇസ്ലാം സ്വീകരിച്ച് മടക്ക യാത്രയിൽ ഒമാനിലെ സലാലയിൽ വെച്ച് മരണപ്പെടുകയും ചെയ്തു എന്നും ഒരു കഥ നിലവിലുണ്ട്. അവിടെ ഇന്നും അദ്ദേഹത്തിന്റെ കബർ പ്രത്യേകം സംരക്ഷിച്ചു പോരുന്നു, അദ്ദേഹത്തിന്റെ അനുയായികളിൽ പ്രമുഖനായ മാലിക് ബിന് ദിനാറിന്റെ നേതൃത്വത്തിൽ പിന്നീട് ഒരു സംഘം കേരളത്തിൽ എത്തി, ആദ്യം കൊടുങ്ങല്ലുരിലും ശേഷം കേരളത്തിൽ പലയിടത്തായി 11-ഓളം പള്ളികൾ സ്ഥാപിക്കുകയും ചെയ്തു, അവസാനത്തെ പള്ളി കാസർഗോഡ് തലങ്കരയിലെ പ്രസിദ്ധമായ മലിക്ദിനർ പള്ളിയാണ്.\nഅനിസ്ലാമികമെന്ന് ചില മുസ്ലിം കേന്ദ്രങ്ങളെങ്കിലും കരുതുന്ന ആചാരങ്ങൾ നടക്കുന്ന മുസ്ലിം ദേവാലയമാണ് ഈ പള്ളി. അടുത്തകാലത്ത് ഈ ആചാരങ്ങൾ വിവാദമുണ്ടാക്കുകയും ചെയ്തു. കഴിഞ്ഞ വർഷങ്ങളിൽ വിജയദശമിനാളിൽ ചേരമാൻ പള്ളിയിൽ കുട്ടികളെ എഴുത്തിനിരുത്തിയ സംഭവം വാർത്താപ്രാധാന്യം നേടിയിരുന്നു. ഹിന്ദുക്കളും മുസ്ലിങ്ങളും കുട്ടികളെ അവിടെ എഴുത്തിനിരുത്തുകയുണ്ടായി. ചില മുസ്ലിം കേന്ദ്രങ്ങൾ എതിർപ്പ് പ്രകടിപ്പിച്ചെങ്കിലും ഈ ചടങ്ങ് നടന്നു.\nഅതുപോലെതന്നെ, നിലവിളക്ക് കൊളുത്തിവയ്ക്കുന്ന ഇന്ത്യയിലെ തന്നെ ഏക മുസ്ലിം പള്ളിയാണ് ചേരമാൻ പള്ളി. നിലവിളക്ക് കൊളുത്തുന്നത് നിഷിദ്ധമാണെന്ന ഇസ്ലാമിക സങ്കല്പത്തിന് വിരുദ്ധമാണിത് (ആരാധനയുടെ ഭാഗമായ് നിലവിളക്ക് കൊളുത്തൽ തെറ്റാണെങ്കിലും ഈ പള്ളിയിൽ ആരധനക്കല്ല മറിച്ച് വെളിച്ചത്തിന് വേണ്ടിയാണ് നിലവിളക്ക് ). എന്നാലും നിലവിളക്ക് ചേരമാൻ പള്ളിയുടെ സാംസ്കാരികചരിത്രത്തിന്റെ ഭാഗമായിത്തന്നെ നിലനില്ക്കുകയാണ്. പള്ളി സന്ദർശിക്കുന്നവർക്ക് ഈ വിളക്കിലെ എണ്ണ പ്രസാദമായി നല്കുകയും ചെയ്യുന്നു. ഹിന്ദുവെന്നോ മുസ്ലീമെന്നോ വ്യത്യാസമില്ലാതെയാണ് ഈ എണ്ണ പ്രസാദമായി വാങ്ങാൻ കൊടുങ്ങല്ലൂർ നിവാസികൾ ഈ പള്ളിയിലെത്തുന്നത്.\n2016റിൽ നരേന്ദ്ര മോദി സൗദി അറേബ്യയിൽ ദ്വിദിന സന്ദർശനം നടത്തിയപ്പോൾ സൗദി ഭരണാധികാരി സൽമാൻ ബിൻ അബ്ദുൽ അസീസ് രാജാവിന് സമ്മാനമായി നൽകിയത് ടി.വി. അനുപമ ജിന നിർമ്മിച്ച ചേരമാൻ ജുമാ മസ്ജിദിന്റെ സ്വർണ മാതൃകയായിരുന്നു. “ഇന്ത്യയിലെ ആദ്യത്തെ മുസ്‌ലിം പള്ളിയാണ് തൃശൂർ ജില്ലയിലെ ചേരമാൻ മസ്ജിദ് എന്നും പുരാതന കാലത്തെ ഇന്ത്യ-സൗദി ബന്ധത്തിന്റെ തെളിവാണ് മസ്ജിദെന്നും ട്വീറ്റ് ചെയ്തിട്ടുണ്ട്”\nNextമാലിക് ദീനാർ: 1419 വർഷത്തെ പെരുമ\nമാലിക് ദീനാർ: 1419 വർഷത്തെ പെരുമ


യുപിയില് ഡെങ്കി വ്യാപനമെന്ന് സംശയം; അന്വേഷണം പ്രഖ്യാപിച്ച് സര്‍ക്കാര് - Express Kerala\nയുപിയില് ഡെങ്കി വ്യാപനമെന്ന് സംശയം; അന്വേഷണം പ്രഖ്യാപിച്ച് സര്‍ക്കാര്\nNational September 1, 2021 | Published by : Express Kerala Network\nലഖ്നൗ: യുപിയിലെ ഫിറോസാബാദില് കഴിഞ്ഞ പത്ത് ദിവസത്തിനിടെ 53 പേര് മരിച്ചത് ഡെങ്കി വ്യാപനത്തെ തുടര്‍ന്നെന്ന് സംശയം. മരിച്ചതില് 45 പേരും കുട്ടികളാണ്. ഇതോടെ സെപ്റ്റംബര് ആറ് വരെ എല്ലാ സര്‍ക്കാര്, സ്വകാര്യ സ്‌കൂളുകളും അടച്ചിടാന് ഉത്തരവിട്ടു. ഡെങ്കി വ്യാപനമാണോ എന്ന് സ്ഥിരീകരിക്കാന് സര്‍ക്കാര് അന്വേഷണം പ്രഖ്യാപിച്ചു.\nഫിറോസാബാദിലെ മെഡിക്കല് കോളേജില് 180ല്‍പ്പരം ആളുകളെയാണ് രോഗബാധിതരായി പ്രവേശിപ്പിച്ചത്. ആശുപത്രിയിലെത്തിയ ഭൂരിഭാഗത്തിനും വൈറല് പനിയാണെന്നും ചിലര്‍ക്ക് പരിശോധനയില് ഡെങ്കി സ്ഥിരീകരിച്ചുവെന്നും ആശുപത്രി അധികൃതര് പറയുന്നു.\nഉത്തര്‍പ്രദേശ് മുഖ്യമന്ത്രി യോഗി ആദിത്യനാഥ് കഴിഞ്ഞ ദിവസം ഫിറോസാബാദ് മെഡിക്കല് കോളേജിലെത്തി ചികിത്സയിലുള്ളവരെ സന്ദര്‍ശിച്ചിരുന്നു. മരിച്ച കുട്ടികളില് ചിലരുടെ വീട്ടിലെത്തി ബന്ധുക്കളേയും അദ്ദേഹം സന്ദര്‍ശിച്ചു. മരണങ്ങളുടെ കാരണം എന്താണെന്ന് അന്വേഷിച്ച് വിശദീകരണം നല്‍കാന് പ്രത്യേക അന്വേഷണ സംഘത്തേയും നിയോഗിച്ചു.\nബി.ജെ.പിയെ വെല്ലും ‘കാവിപ്രേമം’ പ്രിയങ്കയുടെ ഭാവമാറ്റം അമ്പരപ്പിക്കുന്നത്\nവമ്പന് ഓഫറുകള് പ്രഖ്യാപിച്ച് ഹോണ്ട കാര്‍സ് !\nടി20 ലോകകപ്പില് ഇന്ത്യക്ക് പുതിയ ജേഴ്സി; ബിസിസിഐ ലോഞ്ചിംഗ് തിയ്യതി പ്രഖ്യാപിച്ചു\nപലിശനിരക്കുകളില് മാറ്റമില്ല; ആര്‍ബിഐ വായ്പാനയം പ്രഖ്യാപിച്ചു\nരാജ്യത്തെ പെട്രോള്, ഡീസല് വില വിമാന ഇന്ധന വിലയേക്കാള് ബഹുദൂരം മുന്നില്\nകേന്ദ്രം ഒപ്പമുണ്ടെന്ന്; എല്ലാ സഹായങ്ങളും വച്ചുനീട്ടി മുഖ്യനെ വിളിച്ച് പ്രധാനമന്ത്രി


മിന്നും സേവുകള്, രക്ഷകനായി ശ്രീജേഷ്; പുരുഷ ഹോക്കിയില് ഇന്ത്യക്ക് ജയത്തുടക്കം - Bharath News Live\nമിന്നും സേവുകളുമായി മലയാളി ഗോളി പി ആര് ശ്രീജേഷാണ് ഇന്ത്യക്ക് രക്ഷകനായത്. ഹര്‍മന്‍പ്രീത് സിംഗ് ഇരട്ട ഗോള് നേടി.\nഒളിംപിക്‌സ് ഹോക്കിയില് ഇന്ത്യന് പുരുഷ ടീമിന് വിജയത്തുടക്കം. ഇന്ത്യ 3-2ന് ന്യൂസിലന്‍ഡിനെ തോല്‍പിച്ചു. മിന്നും സേവുകളുമായി മലയാളി ഗോളി പി ആര് ശ്രീജേഷാണ് ഇന്ത്യക്ക് രക്ഷകനായത്. ഹര്‍മന്‍പ്രീത് സിംഗ് ഇരട്ട ഗോള് നേടി. രുപീന്ദര് പാല് സിംഗാണ് മറ്റൊരു സ്‌കോറര്. വനിതാ ഹോക്കിയില് ഇന്ത്യ വൈകിട്ട് 5.15ന് ലോക ഒന്നാം നമ്പര് ടീമായ ഹോളണ്ടിനെ നേരിടും.\nഇന്ത്യക്ക് പ്രതീക്ഷകളുടെ ദിനം\nടോക്കിയോ ഒളിംപിക്‌സില് ഇന്ത്യക്ക് പ്രതീക്ഷകളുടെ ദിനമാണിന്ന്. പുരുഷ വിഭാഗം 10 മീറ്റർ എയർ പിസ്റ്റളില് സൗരഭ് ചൗധരിയും അഭിഷേക് വർമയും ഇറങ്ങും. യോഗ്യതാ റൗണ്ട് രാവിലെ 9.30ന് ആരംഭിക്കും. 12 മണിക്കാണ് ഫൈനല്. ഭാരോദ്വഹനത്തിൽ മീരാബായി ചാനുവിന് ഫൈനലുണ്ട്. രാവിലെ 10.20ന് ഫൈനല് തുടങ്ങും.\nഒളിംപിക്‌സ് അമ്പെയ്‌ത്തില് ഇന്ത്യ ക്വാര്‍ട്ടറിലെത്തി. മിക്‌സഡ് ടീം ഇനത്തിൽ ദീപിക കുമാരി-പ്രവീൺ ജാദവ് സഖ്യമാണ് ക്വാര്‍ട്ടറിലെത്തിയത്. പ്രീ ക്വാര്‍ട്ടറില് ചൈനീസ് തായ്‌പേയ് സഖ്യത്തെ തോൽപ്പിച്ചു. രാവിലെ 11ന് തുടങ്ങുന്ന ക്വാര്‍ട്ടറില് കരുത്തരായ കൊറിയയെ ഇന്ത്യ നേരിടും.\nഷൂട്ടിംഗില് ഇന്ത്യയുടെ തുടക്കം നിരാശയോടെയായി. 10 മീറ്റര് എയര് റൈഫിളില് ഇന്ത്യന് വനിതകള് ഫൈനലിലെത്താതെ പുറത്തായി. യോഗ്യതാ റൗണ്ടില് ഇളവേനിൽ വാളരിവന് 16 ഉം അപുർവി ചന്ദേല 36 ഉം സ്ഥാനത്താണ് ഫിനിഷ് ചെയ്തത്. ഈ ഇനത്തില് വിജയിച്ച് ടോക്കിയോ ഒളിംപിക്‌സിലെ ആദ്യ സ്വര്‍ണം ചൈ


കേന്ദ്രം പറയുന്ന സാമ്പത്തിക വളർച്ചയ്‌ക്ക് ഒരു ഉറപ്പുമില്ലെന്ന് ചിദംബരം; പാർലമെന്റിൽ അവതരിപ്പിച്ചത് കേന്ദ്രസർക്കാരിലെ ആഭ്യന്തര കുഴപ്പങ്ങളെ ചൂണ്ടിക്കാണിക്കുന്ന റിപ്പോർട്ട് | Webdunia Malayalam\nകേന്ദ്രസര്‍ക്കാരിനെതിരെ വിമര്‍ശനവുമായി കോൺഗ്രസ് നേതാവും മുൻ ധനകാര്യ മന്ത്രിയുമായ പി ചിദംബരം. അടുത്ത വർഷം രാജ്യത്ത് ഉണ്ടാകുമെന്ന് പറയുന്ന സാമ്പത്തിക വളർച്ചയ്ക്ക് ഒരു ഉറപ്പുമില്ലെന്ന് അദ്ദേഹം ആരോപിച്ചു. കേന്ദ്രസർക്കാരില് ഉയര്‍ന്നുവരുന്ന ആഭ്യന്തര കുഴപ്പങ്ങള് മാത്രം ചൂണ്ടിക്കാണിച്ചുകൊണ്ടുള്ള റിപ്പോർട്ടാണ് കഴിഞ്ഞദിവസം പാർലമെന്റിൽ അരുൺ ജയ്റ്റ്ലി അവതരിപ്പിച്ചതെന്നും അദ്ദേഹം പറഞ്ഞു.\nരാജ്യത്ത് ഉണ്ടാകുമെന്ന് പറയപ്പെഉന്ന സാമ്പത്തിക വളർച്ച കുറേ നിബന്ധനകളുടെ അടിസ്ഥാനത്തിൽ മാത്രമാണ്. 6.75 ശതമാനം വളര്‍ച്ചയാണ് നടപ്പുവര്‍ഷത്തില് കേന്ദ്രസർക്കാർ പ്രതീക്ഷിക്കുന്നത്. എന്നാൽ ഈ വളർച്ചയുണ്ടാകും എന്നതിനെ സാധൂകരിക്കുന്ന തരത്തിലുള്ള ഒരു തെളിവുകളും സർക്കാരിന്റെ പക്കലില്ലെന്നും ആദ്യ പാദത്തിലെ സാമ്പത്തിക വളർച്ച6ശതമാനം മാത്രമായിരുന്നു ചിദംബരം പറയുന്നു.\nഈ സാമ്പത്തിക വർഷത്തിന്റെ അവസാനത്തില് വളർച്ച6മുതൽ 6.5 ശതമാനം വരെയായിരിക്കുമെന്നാണ് താന് കണക്കുകൂട്ടുന്നത്. കഴിഞ്ഞ നാല് വർഷത്തെ ഭരണത്തിൽ എൻ.ഡി.എ സർക്കാർ പൂർണ പരാജയമാണെന്ന് സമ്മതിക്കുന്ന തരത്തിലുള്ളതാണ് ഈ സാമ്പത്തിക റിപ്പോർട്ടെന്നും ചിദംബരം കൂട്ടിച്ചേർത്തു.\nഅതേസമയം, വരുന്ന സാമ്പത്തിക വർഷം രാജ്യത്തെ ജിഡിപി വളർച്ച 7–7.5 ശതമാനം വരെ ഉയരുമെന്നാണ് സര്‍ക്കാരിന്റെ സാമ്പത്തിക സർവേ. എണ്ണവില വർദ്ധന സമ്പദ്‌വ്യവസ്ഥയെ പ്രതികൂലമായി ബാധിച്ചുവെന്നും ബജറ്റ് അവതരണത്തിനു മുന്നോടിയായി പാർലമെന്‍റിൽവച്ച റിപ്പോർട്ടിൽ ധനമന്ത്രി അരുൺ ജയ്റ്റ്ലി വ്യക്തമാക്കിയിരുന്നു.


rima kallingal virus movie news | എന്തുകൊണ്ട് വൈറസില് ഫഹദ് ഫാസില് ഇല്ല; കാരണം വെളിപ്പെടുത്തി റീമ കല്ലിങ്കല് | Mangalam\nSunday, August 18, 2019 Last Updated 16 Min9Sec ago English Edition\nSaturday 18 May 2019 12.54 PM\nമലബാറിലാകെ ഭീതി പടര്‍ത്തിയ നിപ്പ വൈറസിനെ പശ്ചാത്തലമാക്കി ആഷിഖ് അബു ഒരുക്കുന്ന ചിത്രമാണ് വൈറസ്. വന് താരനിരയാണ് ചിത്രത്തില് അണി നിരക്കുന്നത്. ചിത്രത്തിന്റെ ട്രെയിലറിന് വന് സ്വീകാര്യതയാണ് ലഭിച്ചത്. നിപ്പാകാലത്ത് കേരളം കടന്നു പോയ ഭീതിയും മാനസിക സംഘര്‍ഷവുമെല്ലാം പ്രകടമാകുന്ന വൈറസിന്റെ ട്രെയിലര് സമൂഹമാധ്യമങ്ങളിലും വൈറലായി. ജൂണ് ഏഴിനാണ് ചിത്രത്തിന്റെ റിലീസ്.\nരേവതി, കുഞ്ചാക്കോ ബോബന്, ടൊവീനോ തോമസ്, ഇന്ദ്രജിത്ത്, ആസിഫ് അലി, സൗബിന് ഷാഹിര്, രമ്യ നമ്പീശന്, ജോജു ജോര്‍ജ്, പൂര്‍ണിമ ഇന്ദ്രജിത്, റഹ്മാന്, പാര്‍വതി, ശ്രീനാഥ് ഭാസി, ദിലീഷ് പോത്തന്, മഡോണ സെബാസ്റ്റ്യന്, ഇന്ദ്രന്‍സ് തുടങ്ങി വന് താരനിരയാണ് ചിത്രത്തിലുള്ളത്. ട്രെയിലര് വന്നതു മുതല് ഫഹദ് ഫാസിലിന്റെ കുറവ് ശ്രദ്ധിക്കപ്പെട്ടിരുന്നു.\nഇതിനെ കുറിച്ച് റിമ കല്ലിങ്കല് തുറന്നു പറയുകയാണ്. ഫഹദിനായി ചിത്രത്തിലെ ഒരു രംഗം മാറ്റിവെച്ചിരുന്നെന്നും എന്നാല് മറ്റ് സിനിമയുടെ തിരക്കില് ഫഹദിന് ചിത്രത്തിന്റെ ഭാഗമാകാന് കഴിഞ്ഞില്ലെന്നുമാണ് റിമയുടെ വാക്കുകള്. ഒരു ഓണ്‍ലൈന് മാധ്യമത്തിന് നല്‍കിയ അഭിമുഖത്തിലാണ് റിമ ഇക്കാര്യം സൂചിപ്പിച്ചത്.\n''ഫഹദ് ഫാസിലിനെയും വൈറസ് ടീം ആദ്യം ആലോചിച്ചിരുന്നു. ഫഹദിലെ നടനു വേണ്ടി ഒരു രംഗം തന്നെ മുമ്പ് പ്ലാന് ചെയ്തതായിരുന്നു. പക്ഷേ അത് സംഭവിച്ചില്ല. അതിരന് എന്ന സിനിമയുടെ തിരക്കുകള് മൂലമാണ് ഫഹദ് വൈറസിന്റെ ഭാഗമാകാന് കഴിയാതെ പോയത്.'' - റിമ പറയുന്നു. താരങ്ങളില്ലെന്നതാണ് വൈറസിന്റെ പ്രത്യേകതയെന്നും റിമ പറയുന്നു. '' ഇതിലെ അഭിനേതാക്കള് നേരിട്ട് വന്ന് അവരവരുടെ റോളുകള് ചെയ്തു, തിരിച്ചു പോയി. ആ കഥാപാത്രങ്ങളാണ് ശരിക്കും താരങ്ങള്. ഈ കഥാപാത്രങ്ങള് ഓരോരുത്തരും വന്ന് ചില കഥകള് പറയും.\nഅതെല്ലാം കൂടി അവസാനം ഒന്നാകും. അതാണ് വൈറസ്. ആയിടയ്ക്കു കുറെ പ്രൊജക്ടുകള് ആഷിക്കിന്റെ മനസിലുണ്ടായിരുന്നു. ഒരുപാടു ചര്‍ച്ചകള്‍ക്കു ശേഷമാണ് വൈറസ് ചെയ്യാന് തീരുമാനിക്കുന്നത്. അതില് ഇന്നും അഭിമാനം കൊള്ളുന്നു. വൈറസിന്റെ ട്രെയിലര് ഇത്ര ഹിറ്റായതു പോലും യഥാര്‍ഥ സംഭവവുമായി ആളുകള് ഈ സിനിമയെ റിലേറ്റ് ചെയ്യുന്നതു കൊണ്ടാണ്'' - റിമ പറഞ്ഞു.


വാഹനാപകടങ്ങളുടെ കാരണം കണ്ടെത്താൻ പൊതുഗതാഗത\nക്യാമറ സ്ഥാപിക്കുന്ന കാര്യത്തിൽ സർക്കാർ നിലപാട് അറിയിക്കണമെന്നും കോടതി ആവശ്യപ്പെട്ടു\nHigh Court seeks to install dash camera in public transport vehicles\nവാഹനാപകടങ്ങളുടെ കാരണം കണ്ടെത്താൻ പൊതുഗതാഗത വാഹനങ്ങളിൽ ഡാഷ് ക്യാമറ സ്ഥാപിക്കണമെന്ന് ഹൈക്കോടതി. ഡാഷ് ക്യാമറ സ്ഥാപിച്ചാൽ വാഹനാപകടങ്ങളുടെ ഉത്തരവാദികൾക്ക് രക്ഷപ്പെടാനാകില്ല. വാഹനമോടിക്കുന്നവരുടെ ഡ്രൈവിംഗ് ശീലങ്ങളും മറ്റും നിരീക്ഷിക്കാനും അശ്രദ്ധമായ ഡ്രൈവിംഗ് തടയാനുമുള്ള സംവിധാനം വേണമെന്നും കോടതി നിർദേശിച്ചു.\nകഴിഞ്ഞ വർഷം അപകടങ്ങളിൽ 4,200 പേരാണ് മരിച്ചത്. 31,000 പേർക്ക് പരിക്കേറ്റു. അതിനാൽ തന്നെ ക്യാമറ സ്ഥാപിക്കുന്ന കാര്യത്തിൽ സർക്കാർ നിലപാട് അറിയിക്കണമെന്നും കോടതി ആവശ്യപ്പെട്ടു. കോഴിക്കോട് പേരാമ്പ്രയിൽ ബസിടിച്ച് സ്ത്രീ മരിച്ച സംഭവത്തിൽ അറസ്റ്റിലായ ബസ് ഡ്രൈവറുടെ ജാമ്യാപേക്ഷ പരിഗണിക്കവേയാണ് കോടതിയുടെ നിർദേശം.\nവാഹനത്തിനു പുറത്തെ ദൃശ്യങ്ങൾ വീഡിയോ ആയി പകർത്താൻ സ്ഥാപിക്കുന്ന ക്യാമറകളെയാണ് ഡാഷ് ക്യാമറകൾ എന്നു പറയുന്നത്. വാഹനത്തിനു മുന്നിലോ ഡാഷ് ബോർഡിലോ ഘടിപ്പിക്കാവുന്നവയാണ് ഇവ. യൂറോപ്യൻ രാജ്യങ്ങളിൽ ഡാഷ് ക്യാമറ നിർബന്ധമാണ്.\n#accidents ഡാഷ് ക്യാമറ പൊതുഗതാഗത വാഹനങ്ങൾ വാഹനാപകടം ഹൈക്കോടതി


ആഗോള റബ്ബര് വിപണി സമ്മര്‍ദത്തില്; സ്വര്‍ണ വില കുറയുന്നു | Sirajlive.com\nആഗോള റബ്ബര് വിപണി സമ്മര്‍ദത്തില്; സ്വര്‍ണ വില കുറയുന്നു\nApr 01, 2013 12:12 pm |\nകൊച്ചി: ആഗോള റബ്ബര് മാര്‍ക്കറ്റിലെ തളര്‍ച്ച മുന് നിര്‍ത്തി ഇന്ത്യന് ടയര് കമ്പനികള് റബര് വില ഉയര്‍ത്താന് കൂട്ടാക്കിയില്ല. മലബാര് കുരുമുളക് വിദേശ ഓര്‍ഡറിനായി ഉറ്റുനോക്കുന്നു. ഈസ്റ്റര് ഡിമാന്‍ഡ് വെളിച്ചെണ്ണയെ ചുവട് പിടിപ്പിച്ചു. സ്വര്‍ണ വില താഴുന്നു.\nരാജ്യത്തെ പ്രമുഖ ടയര് നിര്‍മ്മാതാക്കള് പിന്നിട്ട ഒരു മാസക്കാലം റബ്ബര് വില രണ്ടു മുതല് അഞ്ചു ശതമാനം വരെ ഇടിച്ചു. മുഖ്യ റബ്ബര് ഉപഭോക്തൃ രാജ്യമായ ചൈനയില് റബ്ബറിനു ഡിമാന്‍ഡ് മങ്ങിയത് ടോക്കോം എക്‌സ്‌ചേഞ്ചില് സമ്മര്‍ദം ഉളവാക്കി. ചൈനയിലെ പ്രമുഖ ഗോഡൗണുകളില് റബ്ബറിന്റെ സ്‌റ്റോക്ക് നില വര്‍ധിച്ചതോടെ ടോക്കോം അവധി വ്യാപാര കേന്ദ്രത്തില് റബ്ബര് ശക്തമായ സമ്മര്‍ദത്തിലേക്ക് നീങ്ങുന്ന അവസ്ഥയിലാണ്. വരള്‍ച്ച തുടരുന്നതിനാല് കേരളത്തില് ടാപ്പിംഗ് നിലച്ചിരിക്കയാണ്. ഉത്പാദന മേഖലകളില് ശക്തമായ മഴ ലഭിച്ചാല് മാത്രമേ റബ്ബര് ടാപ്പിംഗ് പുനരാരംഭിക്കാനാകുകയുള്ളു. അതുകൊണ്ട് തന്നെ സ്‌റ്റോക്കിസ്റ്റുകള് കുറഞ്ഞ അളവില് മാത്രമേ ചരക്കിറക്കുന്നുള്ളു. അതേ സമയം, ടയര് കമ്പനിക്കാര് വില ഉയര്‍ത്തി ചരക്കെടുക്കാന് മടിക്കുകയാണ്. കൊച്ചിയില് നാലാം ഗ്രേഡ് റബ്ബര് 16,800 രൂപയിലും അഞ്ചാം ഗ്രേഡ് 16,500 രൂപയിലും വ്യാപാരം നടന്നു.\nകുരുമുളക് കയറ്റുമതിക്കാര് യുറോപ്യന് ഓര്‍ഡറുകള്‍ക്കായി കാത്തിരിക്കയാണ്. യൂറോപ്യന് ബയ്യര്‍മാര് ഈസ്റ്റര് ആഘോഷങ്ങള് കഴിഞ്ഞു വിപണിയില് തിരിച്ച് എത്തുന്നതോടെ കുരുമുളകിനു കൂടുതല് ഓര്‍ഡറുകള്‍ക്ക് ഇടയുണ്ട്. അന്താരാഷ്ട്ര വിപണിയില് ബ്രസീലും വിയറ്റ്‌നാമും വില്‍പ്പനക്കാരായുണ്ട്. ഇന്ത്യന് നിരക്ക് ടണ്ണിന് 7000 ഡോളറാണ്. കൊച്ചിയില് ഗാര്‍ബിള്‍ഡ് കുരുമുളക് 36300 രൂപയിലും അണ് ഗാര്‍ബിള്‍ഡ് 34800 രൂപലും വിപണനം നടന്നു.\nഈസ്റ്റര് ഡിമാന്‍ഡില് ചെറിയ മുന്നേറ്റം നടത്തിയ വെളിച്ചെണ്ണ വിപണി വിഷു വരെ ഉണര്‍വ് നിലനിര്‍ത്തുമെന്ന പ്രതീക്ഷയിലാണ് ഓയില് മില്ലുകാര്. വടക്കന് ജില്ലകളില് നിന്നുള്ള പുതിയ തേങ്ങയും കൊപ്രയും മുഖ്യ വിപണികളിലേയ്ക്ക് ഉയര്‍ന്ന അളവില് എത്തിയിട്ടുണ്ട്. എന്നാല് അതിനനുസരിച്ച് ഉത്തരേന്ത്യയില് നിന്നു ഡിമാന്‍ഡില്ലെന്നാണ് വ്യാപാരികളുടെ പക്ഷം. കൊപ്ര സംഭരണം കര്‍ഷകര്‍ക്ക് ആശ്വാസം പകരുന്നില്ലെന്ന അവസ്ഥ തുടരുകയാണ്. വന്‍കിട കമ്പനികള് രംഗത്ത് സജീവമായാല് മാത്രമേ വെളിച്ചെണ്ണ വിപണി ചുടുപിടിക്കു. വെളിച്ചെണ്ണ 6300 രൂപയിലും കൊപ്ര 4400 രൂപയിലുമാണ്. മഞ്ഞള് വിലയില് മാറ്റമില്ല. കയറ്റുമതിക്കാരും ആഭ്യന്തര വ്യവസായികളും ചരക്കെടുത്തു. നാടന് മഞ്ഞള് വില 9500 രൂപ. പുതിയ ചരക്ക് ശേഖരിക്കാന് വാങ്ങലുകാര് ഉത്സാഹിക്കുന്നുങ്കെിലും വില ഉയര്‍ത്താന് തയ്യാറല്ല. തമിഴ്‌നാട്ടില് നിന്നുള്ള ഈറോഡ്-അഗ്മാര്‍ക്ക് മഞ്ഞള് 7700-8300 രൂപയില് വ്യാപാരം നടന്നു.\nകേരളത്തില് സ്വര്‍ണ വില താഴ്ന്നു. ആഭരണ വിപണികളില് പവന് 22,400 രൂപയില് നിന്ന് 22,240 രൂപയായി. ലണ്ടനില് സ്വര്‍ണ വില ഔണ്‍സിനു 1597 ഡോളറാണ്.\nRelated Topics: Market Watch


സുന്നീ സന്ദേശം: ഭിന്നതകൾ മറന്ന് സുന്നികൾ ഐക്യപ്പെടണം: കാന്തപുരം\nഭിന്നതകൾ മറന്ന് സുന്നികൾ ഐക്യപ്പെടണം: കാന്തപുരം\nകോഴിക്കോട്: വിശുദ്ധ മാസം ആഗതമായിരിക്കെ സുന്നികൾ ഭിന്നതകൾ അവസാനിപ്പിച്ച് ഐക്യപ്പെടണമെന്ന് അഖിലേന്ത്യാ സുന്നി ജംഇയ്യത്തുൽ ഉലമ ജനറൽ സെക്രട്ടറി കാന്തപുരം എ പി അബൂബക്കർ മുസ്ലിയാർ. ഭിന്നിപ്പുകൾ അവസാനിപ്പിച്ചാൽ മാത്രമേ സുന്നത്ത് ജമാഅത്തിന്റെ വളർച്ച പൂർണമാവുകയുള്ളൂ. നവീകരിച്ച കണ്ണംപറമ്പ് ജുമുഅ മസ്ജിദിന്റെ ഉദ്ഘാടനം നിർവ്വഹിച്ച് സംസാരിക്കുകയായിരുന്നു അദ്ദേഹം.\nകലഹങ്ങൾ എപ്പോഴും സമാധാനാന്തരീക്ഷം തകിടം മറിക്കുകയേ ചെയ്യൂ. റമസാൻ മാസം പരസ്പര സ്നേഹത്തിന്റെയും ഐക്യത്തിന്റെയും സന്ദേശമാണ് നമ്മെ അറിയിക്കുന്നതെന്നും വിശുദ്ധ മാസത്തിൽ ചിന്തിക്കുകയും അതിനായി പ്രവർത്തിക്കുകയും വേണം. കണ്ണംപറമ്പ് മഹല്ല് പ്രസിഡന്റ് എ പി അഹമ്മദ് ഹാജി അധ്യക്ഷത വഹിച്ചു. മേയർ എം ഭാസ്കരൻ, മുഖ്യഖാസി ഇമ്പിച്ചഹമ്മദ് ഹാജി, ഉപദേശക സമിതി അംഗം അഡ്വ. എച്ച് എ മുസ്തഫ, കാന്തപുരം എ പി അബ്ദുൽഹകീം അഷരി, അബ്ദുല്ല സഖാഫി മലയമ്മ, സകീർ ഹുസൈൻ എ പി, ടി പി സക്കീർ സംസാരിച്ചു. സയ്യിദ് ഫസൽ ശിഹാബ് ജിഫ്‌രി ഫൗണേ‍്ടഷൻ ഏർപ്പെടുത്തിയ റമസാൻ റിലീഫ് വിതരണം മേയർ എം ഭാസ്കരൻ നിർവഹിച്ചു.\nPosted by Prachaarakan -പ്രചാരകൻ at 9:31 AM\nLabels: കാന്തപുരം, സുന്നി ഐക്യം


പ്രാചീനകേരളത്തിലെ ശിക്ഷാരീതികൾ - വിക്കിപീഡിയ\n(അഗ്നിപരീക്ഷ എന്ന താളിൽ നിന്നും തിരിച്ചുവിട്ടതു പ്രകാരം)\nകേരളത്തിൽ രാജഭരണകാലത്തെ ശിക്ഷ സമ്പ്രദായങ്ങൾ കടുത്തതും ഭായാജനകമായിരുന്നു. ജാതി അടിസ്ഥാനമാക്കിയാണ് ശിക്ഷ വിധിച്ചിരുന്നത്. ബ്രാഹ്മണർക്ക് ആണ് ഈ കാലഘട്ടത്തിൽ ഏറ്റവും കുറഞ്ഞ ശിക്ഷ നൽകിയിരുന്നത്. മറ്റ് ജാതികളിൽ ഉൾ‍പ്പെട്ടവർക്ക് അതികഠിനമായ ശിക്ഷയാണ് നൽകിയിരുന്നത്.\n1 വിവിധ ശിക്ഷാരീതികൾ\n3 പുറത്തുനിന്നുള്ള വിവരങ്ങൾ\nജലപരീക്ഷ, അഗ്നിപരീക്ഷ, വിഷപരീക്ഷ, തൂക്കുപരീക്ഷ, എന്നിങ്ങനെ പലതരം സത്യപരീക്ഷകളാണ് കുറ്റം തെളിയിക്കുവാനായി പണ്ടുകാലത്ത് പ്രയോഗിച്ചിരുന്നത്. ജാതി നോക്കിയാണ് ശിക്ഷ നടപ്പാക്കുന്നത്. തൂക്കുപരീക്ഷ ബ്രാഹ്മണർക്കും അഗ്നിപരീക്ഷ ക്ഷത്രീയർക്കും ജലപരീക്ഷ വൈശ്യർക്കും വിഷപരീക്ഷ ശുദ്രർക്കും എന്നായിരുന്നു പ്രമാണം.\nകുറ്റവാളിയെന്നു സംശയിക്കപ്പെടുന്ന ആളെ തിളച്ചുകോണ്ടിരിക്കുന്ന നെയ്യിലോ എണ്ണയിലോ കൈ മുക്കിച്ചാണ് അഗ്നിപരീക്ഷ നടത്തുന്നത്. കൈ മുക്കുമ്പോൾ കൈ പൊള്ളിയാൽ അയാൾ കുറ്റക്കാരനെന്നും പൊള്ളിയില്ലെങ്കിൽ കുറ്റക്കാരനല്ല എന്നും വിധിക്കുന്നു.\nതിളച്ച നെയ്യിൽ കൈമുക്കുന്നതുപോലെയുള്ള ഒരാചാരമായിരുന്നു ഈയംവാരൽ. നന്നായി ചൂടാക്കിയ ഈയക്കട്ട കുറ്റവാളിയെന്നു സംശയിക്കപ്പെടുന്ന ആളെകൊണ്ട് കൈയിൽ എടുപ്പിക്കുന്നു. കൈപൊള്ളിയാൽ കുറ്റവാളി ശിക്ഷിക്കപ്പെടും. ഇല്ലെങ്കിൽ വെറുതെവിടും. ശുചീന്ദ്രത്തും തിരുവിതാംകൂറിലും ഈ ശിക്ഷ നടപ്പാക്കിയിരുന്നു.\nനായന്മാർ, ക്ഷത്രിയർ, തുടങ്ങിയവർ കുറ്റം ചെയതോയെന്നു നിശ്ചയിക്കുന്നതിന് അവരെ മുതലകളും ചീങ്കണ്ണികളുമൊക്കെയുള്ള കുളത്തിൽ നീന്തിക്കുന്ന ഒരു സമ്പ്രദായം കേരളത്തിൽ നിലനിന്നിരുന്നു. വിശന്നുവലഞ്ഞ മുതലകൾ കുറ്റവാളിയെ ഭക്ഷിച്ചാൽ കുറ്റക്കാരനെന്നും രക്ഷപ്പെട്ടാൽ നിരപരാധിയെന്നും വിധിച്ചിരുന്നു. പ്രാചീന കേരളത്തിലെ എല്ലാപ്രദേശങ്ങളിലും ഈ ശിക്ഷ നടപ്പിലാക്കിയിരുന്നു.\nhttp://www.keralahistory.ac.in/ Archived 2011-09-28 at the Wayback Machine.\n2009 ഫെബ്രുവരി9ന് പ്രസിദ്ദീകരിച്ച അക്ഷരമുറ്റം\nhttp://www.indiasite.com/kerala/history.html Archived 2009-02-15 at the Wayback Machine.\n"https://ml.wikipedia.org/w/index.php?title=പ്രാചീനകേരളത്തിലെ_ശിക്ഷാരീതികൾ&oldid=3638173#അഗ്നിപരീക്ഷ" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:04, 15 ഓഗസ്റ്റ് 2021.


നിരോധനാജ്ഞ ആദ്യം നടപ്പിലാക്കേണ്ടത് കുണ്ടന്നൂരില്; സര്‍ക്കാറിനെ പരിഹസിച്ച് ജേക്കബ് തോമസ്\nശബരിമലയില് നിരോധനാജ്ഞ ഏര്‍പ്പെടുത്തിയ സംസ്ഥാന സര്‍ക്കാറിനെ നടപടിയെ പരിഹസിച്ച് മുന് വിജിലന്‍സ് ഡയറക്ടര് ജേക്കബ് തോമസ്. ശബരിമലയിലെത്തിയ ജേക്കബ് തോമസ് മാധ്യമങ്ങളോട് സംസാരിക്കുമ്പോഴായിരുന്നു സര്‍ക്കാര് നടപടിയെ പരിഹസിച്ചത്.\nതന്റെ അഭിപ്രായത്തില് ആദ്യം നിരോധനാജ്ഞ നടപ്പിലാക്കേണ്ടത് ഗതാഗത കുരുക്കുള്ള കുണ്ടന്നൂരിലാണ്. നാലോ അഞ്ചോ അംഗങ്ങളുള്ള കുടുംബങ്ങളിലും നിരോധനാജ്ഞ നടപ്പിലാക്കണമെന്ന് തോന്നിയിട്ടുണ്ട് എന്നും പറഞ്ഞായിരുന്നു ജേക്കബ് തോമസിന്റെ പരിഹാസം.\nകുണ്ടന്നൂര് ജംങ്ഷനിലൊരു നിരോധനാജ്ഞ വേണമെന്ന് എനിക്ക് എറണാകുളത്തൂടെ യാത്ര ചെയ്യുമ്പോള് തോന്നാറുണ്ട്. അതുപോലെ അഞ്ചംഗങ്ങള്, അല്ലെങ്കില് നാലില് കൂടുതല് അംഗങ്ങളുള്ള വീടുകളിലും ഒരു നിരോധനാജ്ഞ വേണമെന്ന് തോന്നിയിട്ടുണ്ടെന്ന് പറഞ്ഞ ജേക്കബ് തോമസ് താന് വിശ്വാസികള്‍ക്കൊപ്പമാണെന്നും വ്യക്തമാക്കി.


Asian Games 2018: Saina Nehwal, PV Sindhu assure India historic medals എഷ്യൻ ഗെയിംസ് ;മെഡലുറപ്പിച്ച് സിന്ധും സൈനയും സെമിയിൽ | Indian Express Malayalam\nasian games 2018 saina nehwal pv sindhu assure india historic medals\nഎഷ്യൻ ഗെയിംസ്; മെഡലുറപ്പിച്ച് സിന്ധുവും സൈനയും സെമിയിൽ\nക്വാട്ടറിൽ തായ്ലഡിന്റെ മുൻ ലോക ഒന്നാം നമ്പർ താരം റച്ച്നോക്ക് ഇന്റനോണിനെയാണ് സൈന പരാജയപ്പെടുത്തിയത്\nAugust 26, 2018 3:35:11 pm\nജക്കാർത്ത: ഇന്തോനേഷ്യയിൽ നടക്കുന്ന എഷ്യൻ ഗെയിംസ് ബാഡ്മിന്റണിൽ ഇന്ത്യൻ വനിതകൾ സെമിയിൽ.\nപി.വി സിന്ധുവും സൈന നെഹ്വാളും ഇന്ത്യക്കായി മത്സരിക്കും. ക്വാട്ടറിൽ തായ്ലഡിന്റെ മുൻ ലോക ഒന്നാം നമ്പർ താരം റച്ച്നോക്ക് ഇന്റനോണിനെയാണ് സൈന പരാജയപ്പെടുത്തിയത്. തായ്‍ലൻഡിന്റെ തന്നെ നിച്ചവോൻ ജിൻഡാപോളിനെ പരാജയപ്പെടുത്തിയാണ് സിന്ധുവിന്റെ സെമി പ്രവേശനം.\nറച്ച്നോക്ക് ഇന്റനോണിനെതിരെ ആദ്യ രണ്ട് സെറ്റുകളും നേടിയാണ് സൈന സെമിഫൈനൽ ഉറപ്പിച്ചത്. ഒന്നാം സെറ്റില് 3-12ന് പിന്നിട്ടുനിന്ന ശേഷമാണ് സൈന മത്സരത്തിലേക്ക് മടങ്ങിയത്തിയത്. പോയിന്റസ് : 21-18, 21-16.\nനന്നായി തുടങ്ങിയെങ്കിലും രണ്ടാം സെറ്റിൽ സിന്ധുവിന് കാലിടറി. 21-11 ന് ആദ്യ സെറ്റ് സ്വന്തമാക്കിയ സിന്ധു 21-16ന് നിച്ചവോൻ ജിൻഡാപോളിനോട് അടുത്ത സെറ്റിൽ സിന്ധു കീഴടങ്ങിയത്. നിർണ്ണയകമായ മൂന്നാം സെറ്റിൽ പക്ഷെ വിജയം സിന്ധുവിനൊപ്പം നിന്നു. 21-14 നാണ് സിന്ധു നിച്ചവോൻ ജിൻഡാപോളിനെ മൂന്നാം സെറ്റിൽ പരാജയപ്പെടുത്തിയത്.\nഇരുവരും സെമിയിൽ പ്രവേശിച്ചതോടെ ഇന്ത്യ ബാഡ്മിന്റൻ കോർട്ടിൽനിന്നും രണ്ട് മെഡലുകൾ ഉറപ്പിച്ചു. എഷ്യൻ ഗെയിംസ് ചരിത്രത്തിൽ ആദ്യമാണ് വനിത ബാഡ്മിന്റണിൽ ഇന്ത്യ മെഡലുറപ്പിക്കുന്നത്. 1982 എഷ്യൻ ഗെയിംസിൽ സെയ്ദ് മോദി വെങ്കലം നേടിയതിന് ശേഷം ആദ്യമായാണ് ഇന്ത്യ വ്യക്തിഗത വിഭാഗത്തിൽ ബാഡ്മിന്റണിൽ മെഡൽ ഉറപ്പിക്കുന്നത്.\nWeb Title: Asian games 2018 saina nehwal pv sindhu assure india historic medals\nനാലാം ടെസ്റ്റിന് മുമ്പേ ഇന്ത്യക്ക് തിരിച്ചടിയായി സൂപ്പർതാരത്തിന്റെ പരിക്ക്;സതംപ്ടണ്ൽ കളിച്ചേക്കില്ല


പുസ്തകം Archives - Page2of2- malabarinews.com\nNews Section: പുസ്തകം\nവംശചിഹ്നങ്ങള്-ചിന്തയുടെ മാനിഫെസ്റ്റോ. എഴുതുന്നതെന്തും ക്ഷോഭജനകമായ വിമര്‍ശനമാവുന്നത് സി ആര് പരമേശ്വരന്റെ നിയോഗമല്ല വലുപ്പമാണ്. രാഷ്ട്രീയം സംസ്‌ക്കാരം കലാ സാഹിത്യം സാമുഹികത ഇവയൊക്കെ അദേഹത്തിന് വ്യത്യസ്ത പാഠങ്ങളല്ല ഒരേ പാഠത്തിന്റെ വിഭിന്ന അദ്ധ്യ...\nശശി തരൂര് രചിച്ച ‘പ്ലാക്‌സ് ഇന്‍ഡിക’ പ്രകാശനം ചെയ്തു.\nദില്ലി : ശശിതരൂര് രചിച്ച പ്ലാക്‌സ് ഇന്‍ഡിക എന്ന പുസ്തകത്തിന്റെ പ്രകാശനം ദില്ലിയില് നടന്ന ചടങ്ങില് ഉപരാഷ്ട്രപതി ഹമീദ് അന്‍സാരി പ്രകാശനം ചെയ്തു. ഇന്ത്യയുടെ വിദേശനയത്തെ പറ്റിയും, പാകിസ്താന്, അമേരിക്ക,ചൈന എന്നീരാജ്യങ്ങളെ പറ്റിയുമാണ് പുസ്തകത്തില...\nപ്രണയത്തിന്റെ അളന്നു തീര്‍ക്കാനാവാത്ത കടലാഴങ്ങള്. പ്രസാദ് കൊടിഞ്ഞി. തന്റെ പ്രതിഭയുടെ ഔന്നത്യത്തില് , 1920-കളിലും 1930-കളിലും വിശ്വസാഹിത്യരംഗത്ത് നക്ഷത്രദീപ്തിയോടെ ജ്വലിച്ചു നിന്ന എഴുത്തുകാരനാണ് സ്‌റ്റെഫാന് സൈ്വഗ്. 1881-ല് ആസ്ത്രിയയില് ജ...\nഅനുഭവം ഓര്‍മ്മ യാത്ര ഒരു സിനിമാക്കഥപോലെ ജീവിതത്തെ രൂപപ്പെടുത്തുകയും ജീവിതം സിനിമയല്ലെന്നു കാട്ടിത്തരികയും ചെയ്ത അജയ്കുമാര് എന്ന ഗിന്നസ് പക്രുവിന്റെ ജീവിതകഥ. ശുഭാപ്തി വിശ്വാസത്തിന്റെയും വിശാലമായ മനസ്സിന്റെയും പച്ചപ്പിലേക്ക് മനുഷ്യഹൃദയങ...


യുവാവിന്‍റെ നഗ്ന ദൃശ്യങ്ങള് വാട്സാപ്പ് ഗ്രൂപ്പില് പോസ്റ്റ് ചെയ്ത് കേസില് പ്രതിയെ അറസ്റ്റ് ചെയ്യാമെന്ന് ഹൈക്കോടതി. – Pravasi Corner\nയുവാവിന്‍റെ നഗ്ന ദൃശ്യങ്ങള് വാട്സാപ്പ് ഗ്രൂപ്പില് പോസ്റ്റ് ചെയ്ത് കേസില് പ്രതിയെ അറസ്റ്റ് ചെയ്യാമെന്ന് ഹൈക്കോടതി.\nമുന് വൈരാഗ്യം മൂലം യുവാവിന്‍റെ നഗ്ന ദൃശ്യങ്ങള് വാസ്ടാപ്പ് ഗ്രൂപ്പുകളില് പ്രചരിപ്പിച്ച കേസില് കാസര്‍കോഡ് ബേക്കല് പള്ളിക്കര സ്വദേശി പള്ളിപ്പുഴ അഹമ്മദ് കബീറിന്‍റെ (36) മുന്‍കൂര് ജാമ്യാപേക്ഷ കേരള ഹൈക്കോടതി തള്ളി.\nയുവാവിന്‍റെ സ്വകാര്യ ഭാഗങ്ങള് പ്രദര്‍ശിപ്പിച്ചു നില്‍ക്കുന്ന വീഡിയോ ആണ് യുവാവും അഹമ്മദ് കബീറും അംഗങ്ങള് ആയിട്ടുള്ള വാട്സാപ്പ് ഗ്രൂപ്പില് പ്രചരിച്ചത്. അഹമ്മദ് കബീറിന്റെ ഫോണില് നിന്നായിരുന്നു വീഡിയോ അയച്ചത്. കൂടുതല് വിഡിയോകള് പിറകെ പോസ്റ്റ് ചെയ്യും എന്ന് വ്യക്തമാക്കി കൊണ്ടുള്ള വോയ്സ് മെസേജും ഇതിന് പിറകെ അഹമ്മദ് കബീറിന്റെ ഫോണില് നിന്ന് തന്നെ ഗ്രൂപ്പിലേക്ക് പ്രചരിപ്പിക്കപ്പെട്ടു.\nവീഡിയോ മോര്‍ഫ് ചെയ്തതാണെന്നും മുന് വൈരാഗ്യം മൂലം തന്നെ അപമാനിക്കാനാണ് ദൃശ്യങ്ങള് പ്രചരിപ്പിച്ചത് എന്ന് കാണിച്ച് യുവാവ് ഡി ജി പി ക്ക് പരാതി നല്‍കി. ഡിജിപി പരാതി ഹൈടെക് ക്രൈം എന്‍ക്വയറി സെല്ലിലേക്ക് കൈമാറി.\nഹൈടെക് സെല്ലിന്റെ പ്രാഥമിക അന്വേഷണത്തില് പ്രസ്തുത സന്ദേശങ്ങള് അഹമ്മദ് കബീറിന്റെ ഫോണില് നിന്ന് തന്നെയാണ് അയച്ചിരിക്കുന്നതെന്ന് കണ്ടെത്തി. തുടര്‍ന്ന് കേസ് രജിസ്റ്റര് ചെയ്യാന് ആവശ്യപ്പെട്ട് കൊണ്ടുള്ള റിപ്പോര്‍ട്ട് ഹൈടെക് സെല് ജില്ല പോലീസ് മേധാവിക്ക് സമര്‍പ്പിച്ചു.\nതുടര്‍ന്ന് അഹമ്മദ് കബീര് അറസ്റ്റ് ഒഴിവാക്കാനായി ഹൈക്കോടതിയെ സമീപിക്കുകയായിരുന്നു. ദൃശ്യങ്ങള് മോര്‍ഫ് ചെയ്തതായാലും അല്ലെങ്കിലും അഹമ്മദ് കബീറിന്റെ ഫോണില് നിന്ന് തന്നെയാണ് ദൃശ്യങ്ങള് പ്രചരിപ്പിക്കപ്പെട്ടത് എന്നതിനാല് ജഡ്ജി സുനില് തോമസ് മുന്‍കൂര് ജാമ്യാപേക്ഷ തള്ളുകയായിരുന്നു.\nശബരിമല വിഷയത്തിലെ വിവാദ പരാമര്‍ശം: കൊല്ലം തുളസി ജയിലിലേക്ക്\nനടി ഭാനുപ്രിയയുടെ വീട്ടില് പെണ്‍കുട്ടികള്‍ക്ക് പീഡനം;മൂന്ന് പ്രായപൂര്‍ത്തിയാകാത്ത പെണ്‍കുട്ടികളെ രക്ഷിച്ചു


സംസ്ഥാനം ഭരിക്കുന്നത് മുസ്‌ലിം ലീഗാണെന്ന് ഇബ്രാഹിം കുഞ്ഞ്\nSaturday 6th October 2012 12:41pm\nSaturday 6th October 2012 12:10pm\nപട്ടാമ്പി: കേരള സംസ്ഥാനം ഭരിക്കുന്നത് ലീഗ് തന്നെയാണെന്ന് പറയുകയാണ് പൊതുമരാമത്ത് വകുപ്പ് മന്ത്രി വി.കെ ഇബ്രാഹിം കുഞ്ഞ്. ഇക്കാര്യം ആരും സമ്മതിച്ചില്ലെങ്കിലും ഇപ്പോള് നടക്കുന്നത് ഇതാണെന്നും മന്ത്രി പറയുന്നു.\n‘സംസ്ഥാനത്ത് ഭരണം നടത്തുന്നത് ലീഗാണെന്ന ആക്ഷേപം ഉയരുന്നുണ്ട്. ഇത് പരസ്യമായി സമ്മതിച്ച് കൊടുക്കുന്നില്ലെങ്കിലും ഇതാണ് സത്യം. നമ്മളാണ് ഭരിക്കുന്നത്, നമ്മളാണ് ഇത് കൊണ്ടുനടക്കുന്നത്, നമ്മളാണ് ഇതിന്റെ കാര്യകര്‍ത്താക്കള്.’- ഇബ്രാഹിം കുഞ്ഞ് പറയുന്നു.\n“ലീഗിന് ഹിതകരമല്ലാത്തതൊന്നും അള്ളാഹുവിന്റെ അനുഗ്രഹത്താല് ഇപ്പോള് നടക്കില്ലെന്നും” ഇബ്രാഹിം കുഞ്ഞ് പറയുന്നു.\nലീഗിന്റെ പ്രവര്‍ത്തകരും അനുഭാവികളും ഇക്കാര്യം മനസ്സിലാക്കണമെന്നും ഇബ്രാഹിം കുഞ്ഞ് അനുയായികളോട് പറയുന്നു.\nപട്ടാമ്പിയില് ചേര്‍ന്ന മുസ്‌ലിം ലീഗ് പ്രവര്‍ത്തകരുടെ യോഗത്തിലാണ് ഇബ്രാഹിം കുഞ്ഞ് ഇങ്ങനെ പറഞ്ഞത്.\nഭരണത്തില് ലീഗിനല്ലാതെ മറ്റാര്‍ക്കും കാര്യമായ പങ്കില്ലെന്നാണ് ഇബ്രാഹിം കുഞ്ഞിന്റെ പ്രസ്താവയുടെ പ്രതികരണമായി കേരളാ കോണ്‍ഗ്രസ് നേതാവ് ആര്.ബാലകൃഷ്ണ പിള്ള പറഞ്ഞു. തങ്ങള്‍ക്ക് മന്ത്രിയുള്ളതും ഇല്ലാത്തതുമെല്ലാം കണക്കാണ്, മന്ത്രിയുടെ അഭിപ്രായം സത്യസന്ധമാണെന്നും അതുതന്നെയാണ് കേരളത്തില് നടക്കുന്നതെന്നും ഭരണത്തില് ലീഗിനുള്ള പങ്ക് മറ്റാര്‍ക്കുമില്ലെന്നും ബാലകൃഷ്ണ പിള്ള പറഞ്ഞു.\nകേരളം ഒരു കൂട്ടുമന്ത്രിസഭ ഭരിക്കുമ്പോള് ലീഗാണ് ഭരിക്കുന്നതെന്ന് അവര്‍ക്കെങ്ങനെ പറയാന് കഴിഞ്ഞുവെന്ന് എന്.എസ്.എസ്. ജനറല് സെക്രട്ടറി സുകുമാരന്‍നായര് ചോദിച്ചു. കുറച്ചുനാള് കൂടി അവര് ഇത്തരം പ്രസ്താവന നടത്തുമെന്നും ഇതിന്റെ ഫലം അവര് തന്നെ അനുഭവിക്കുമെന്നും ഇത് ജനാധിപത്യ സംവിധാനമാണെന്ന് ലീഗ് നേതാക്കള് ഓര്‍ക്കണമെന്നും സുകുമാരന്‍നായര് ഇതിനോട് പ്രതികരിച്ചു.\nഅതേസമയം, തന്റെ പ്രസ്താവനയായി മാധ്യമങ്ങളില് വന്ന വാര്‍ത്തകള് ശരിയല്ലെന്ന വാദവുമായി ഇബ്രാഹിംകുഞ്ഞ് രംഗത്തെത്തിയിരിക്കുകയാണ്.\nപട്ടാമ്പിയിലെ പരിപാടിയില് താന് പറഞ്ഞ കാര്യങ്ങളിലെ ചില ഭാഗങ്ങള് മാത്രം അടര്‍ത്തിയെടുത്ത് ദുര്‍വ്യഖ്യാനം ചെയ്ത് വാര്‍ത്ത നല്‍കുകയാണ് മാധ്യമങ്ങള് ചെയ്തതെന്നും മന്ത്രി പറയുന്നത്.\nപാര്‍ട്ടിക്ക് വേണ്ടത്ര ഭരണപങ്കാളിത്തമില്ലെന്ന വിമര്‍ശനം യോഗത്തിലുയര്‍ന്നപ്പോള് മറുപടി പറയുകയാണ് താന് ചെയ്തത്. എല്ലാ പാര്‍ട്ടികളും അവരുടെ യോഗങ്ങളില് ഇത്തരം പ്രസ്താവനകള് നടത്താറുണ്ടെന്നും മന്ത്രി പറഞ്ഞു. അതേസമയം ഇബ്രാഹിംകുഞ്ഞ് പറഞ്ഞതില് അത്ര പുതുമയൊന്നുമില്ലെന്ന് ലീഗ് നേതാവ് കെ.പി.എ.മജീദ് പറയുന്നത്.


നല്ല സെയ്ല്‍സ് ടീമിനെ വേണോ? ചില പ്രായോഗിക മാര്‍ഗങ്ങള്!\n|30 April 2019 5:37 AM GMT\nമാലബാറിലെ പ്രശസ്തമായ ഒരു പ്രൈവറ്റ് ട്യൂട്ടോറിയല് സ്ഥാപനത്തിന്റെ അമരക്കാരനാണ് ഷബീബ്. 3000ത്തോളം കുട്ടികള് പഠിക്കുന്ന ഈ സ്ഥാപനത്തില് നൂറിലധികം സ്റ്റാഫുണ്ട്. വലിയ ക്ലാസ്മുറികളും അനേകം കംപ്യൂട്ടറുകളും ചില്ലിട്ട കാബിനുകളുമൊക്കെയായി ഒരു വലിയ സംരംഭം തന്നെയാണത്. കോഴ്സുകള് ഡിസൈന് ചെയ്യുന്നതും പരസ്യങ്ങള് കൊടുക്കുന്നതും കോളുകള് അറ്റന്റ് ചെയ്യുന്നതും അഡ്മിഷന് കൊടുക്കുന്നതുമെല്ലാം പല വിദഗ്ദ്ധരായിരിക്കും എന്ന് കരുതിയവര്‍ക്ക് തെറ്റി… എല്ലാം നമ്മുടെ ഷബീബ് തന്നെ!\nകഴിഞ്ഞ4വര്‍ഷമായി സ്ഥിരമായി ഇത്രയും കുട്ടികള് പഠിക്കുന്നു. എന്നാല് അതിനപ്പുറത്തേക്ക് ഒരടിപോലും മുന്നേറാന് സാധിക്കുന്നുമില്ല.5പേരടങ്ങുന്ന ഒരു സെയ്ല്‍സ് ടീം നോക്കുകുത്തിയായി ഇരിക്കുന്നുമുണ്ട്. പക്ഷേ, അവരെയേല്‍പ്പിച്ചാല് ഈ മൂവായിരം വെറും ആയിരം ആയി ചുരുങ്ങുമെന്നാണ് ഷബീബിന്റെ പക്ഷം. ഇവരെ പിരിച്ചുവിട്ടാല് കാര്യങ്ങള് കൂടുതല് വഷളാകുമോ എന്നും ഭയമുണ്ട്. ചുരുക്കിപ്പറഞ്ഞാല് ഷബീബ്, ചെകുത്താനും കടലിനും നടുവില് തന്നെയാണ്. സര്‍വീസ് മാര്‍ക്കറ്റിംഗില് മത്രമല്ല, പ്രൊഡക്ട് മാര്‍ക്കറ്റിംഗിന്റെ കാര്യത്തിലും പല സ്ഥലങ്ങളിലെയും സ്ഥിതി ഇതുതന്നെയാണ്. ഒരു നല്ല സെയ്ല്‍സ് ടീമിലൂടെയുള്ള ബിസിനസ് വര്‍ദ്ധന ഉണ്ടാകുന്നേയില്ല. പലരും സ്വന്തം ബന്ധങ്ങളിലൂടെ ബിസിനസ് വര്‍ധിപ്പിക്കാന് ശ്രമിച്ച് സംതൃപ്തരാകുക\nസെയ്ല്‍സിന് ആളെ കിട്ടില്ലേ?\nഎന്തുകൊണ്ടാണ് നിങ്ങള് സെയ്ല്‍സ് ടീം വിപുലീകരിക്കാന് ശ്രമിക്കാത്തത് എന്ന് ചോദിച്ചാല് ആളെ കിട്ടണ്ടേ എന്ന ഉത്തരം കേള്‍ക്കാം. പക്ഷേ ആളെ എങ്ങനെ കിട്ടും എന്ന് ചിന്തിച്ചിട്ടുണ്ടോ? ബന്ധുവിനേയും അയല്‍ക്കാരനേയും സുഹൃത്ത് കാണിച്ചുതരുന്നവനേയും ചുമ്മാ പിടിച്ച് സെയ്ല്‍സ് മാനേജരാക്കുന്ന മാജിക്ക് നിര്‍ത്തലാക്കണം. എന്നിട്ട് സാമാന്യയുക്തിക്ക് നിരക്കുന്ന രീതികള് അവലംബിക്കണം. അങ്ങനെയെങ്കില് പരസ്യം കൊടുക്കാമെന്നാകും ബിസിനസ് ഓണറുടെ മറുപടി. പലരും ക്ലാസിഫൈഡില് പരസ്യം കൊടുക്കുന്നത് കാണാം. ചിലര് നോട്ടീസ്, പോസ്റ്റര് തുടങ്ങിയ മറ്റ് ചെലവ് കുറഞ്ഞ രീതികളും പരീക്ഷിക്കും. ഇത്തരക്കാര് സ്വന്തം ബിസിനസിന്റെ കഴുത്തറുക്കുകയാണ്.\nകെട്ടിടത്തിനും മെഷിനറിക്കും ചെലവാക്കിയ ലക്ഷങ്ങള്, വെറുതെ കിടന്ന് തുരുമ്പെടുക്കാതിരിക്കണമെങ്കില് ഹ്യൂമന് റിസോഴ്സിന് അതിന്റേതായ പ്രാധാന്യം നല്‍കിയേ തീരൂ. ഒരു പ്രധാന പത്രത്തില്, അത്യാവശ്യം വലുപ്പത്തില്, നല്ല രീതിയില് ചെയ്യുന്ന ഒരു പരസ്യം ആളുകള് ശ്രദ്ധിക്കുകയും അവരിലേക്ക് ആകര്‍ഷിക്കപ്പെടുകയും ചെയ്യും.\nഒരു നല്ല പരസ്യം ചെയ്തതുകൊണ്ട് മാത്രമായില്ല, വരുന്ന കോളുകള് നല്ല രീതിയില് അറ്റന്റു ചെയ്യുകയും, ഇന്റര്‍വ്യൂ തീയതിയും സ്ഥലവും കൃത്യമായി പറഞ്ഞുകൊടുക്കുകയും വേണം. കോള് അറ്റന്റ് ചെയ്യുന്നതിന്റെ പ്രൊഫഷണലിസത്തിലൂടെയാണ് പലരും ഇന്റര്‍വ്യൂവിന് വരണോ എന്ന് തീരുമാനമെടുക്കുന്നത്. അതിനാല് ഇത്തരം കോളുകള് അറ്റന്റ് ചെയ്യാന് ഒരു പ്രൊഫഷണലിനെത്തന്നെ നിയോഗിക്കുക.\nഇന്റര്‍വ്യു വളരെ പ്രധാനമാണെന്ന് മനസിലാക്കുക. അതിനാല്‍ത്തന്നെ സ്ഥാപനത്തിന്റെ ഓണര്‍ക്കൊപ്പം, സാധിക്കുമെങ്കില് ചില ഇന്റര്‍വ്യൂ സ്പെഷലിസ്റ്റുകളെക്കൂടി പാനലില് ഉള്‍പ്പെടുത്തുക. സെയില്‍സ് മാനേജറുടേയും എക്സിക്യുട്ടീവിന്റേയുമെല്ലാം ഉത്തരവാദിത്തങ്ങള് മുന്‍കൂട്ടി നിശ്ചയിച്ചിട്ടായിരിക്കണം ഇന്റര്‍വ്യു നടത്തേണ്ടത്. അതിനൊപ്പം തന്നെ അവര് നേടിയെടുക്കേണ്ട ബിസിനസിനെക്കുറിച്ചും അവര്‍ക്ക് പരമാവധി നല്‍കാന് കഴിയുന്ന ശമ്പളത്തെക്കുറിച്ചും ധാരണ വേണം. ഒരുകാര്യം ഓര്‍ത്തുവയ്ക്കുക.\nനിങ്ങളുടെ സെയ്ല്‍സ് ടീം നിങ്ങളുടെ ബിസിനസിന്റെ ഏറ്റവും പ്രധാന കണ്ണിയാണ്. അതിനാല്‍തന്നെ, അവര്‍ക്ക് നല്ല പ്രതിഫലം നല്‍കാന് പ്രത്യേകം ശ്രദ്ധിക്കുക. ഇന്റര്‍വ്യുവില് നിങ്ങള്‍ക്ക് യോജിക്കുമെന്ന് തോന്നുന്നയാളെ, അയാള്‍ക്ക് പൂര്‍ണമായും സമ്മതമായ ഒരു ശമ്പളനിരക്കില് നിയമിക്കുക.\nനല്ല പ്രതിഫലം എന്നത് ഒരു ഭാഗം മാത്രമാണ്. താന് ചെയ്യേണ്ടതെന്തൊക്കെയാണെന്നും അതെങ്ങനെ ചെയ്യണമെന്നും വിശദമാക്കുന്ന ഒരു നല്ല ട്രെയ്‌നിംഗ് അയാള്‍ക്ക് നല്‍കേണ്ടതുണ്ട്. കഴിയുമെങ്കില് സെയ്ല്‍സ് മാനേജര്‍ക്ക് താഴെ വരുന്ന എക്സിക്യുട്ടീവുകളെ അദ്ദേഹത്തിന്റെ സാന്നിധ്യത്തില് തന്നെ തെരഞ്ഞെടുക്കുക. കൂടുതല് ഉത്തരവാദിത്തബോധവും ഓണര്‍ഷിപ്പും നല്‍കാന് അത് ഉപകരിക്കും. ഇതിനെല്ലാം ചേര്‍ത്ത് ഒരു മാസത്തില് കൂടുതല് സമയം എടുക്കരുത്. കൂടുതല് സമയമെടുക്കുന്നത് ടീമിന്റെ ആത്മവിശ്വാസത്തേയും\nകെട്ടുറപ്പിനേയും ബാധിക്കും. ടീം സെലക്ഷന് പൂര്‍ത്തിയായാല് ഉല്‍പ്പന്നം, ഉല്‍പ്പാദനം, മത്സരം, പുതിയ രീതികള് എന്നിവയെക്കുറിച്ചൊക്കെ ആഴത്തില് പ്രതിപാദിക്കുന്ന ഒരു പ്രാക്ടിക്കല് ട്രെയ്‌നിംഗ് നിര്‍ബന്ധമാണ്. കമ്പനിയെക്കുറിച്ചും അതിന്റെ ഉല്‍പ്പന്നങ്ങളെക്കുറിച്ചും കൂടുതലറിയാനും ഒപ്പം ടീമംഗങ്ങള് തമ്മില് ഒത്തൊരുമയുണ്ടാകാനും ഇത്തരം ട്രെയ്‌നിംഗുകള് സഹായിക്കും.\nപല ബിസിനസുകാരും റിക്രൂട്ട് ചെയ്താല് പിറ്റേദിവസം മുതല് റിസള്‍ട്ട് ആഗ്രഹിക്കുന്നവരാണ്. പക്ഷേ, വ്യക്തമായ ട്രെയ്‌നിംഗ്, സപ്പോര്‍ട്ട് എന്നിവ കൊടുത്താല്‍പോലും മൂന്നുമാസമെങ്കിലും കഴിയാതെ ഒരു സെയ്ല്‍സ് ടീമിനെ അളക്കരുത്. മൂന്നുമാസം മുതല് ആറുമാസം വരെയുള്ള (ഇന്‍ഡസ്ട്രി അനുസരിച്ച് വ്യത്യാസപ്പെടാം) കാലം ഒരു ചെടി നട്ടുനനയ്ക്കുന്ന പോലെ തങ്ങളുടെ ടീമിനെ കരുത്തുറ്റതാക്കാന് വേണ്ടതെല്ലാം ചെയ്യുകയാണ് വേണ്ടത്. ആഴ്ചതോറുമുള്ള കണ്‍സ്ട്രക്ടീവ് റിവ്യുകള് അതില് പ്രധാനമാണ്. പ്രശ്നങ്ങള്‍ക്കുള്ള പരിഹാരമാര്‍ഗങ്ങള്, സെയ്ല്‍സ് ടീമില് നിന്നുതന്നെ വരുത്താന് ശ്രദ്ധിക്കുക.\nഅവരുടെ അഭിപ്രായങ്ങള്‍ക്കും വില കൊടുക്കുക. കൂടുതല് ഉത്തരവാദിത്തങ്ങളും പവറും ഏല്‍പ്പിച്ചുകൊടുക്കുക. ആറുമാസം കഴിയുമ്പോഴേക്കും തങ്ങളുടെ സ്വന്തം ബിസിനസ് ആണെന്ന് തോന്നല് അവരിലുളവാക്കുക. ഒരുപക്ഷേ ജീവിതാവസാനം വരേക്കും അവര് നിങ്ങളോടൊപ്പം ഉണ്ടായേക്കാം. തെറ്റുകള് കണ്ടാല് തിരുത്താനും, അവര്‍ക്ക് കൂടുതല് അറിവ് പകര്‍ന്നു കൊടുക്കാനുമെല്ലാം നിരന്തരമായ ഇടപെടലുകളും ആവശ്യമാണ്. അതിനുശേഷം ഇന്‍സെന്റീവ്സ്, കമ്മീഷന് എന്നിവയൊക്കെ ശാസ്ത്രീയമായി വികസപ്പിച്ചെടുത്ത് കൂടുതല് പ്രൊഫഷണലൈസ് ചെയ്യാവുന്നതാണ്.\nമാസം തോറുമുള്ള മീറ്റിംഗുകള്, അതിലൂടെ അവര്‍ക്ക് വളരാനുള്ള വഴി കാണിച്ചു കൊടുക്കല് എന്നിവ പ്രധാനമാണ്.ഇതിനൊപ്പം ശരിയായ രീതിയിലുള്ള സോഫ്റ്റ്വെയറുകള് ഉപയോഗിച്ചുള്ള സെയ്ല്‍സ് അനാലിസിസും ചെയ്യണം. ഒപ്പം സെയ്ല്‍സ് ടീമിനെ ട്രാക്ക് ചെയ്യുന്നതടക്കമുള്ള സംവിധാനങ്ങള് ചിട്ടപ്പെടുത്തുകയും വേണം.\nനമ്മളില് പലരും ഷബീബിനെപ്പോലെയാണ്. അനാവശ്യമായ കാര്യങ്ങള്‍ക്കുവേണ്ടി സമയവും പണവും ചെലവഴിച്ചുകൊണ്ടേയിരിക്കും. ഇനിയെങ്കിലും ഒരു നല്ല ടീം വാര്‍ത്തെടുക്കാനായി അല്‍പ്പം സമയവും പണവും മാറ്റിവയ്ക്കൂ….ഒരു സാമ്രാജ്യം തന്നെ പടുത്തുയര്‍ത്തൂ…\nHow to build success sales team Tips to select the sales team


വരുന്ന ആഴ്ച 12 രാശിയുടേയും സമ്പൂര്‍ണഫലം | Weekly horoscope Prediction For 17th October To 23rd October 2021 in Malayalam - Malayalam BoldSky\n8 min ago ആമസോൺ ഗ്രേറ്റ് ഇന്ത്യൻ സെയിൽ 2021: സ്മാർട്ട് ടിവി മുതൽ എസി വരെ, വീട്ടുപകരണങ്ങൾക്ക് 50% വരെ കിഴിവ്\n43 min ago പരുപരുത്ത കൈകള് ഇനി അരമണിക്കൂറില് സോഫ്റ്റ് ആക്കും മിശ്രിതം\nനിങ്ങളുടെ വരാനിരിക്കുന്ന ഏഴ് ദിവസങ്ങളില് എങ്ങനെയാണ് 12 രാശിക്കും സമ്പൂര്‍ണ ഫലം എന്ന് നമുക്ക് നോക്കാവുന്നതാണ്.\nഇതില് തന്നെ 12 രാശിയില് ഓരോ രാശിക്കാര്‍ക്കും ഉണ്ടാവുന്ന മാറ്റങ്ങള് നേട്ടങ്ങള് കോട്ടങ്ങള് എന്നിവയെക്കുറിച്ച് നമുക്ക് നോക്കാവുന്നതാണ്. ഇതിനെക്കുറിച്ച് അറിയുന്നതിന് വേണ്ടി നമുക്ക് വാരഫലം വായിക്കാം.\nജോലി സംബന്ധമായി ഈ ആഴ്ച നിങ്ങള്‍ക്ക് വളരെ അനുകൂലമായിരിക്കും. നിങ്ങള് ഒരു ജോലി ചെയ്യുകയാണെങ്കില്, ഈ കാലയളവില് നിങ്ങളുടെ കഠിനാധ്വാനത്തിന് മികച്ച ഫലം ലഭിക്കുന്നു. ഈ സമയത്ത് നിങ്ങള്‍ക്ക് ഒരു ഉയര്‍ന്ന സ്ഥാനം ലഭിക്കാന് സാധ്യതയുണ്ട്. നിങ്ങള് ഇപ്പോള് വിദേശത്ത് പോയി ഒരു ജോലി ചെയ്യണമെന്ന് സ്വപ്നം കാണുന്നുവെങ്കില് അതിന് ബുദ്ധിമുട്ട് നേരിടേണ്ടി വരും. ഈ ആഴ്ച നിങ്ങള്‍ക്ക് ലാഭമുണ്ടാക്കാന് ധാരാളം അവസരങ്ങള് ലഭിക്കുന്നുണ്ട്. കുടുംബജീവിതത്തിലെ സാഹചര്യം അനുകൂലമായിരിക്കും. വീട്ടിലെ അംഗങ്ങളുമായുള്ള ബന്ധത്തില് യോജിപ്പുണ്ടാകും. ഈ കാലയളവില് നിങ്ങള്‍ക്ക് കുടുംബാംഗങ്ങളോടൊപ്പം ഏത് സ്ഥലത്തും പോകാം. ആരോഗ്യത്തെക്കുറിച്ച് സംസാരിക്കുമ്പോള്, ചില വിട്ടുമാറാത്ത രോഗങ്ങള് ഈ കാലയളവില് പ്രത്യക്ഷപ്പെടാന് സാധ്യതയുണ്ട്. നിങ്ങള് ജാഗ്രത പാലിക്കാന് ശ്രദ്ധിക്കണം.\nനിങ്ങള് ഒരു വിദ്യാര്‍ത്ഥിയാണെങ്കില്, ഈ സമയം നിങ്ങള്‍ക്ക് വളരെ പ്രധാനപ്പെട്ടതായിരിക്കും. അനാവശ്യമായ കാര്യങ്ങളില് നിങ്ങളുടെ സമയം പാഴാക്കുന്നത് ഒഴിവാക്കേണ്ടതാണ്. പ്രത്യേകിച്ചും നിങ്ങളുടെ പരീക്ഷകള് ഉടന് വരുന്നുണ്ടെങ്കില്, നിങ്ങളുടെ ഭാഗത്തുനിന്ന് കഠിനാധ്വാനം ചെയ്യാന് ശ്രമിക്കേണ്ടതാണ്. നിങ്ങള് പഠനം പൂര്‍ത്തിയാക്കി ജോലി അന്വേഷിക്കുകയാണെങ്കില്, ഈ കാലയളവില് നിങ്ങളുടെ കഠിനാധ്വാനത്തിന്റെ നല്ല ഫലങ്ങള് ലഭിക്കാനുള്ള ശക്തമായ സാധ്യതയുണ്ട്. ജോലിയില് അശ്രദ്ധമായിരിക്കരുത്. ബിസിനസ്സ് ചെയ്യുന്ന ആളുകള്‍ക്ക് പ്രയോജനകരമാണ്, പ്രത്യേകിച്ച് ഇലക്ട്രോണിക്‌സ്, മധുരപലഹാരങ്ങള്, വസ്ത്രങ്ങള്, സൗന്ദര്യവര്‍ദ്ധക വസ്തുക്കള്, പാല് ഉല്‍പന്നങ്ങള് തുടങ്ങിയവയുമായി ബന്ധപ്പെട്ടവര്‍ക്ക് പ്രതീക്ഷിച്ച ഫലങ്ങള് ലഭിക്കും. ആരോഗ്യം മികച്ചതായിരിക്കും.\nഈ ആഴ്ച മിഥുനം രാശിക്കാര്‍ക്ക് മികച്ച ഫലങ്ങള് ലഭിക്കുന്നുണ്ട്. ജോലി ഭാരം വര്‍ദ്ധിക്കുന്നതിനുള്ള സാധ്യതയുണ്ട്. നിങ്ങളുടെ മുഴുവന് ആഴ്ചയും മുന്‍കൂട്ടി ആസൂത്രണം ചെയ്യുന്നതാണ് നല്ലത്. ഇതുവഴി നിങ്ങളുടെ എല്ലാ ജോലികളും കൃത്യസമയത്ത് പൂര്‍ത്തിയാക്കാന് സാധിക്കും. മറുവശത്ത്, ബിസിനസ്സ് ചെയ്യുന്ന ആളുകള് സാമ്പത്തിക ഇടപാടുകള് വളരെ ശ്രദ്ധാപൂര്‍വ്വം ചെയ്യാന് നിര്‍ദ്ദേശിക്കുന്നു. പണവുമായി ബന്ധപ്പെട്ട് വീട്ടില് തര്‍ക്കത്തിന് സാധ്യതയുണ്ട്. സഹോദരങ്ങളുമായുള്ള ബന്ധം വഷളായേക്കാം. ആരോഗ്യത്തെക്കുറിച്ച് സംസാരിക്കുമ്പോള്, ഈ കാലയളവില് നിങ്ങളുടെ ഭക്ഷണത്തില് ശ്രദ്ധിക്കാന് നിര്‍ദ്ദേശിക്കുന്നു.\nഈ ആഴ്ച തൊഴില് ചെയ്യുന്നവര്‍ക്ക് വളരെ നല്ല ഫലങ്ങള് ലഭിക്കുന്നുണ്ട്. നിങ്ങളുടെ ജോലി സുഗമമായി നടക്കും. ഇതിനുപുറമെ, നിങ്ങള്‍ക്ക് ഉയര്‍ന്ന ഉദ്യോഗസ്ഥരുടെ പൂര്‍ണ്ണ പിന്തുണ ലഭിക്കും. നിങ്ങള് ഒരു സര്‍ക്കാര് ജോലിക്ക് ശ്രമിക്കുകയാണെങ്കില്, പോസിറ്റീവ് ഫലങ്ങള് ഉണ്ടാവുന്നു. പങ്കാളിത്തത്തോടെ ബിസിനസ്സ് ചെയ്യുന്ന ആളുകള്‍ക്ക് ഈ ഏഴ് ദിവസങ്ങള് വളരെ അനുകൂലമായിരിക്കും. നിങ്ങളുടെ ബിസിനസ്സ് അഭിവൃദ്ധി പ്രാപിക്കുകയും നിങ്ങളുടെ സാമ്പത്തിക സ്ഥിതി മെച്ചപ്പെടുകയും ചെയ്യും. കുടുംബജീവിതത്തില് കാര്യങ്ങള് സാധാരണമായിരിക്കും. നിങ്ങളുടെ തെറ്റായ പെരുമാറ്റം നിങ്ങളുടെ ദാമ്പത്യ ജീവിതത്തില് അസ്വാരസ്യം വര്‍ദ്ധിപ്പിക്കും. നിങ്ങള് ഇത് മനസ്സില് സൂക്ഷിക്കുന്നതാണ് നല്ലത്. ആരോഗ്യത്തെക്കുറിച്ച് സംസാരിക്കുമ്പോള്, ഈ സമയത്ത് നിങ്ങള്‍ക്ക് വയറ്റില് അണുബാധയുണ്ടാകാന് സാധ്യതയുണ്ട്. പുറത്തുനിന്നുള്ള ഭക്ഷണം ഒഴിവാക്കുന്നതാണ് നല്ലത്.\nപണത്തിന്റെ കാര്യത്തില് ഈ സമയം നിങ്ങള്‍ക്ക് നല്ലതായിരിക്കില്ല. പണം സമ്പാദിക്കുന്നതില് നിങ്ങള് കൂടുതല് ശ്രദ്ധിക്കേണ്ടതുണ്ട്. ഇതിനൊപ്പം സാമ്പത്തിക പ്രതിസന്ധിയും നിങ്ങളുടെ മേല് വരാന് സാധ്യതയുണ്ട്. ഈ കാലയളവില് നിങ്ങളുടെ പെരുമാറ്റവും ശ്രദ്ധിക്കേണ്ടതുണ്ട്. ജീവിതത്തില് ബുദ്ധിമുട്ടുകള്‍ക്കുള്ള സാധ്യതയുണ്ട്. നിങ്ങള് വീട്ടിലായാലും ജോലിയിലായാലും തര്‍ക്കങ്ങള് ഉണ്ടാവാം. നിങ്ങളുടെ സ്വന്തം ചെറുകിട ബിസിനസ്സ് ജോലി ആരംഭിക്കാന് നിങ്ങള് ആഗ്രഹിക്കുന്നുവെങ്കില്, ഈ സമയം അതിന് അനുയോജ്യമല്ല. വ്യക്തിജീവിതത്തെക്കുറിച്ച് സംസാരിക്കുമ്പോള്, ജീവിതപങ്കാളിയുമായുള്ള ബന്ധം വഷളാകാനുള്ള സാധ്യതയുണ്ട്. ആരോഗ്യ പ്രശ്‌നങ്ങള്‍ക്കുള്ള സാധ്യതയുണ്ട്.\nകന്നി രാശി ആഗസ്റ്റ് 22-സെപ്റ്റംബര് 21)\nനിങ്ങള് ഒരു ജോലി ചെയ്യുകയാണെങ്കില്, ഈ കാലയളവില് നിങ്ങള്‍ക്ക് ഭാഗ്യത്തിന്റെ പൂര്‍ണ്ണ പിന്തുണ ലഭിക്കുന്നുണ്ട്. നിങ്ങളുടെ പ്രകടനം മെച്ചപ്പെടുന്നത് ഈ സമയത്താണ്. ഈ കാലയളവില് നിങ്ങള്‍ക്ക് ഉയര്‍ന്ന ഉദ്യോഗസ്ഥരുടെ പൂര്‍ണ്ണ പിന്തുണയും ലഭിക്കും. നിങ്ങള് അടുത്തിടെ ഒരു ജോലിയില് ചേര്‍ന്ന വ്യക്തിയാണെങ്കില് അത് മികച്ച നേട്ടങ്ങള് നിങ്ങളില് എത്തിക്കുന്നുണ്ട്. ഈ ആഴ്ച നിങ്ങള്‍ക്ക് വളരെ പ്രധാനപ്പെട്ടതായിരിക്കും. ഈ കാലയളവില് നിങ്ങള്‍ക്ക് പുതിയ എന്തെങ്കിലും പഠിക്കാന് കഴിയും. പണവുമായി ബന്ധപ്പെട്ട് ഒരു വലിയ പ്രശ്‌നം ഉണ്ടാവുന്നതിനുള്ള സാധ്യതയുണ്ട്. ചെറിയ കാര്യങ്ങളെക്കുറിച്ചുള്ള തര്‍ക്കങ്ങള് ഒഴിവാക്കുക. ആരോഗ്യ സംബന്ധമായ പ്രശ്‌നങ്ങള് ഒഴിവാക്കാന് നിങ്ങള് ശ്രദ്ധിക്കേണ്ടതാണ്.\nശമ്പളമുള്ള ആളുകള് ഈ ആഴ്ച ജോലിയില് അശ്രദ്ധരാകരുതെന്ന് നിര്‍ദ്ദേശിക്കുന്നു. ഇതിനുപുറമെ, ഉന്നത ഉദ്യോഗസ്ഥരുമായി നല്ല ബന്ധം നിലനിര്‍ത്താന് ശ്രമിക്കേണ്ടതാണ്. ജോലിയില് നിന്ന് മാറാന് നിങ്ങള് ചിന്തിക്കുകയാണെങ്കില്, ഈ സമയത്ത് അതിന് സാധിക്കുകയില്ല. സ്വത്തുമായി ബന്ധപ്പെട്ട ജോലി ചെയ്യുന്നവര്‍ക്ക് ഈ കാലയളവില് മികച്ച ലാഭം ലഭിക്കും. മറുവശത്ത്, സ്റ്റോക്ക് മാര്‍ക്കറ്റുമായി ബന്ധപ്പെട്ട ആളുകള് ഈ ആഴ്ച വളരെ ശ്രദ്ധാപൂര്‍വ്വം തീരുമാനങ്ങള് എടുക്കേണ്ടതാണ്. അല്ലാത്തപക്ഷം നിങ്ങളില് സാമ്പത്തിക നഷ്ടത്തിനുള്ള സാധ്യതയുണ്ട്. പണത്തിന്റെ കാര്യത്തില് ഈ ആഴ്ച നിങ്ങള്‍ക്ക് ശരാശരിയായിരിക്കും. ആരോഗ്യത്തെക്കുറിച്ച് സംസാരിക്കുമ്പോള്, കുറച്ച് സമയത്തേക്ക് നിങ്ങളുടെ ആരോഗ്യം ശരിയായില്ലെങ്കില്, ഈ കാലയളവില് നിങ്ങളുടെ ആരോഗ്യം ക്ഷയിക്കാന് സാധ്യതയുണ്ട്. ഉടന് തന്നെ ഒരു നല്ല ഡോക്ടറെ സമീപിക്കുന്നതാണ് നല്ലത്.\nഈ ആഴ്ച കുടുംബപരമായി നിങ്ങള്‍ക്ക് വളരെ നല്ലതായിരിക്കും. ഈ കാലയളവില് വീടിന്റെ അന്തരീക്ഷം ശാന്തമായിരിക്കും, നിങ്ങളുടെ സഹോദരനോ സഹോദരിയോ വിവാഹപ്രായമെത്തിയവരാണെങ്കില് ഈ കാലയളവില് അവര്‍ക്ക് ഒരു നല്ല വിവാഹാലോചനക്കുള്ള ശക്തമായ സാധ്യതയുണ്ട്. ജോലിയെക്കുറിച്ച് സംസാരിക്കുമ്പോള്, ജോലി ചെയ്യുന്ന ആളുകളുടെ ഏത് പ്രധാന പ്രശ്‌നവും പരിഹരിക്കാനാകും. ശമ്പളവുമായി ബന്ധപ്പെട്ട് എന്തെങ്കിലും പ്രശ്‌നമുണ്ടെങ്കില്, ഈ കാലയളവില് അതിന് പരിഹാരം കാണുന്നതിന് സാധിക്കുന്നു. ആരോഗ്യത്തെക്കുറിച്ച് സംസാരിക്കുമ്പോള്, ഈ കാലയളവില് നിങ്ങള്‍ക്ക് ചര്‍മ്മവുമായി ബന്ധപ്പെട്ട എന്തെങ്കിലും പ്രശ്‌നങ്ങളുണ്ടെങ്കില്, നിങ്ങള് ഉടന് ഒരു ഡോക്ടറെ സമീപിക്കണം.\nഈ ആഴ്ച നിങ്ങള്‍ക്ക് ചില വലിയ വെല്ലുവിളികള് നേരിടേണ്ടി വന്നേക്കാം. നിങ്ങള് പോസിറ്റീവായി തുടരേണ്ടത് അത്യാവശ്യമാണ്. എല്ലാ പ്രശ്‌നങ്ങളെയും ധൈര്യത്തോടെ നേരിടുക. പ്രതീക്ഷിച്ചതുപോലെ നിങ്ങള്‍ക്ക് പല കാര്യങ്ങളിലും പോസിറ്റീവ് ഫലങ്ങള് ലഭിക്കുന്നുണ്ട്. ജോലിയെക്കുറിച്ച് സംസാരിക്കുമ്പോള്, ജോലി ചെയ്യുന്ന ആളുകള് ഓഫീസിലെ സഹപ്രവര്‍ത്തകരുമായി അവരുടെ പെരുമാറ്റം നല്ലരീതിയില് ആവുന്നതിന് ശ്രദ്ധിക്കണം. ദേഷ്യവും അഹങ്കാരവും ഒഴിവാക്കുക. പണനഷ്ടവും ഉണ്ടായേക്കാം. വ്യക്തിഗത ജീവിതത്തെക്കുറിച്ച് സംസാരിക്കുമ്പോള്, നിങ്ങളുടെ പങ്കാളിയുടെ ആരോഗ്യം ശ്രദ്ധിക്കണം. നിങ്ങളുടെ ആരോഗ്യത്തെ സംബന്ധിച്ചിടത്തോളം, വര്‍ദ്ധിച്ചുവരുന്ന സമ്മര്‍ദ്ദവും ക്ഷീണവും നിങ്ങളുടെ ആരോഗ്യത്തെ മോശമാക്കും.\nനിങ്ങള് ഒരു ജോലി ചെയ്യുകയാണെങ്കില്, ഈ കാലയളവില് നിങ്ങള് എത്രത്തോളം കഠിനാധ്വാനം ചെയ്യുന്നുവോ അത്രയും മികച്ച ഫലം നിങ്ങള്‍ക്ക് ലഭിക്കും. നിങ്ങള്‍ക്ക് സ്ഥാനക്കയറ്റം ലഭിക്കാന് ശക്തമായ സാധ്യതയുണ്ട്. ജോലിയോട് നിങ്ങള് അശ്രദ്ധ കാണിക്കാതിരിക്കുന്നതാണ് നല്ലത്. ഒരു ചെറിയ തെറ്റ് വലിയ നഷ്ടങ്ങള്‍ക്ക് കാരണമാകും. ആരോഗ്യത്തിന്റെ കാര്യത്തില് ഈ ആഴ്ച നിങ്ങള്‍ക്ക് സമ്മിശ്രമായിരിക്കും. സാമ്പത്തിക കാര്യങ്ങളില് മികച്ച വെല്ലുവിളികളാണ് നിങ്ങള്‍ക്ക് നേരിടേണ്ടി വരിക. അതുകൊണ്ട് തന്നെ വളരെയധികം ശ്രദ്ധിക്കണം.\nവൈവാഹിക ജീവിതത്തില് അഭിപ്രായവ്യത്യാസം വര്‍ദ്ധിച്ചേക്കാം. ആവശ്യത്തിലധികം പണം ചിലവഴിക്കാതിരിക്കുന്നതിന് ശ്രദ്ധിക്കണം. നിങ്ങള് ബാങ്കില് നിന്ന് വായ്പ എടുത്തിട്ടുണ്ടെങ്കില് കൃത്യസമയത്ത് തിരിച്ചടക്കാന് ശ്രദ്ധിക്കണം. അല്ലാത്തപക്ഷം വരും ദിവസങ്ങളില് നിങ്ങളുടെ ഭാരം വര്‍ദ്ധിച്ചേക്കാം. ജോലി ചെയ്യുന്ന വ്യക്തിക്ക് ഈ ദിവസങ്ങളില് മികച്ച് നില്‍ക്കുന്നതിനുള്ള സാധ്യതയുണ്ട്. ഈ അവസരം നിങ്ങള് പ്രയോജനപ്പെടുത്തിയാല് നിങ്ങള്‍ക്ക് വലിയ പുരോഗതി കൈവരിക്കാനാകും. മറുവശത്ത്, ഈ ആഴ്ച വ്യാപാരികള്‍ക്ക് നല്ലതായിരിക്കില്ല. ഈ കാലയളവില്, നിങ്ങളുടെ പ്രധാനപ്പെട്ട ജോലിയില് തടസ്സം നേരിട്ടേക്കാം. ആഴ്ചയുടെ അവസാനം നിങ്ങളുടെ ആരോഗ്യം ദുര്‍ബലമായി തുടരാന് സാധ്യതയുണ്ട്. ഈ സമയത്ത് നിങ്ങള്‍ക്ക് വളരെ ബലഹീനതയും അമിത ഭാരവും തോന്നിയേക്കാം.\nപണം ദുരുപയോഗം ചെയ്യാതിരിക്കുന്നതിന് ശ്രദ്ധിക്കേണ്ടതാണ്. നിങ്ങള്‍ക്ക് പല വിധത്തിലുള്ള നേട്ടങ്ങള് ഈ ആഴ്ചയില് ഉണ്ടായേക്കാം. ഈ സമയം നിങ്ങള്‍ക്ക് വളരെ പ്രധാനമാണ്, അതിനാല് ഇത് നന്നായി ഉപയോഗിക്കുക, അനാവശ്യ കാര്യങ്ങളില് നിങ്ങളുടെ സമയം പാഴാക്കുന്നത് ഒഴിവാക്കുക. നിങ്ങള് ഒരു ജോലി ചെയ്യുകയാണെങ്കില്, നിങ്ങളുടെ ഉയര്‍ന്ന ഉദ്യോഗസ്ഥരുടെ ഉപദേശം നിങ്ങള് പാലിക്കേണ്ടതുണ്ട്. ബിസിനസ് ചെയ്യുന്നവര്‍ക്ക് നല്ല ലാഭം ലഭിക്കും, പ്രത്യേകിച്ചും നിങ്ങളുടെ ബിസിനസ്സ് ധാന്യങ്ങള്, എണ്ണ തുടങ്ങിയവയുമായി ബന്ധപ്പെട്ടതാണെങ്കില്. വീടിന്റെ അന്തരീക്ഷം ശാന്തമായിരിക്കും. ആരോഗ്യത്തെക്കുറിച്ച് സംസാരിക്കുമ്പോള്, ഈ പടരുന്ന പകര്‍ച്ചവ്യാധിയെക്കുറിച്ച് കൂടുതല് ജാഗ്രത പാലിക്കേണ്ടതാണ്.\nWeekly horoscope Prediction For 17th October To 23rd October 2021 in Malayalam\nWeekly Horoscope in Malayalam (17th October To 23rd October 2021): Weekly horoscope Prediction for 17th October To 23rd October in Malayalam. Takealook.\nOct 17, 2021 ലെ വാര്‍ത്തകള്


allegation against pothys fire force | 35 ലക്ഷത്തിന്റെ ചാക്ക് കെട്ട് കൊടുത്തു വിട്ടത് പോത്തീസ് മുതലാളിയെന്ന് ആരോപണം; ഇടപാടെല്ലാം നടന്നത് ഉന്നതന്റെ മുറിയിലും; അഴിമതിക്കെതിരെ വാതോരാതെ പ്രസംഗിക്കുന്നവർക്ക് ശതകോടീശ്വരനെ പിണക്കാൻ മടി; വസ്ത്രവ്യാപാര ശൃംഖലയുടെ കൊച്ചിയിലെ ബഹുനില കെട്ടിടം സുരക്ഷാമാനദണ്ഡങ്ങൾ ലംഘിച്ചോ? വിജിലൻസ് അന്വേഷണത്തിന് ഉത്തരവിടാതെ കള്ളക്കളി തുടരുന്നു - MarunadanMalayali.com\nSeptember 20, 2017 | 11:35 AM IST | Permalink\nതിരുവനന്തപുരം: ഫയർ ഫോഴ്‌സിലെ ഉന്നത ഉദ്യോഗസ്ഥർ വസ്ത്രശാല ഉടമയിൽ നിന്നും നാൽപത് ലക്ഷത്തോളം രൂപ കൈക്കൂലി വാങ്ങിയതിനെ കുറിച്ച് ഫയർഫോഴസ് ഡിജിപി തന്നെ റിപ്പോർട്ട് നൽകിയിട്ടും നടപടികൾ വൈകുന്നു. പ്രമുഖ വസ്ത്ര നിർമ്മാണകച്ചവട കേന്ദ്രമായ പോത്തീസ് കൈക്കൂലി നൽകിയെന്നാണ് ആരോപണം. കോടികളുടെ വിറ്റുവരവ് ദിവസമുള്ള വമ്പനെ പിണക്കാൻ രാഷ്ട്രീയ നേതൃത്വത്തിന് താൽപ്പര്യമില്ല. അതുകൊണ്ട് തന്നെ നടപടികൾ ഒന്നും ഉണ്ടാകുന്നില്ല. അഴിമതിക്കാരായ ഉദ്യോഗസ്ഥരുടെ പേര് അറിയാമായിരുന്നിട്ടും വകുപ്പ് തല നടപടി പോലും ഉണ്ടാകുന്നില്ല. പോത്തീസിന്റെ കൊച്ചിയിലെ കെട്ടിടത്തിന് അനുമതി നൽകാനാണ് കൈക്കൂലി വാങ്ങിയതെന്നാണ് ആക്ഷേപം.\nസുരക്ഷാമാനദണ്ഡങ്ങളിൽ വെള്ളം ചേർക്കാൻ 35 ലക്ഷം രൂപയാണ് ഏഴ് ഉദ്യോഗസ്ഥർ ചേർന്നു കോഴ നിശ്ചയിച്ചത്. എന്നാൽ, ഇവരിൽ മൂന്നുപേർക്കു പണം കിട്ടാതിരുന്നതോടെ കോഴക്കഥ പുറത്തായി. തലസ്ഥാനത്തെ ഫയർ ആൻഡ് റെസ്‌ക്യൂ സർവീസസ് ആസ്ഥാനത്തു നടന്ന വീതംവയ്‌പ്പിന് പിന്നിൽ പോത്തീസാണെന്നാണ് ആക്ഷേപം. ദക്ഷിണേന്ത്യയിലെ വമ്പൻ വസ്ത്രവ്യാപാരശൃംഖലയ്ക്കായ പോത്തീസിനായി കൊച്ചിയിൽ നിർമ്മിക്കുന്ന ബഹുനിലമന്ദിരത്തിന്റെ സുരക്ഷാമാനദണ്ഡങ്ങൾക്കാണ് ഇളവു നൽകിയത്. ഇതേ സ്ഥാപനം തിരുവനന്തപുരത്ത് പാട്ടത്തിനെടുത്ത കെട്ടിടത്തിൽ ദിനംപ്രതി കോടികളുടെ കച്ചവടമാണു നടത്തുന്നത്. കൊച്ചിയിലെ കെട്ടിടത്തിന്റെ സുരക്ഷാമാനദണ്ഡങ്ങളിൽ ഇളവുനൽകാനാണ് ചില ഉദ്യോഗസ്ഥർ വിലപേശിയത്.\nപോത്തീസിന്റെ കലൂരിലുള്ള നിർമ്മാണത്തിലിരുന്ന കെട്ടിടം തകർന്നുവീണത് തെളിയിക്കുന്നത് കെട്ടിടനിർമ്മാണങ്ങളിലെ വ്യാപക ക്രമക്കേട്. കൊച്ചി മെട്രോ പില്ലറുകൾക്ക് മീറ്ററുകൾ മാത്രം അകലെ ഒമ്പത് മീറ്റർ താഴ്ച; പൈലിംഗിലെ അപാകത മെട്രോ പില്ലറുകളെ ബാധിക്കുമോയെന്ന ആശങ്ക ശക്തം; ഭൂകമ്പം വന്നാലും ഒന്നും സംഭവിക്കില്ലെന്ന് വിശദീകരിച്ച് കെഎംആർഎൽ; പൊളിഞ്ഞ് വീണത് എന്തു ചെയ്താലും ആരും ചോദിക്കില്ലെന്ന ധാർഷ്ട്യത്തിൽ കെട്ടിഉയർത്തിയ കെട്ടിടം\nഒടുവിൽ, ഉന്നതരിൽ ആരെയും പിണക്കാതെ ഏഴുപേർക്ക് അഞ്ചുലക്ഷം രൂപ വീതം നൽകാൻ ധാരണയായി. 35 ലക്ഷത്തിന്റെ നോട്ടുകെട്ടുകൾ ചാക്കിലാക്കി ഇടനിലക്കാർ അഗ്‌നിശമനസേനയുടെ ആസ്ഥാനത്തെത്തി. നാലുപേർക്ക് അഞ്ചുലക്ഷം രൂപവീതം നൽകി. മറ്റു മൂന്നുപേരെ ഏൽപിക്കാനായി 15 ലക്ഷം രൂപ ഇവർക്കു കൈമാറി. പണം എത്തിച്ചവരിൽ ഒരാൾ ഇടപാടെല്ലാം രഹസ്യമായി മൊബൈൽ ഫോൺ കാമറയിൽ പകർത്തിയിരുന്നുവെന്നും റിപ്പോർട്ട് വിശദീകരിക്കുന്നു. കോഴപ്പണം കിട്ടാത്ത മൂന്നുപേർ വീതമാവശ്യപ്പെട്ട് രംഗത്തിറങ്ങിയതോടെ കള്ളി വെളിച്ചത്തായി. മറ്റു നാലുപേർ ചേർന്ന് തങ്ങളുടെ വിഹിതം മുക്കിയതറിഞ്ഞതോടെ ഇവർതന്നെ കോഴക്കഥ പുറത്തുവിടുകയായിരുന്നു.\nപണം നൽകിയവരുടെ പക്കൽ ദൃശ്യങ്ങളുള്ള കാര്യവും ഇവർ വെളിപ്പെടുത്തി. ഇതാണ് വിവാദങ്ങൾക്ക് തുടക്കം. ആരോപണവിധേയരായ ഉദ്യോഗസ്ഥരുടെ മൊബൈൽ ഫോൺ വിളികൾ കേന്ദ്രീകരിച്ച് അന്വേഷണം നടത്തിയാൽ എല്ലാം തെളിയും. അഗ്നിശമനസേനാ ആസ്ഥാനത്ത് പ്രധാന ഉദ്യോഗസ്ഥന്റെ മുറിക്കുള്ളിലാണ് കോഴ ഇടപാട് നടന്നത്. ഇത് ഓഫീസിൽ പാട്ടാണ്. ഇത്രയും വലിയ തുക അഗ്നിശമനാ ഓഫീസിൽ കൊണ്ടു വന്നതും ഉദ്യോഗസ്ഥർ നൽകിയ ഉറപ്പിനെ തുടർന്നാണ്. ഇത്തരം ഇടപാടുകൾ ഇവിടെ പതിവാണെന്നാണ് ആക്ഷേപം. അതിനിടെ സംഭവത്തിൽ ശക്തമായ നടപടി സ്വീകരിക്കുമെന്ന സൂചനയാണ് ലഭിക്കുന്നത്. എന്നാൽ പോത്തീസിനെ പിണക്കാൻ ചില രാഷ്ട്രീയക്കാർക്ക് താൽപ്പര്യമില്ല. അതുകൊണ്ട് തന്നെ അന്വേഷണം പേരിന് മാത്രം ഒതുങ്ങും.\nബഹുനില കെട്ടിട നിർമ്മാണങ്ങൾക്ക് സംസ്ഥാന അഗ്‌നിശമന സേന കർശന നിർദ്ദേശങ്ങളും, മാനദണ്ഡങ്ങളും പുറപ്പെടുവിച്ചിട്ടുണ്ട്. എന്നാൽ ഇതിൽ വെള്ളം ചേർത്തുകൊച്ചിയിലെ പ്രശസ്തമായ വസ്ത്രവ്യാപാര സ്ഥാപനമായ പോത്തീസിന് അനധിക്രതമായും, വഴിവിട്ടും, നിയമവിരുദ്ധമായും ഇളവ് നൽകുന്നതിന് നാൽപത് ലക്ഷത്തോളം രൂപ വസ്ത്രവ്യാപാര ഉടമയിൽ നിന്നും ഫയർഫോഴ്‌സ് ആസ്ഥാനത്തെ ഉന്നത ഉദ്യോഗസ്ഥർ കൈക്കൂലിയായി വാങ്ങിയെന്നാണ് ആരോപണം. പായ്ച്ചിറ നവാസാണ് പരാതിക്കാരൻ. വിജി: ഡയറക്ടർ ലോക് നാഥ് ബഹ്റയ്ക്കും, സംസ്ഥാന ഫയർഫോഴ്‌സ് മേധാവി എഡിജിപി ടോമിൻ തച്ചങ്കരിക്കും നേരിട്ട് പരാതി നൽകി.\nകോഴ ഇടപാടിന് പ്രധാനമായും ചുക്കാൻ പിടിച്ചത് മൂന്ന് മുതിർന്ന ഉദ്യോഗസ്ഥർ ആയിരുന്നു. എന്നാൽ ഇവർ വസ്ത്ര വ്യാപാരിയിൽ നിന്നും കൈക്കൂലി വാങ്ങിയിട്ടും, നേരെത്തെ നിശ്ചയിച്ച പ്രകാരമുള്ള വിഹിതം കീഴ് ഉദ്യോഗസ്ഥർക്ക് നൽകാത്തതിനെ തുടർന്ന് കോഴ വിവരം ഇവർ തന്നെ പുറത്ത് പറയുകയായിരുന്നു. ഇതിനെ തുടർന്ന് വർഷങ്ങളായി തുടർന്ന് വരുന്ന സ്ഥിരം കോഴക്കാരായ മുതിർന്ന ഉദ്യോഗസ്ഥരെക്കുറിച്ച് എഡിജിപി ടോമിൻ തച്ചങ്കരിക്ക് റിപ്പോർട്ട് കിട്ടുകയും, ഈ റിപ്പോർട്ട് ഇദേദഹം ആഭ്യന്തര വകുപ്പിനും, അഗ്‌നി ശമനാ സേനയുടെ ചുമതലക്കാരൻ കൂടിയായ മുഖ്യമന്ത്രിക്കും കൈമാറുകയുമായിരുന്നു. എന്നാൽ റിപ്പോർട്ടുകൾ കിട്ടി രണ്ട് ആഴ്ചയോളം കഴിഞ്ഞിട്ടും യാതൊരു നടപടിയും ഉണ്ടായിട്ടില്ല.\nഇത്തരത്തിൽ അനധികൃതമായും, വഴിവിട്ടും ബഹുനില കെട്ടിടങ്ങൾക്കു് ഇത്തരത്തിൽ പ്രവർത്തിക്കാൻ ലൈസൻസുകൾ നൽകുന്നത് വൻ അഴിമതിക്ക് വേണ്ടിയാണെന്നാണ് ആരോപണം. ഇത് ഭാവിയിൽ വൻ അപകടങ്ങൾക്കും, നിരവധിപേരുടെ മരണത്തിന് വരെ കാരണമാകുമെന്നും ആരോപണമുണ്ട്. ഫയർഫോഴ്‌സിലെ മുതിർന്ന ഉദ്യോഗസ്ഥരായ ഇബി പ്രസാദ്, എസ്.ഗോപകുമാർ, പോത്തീസ് മാനേജിങ് ഡയറക്ടർ, എൻഒസി ഹോൾഡർ എന്നിവർക്കെതിരാണ് പരാതി. ഇവർക്കെതിരെ അഴിമതി നിരോധന നിയമപ്രകാരം കേസ്സെടുത്ത് അന്വേഷിക്കണമെന്നതാണ് ആവശ്യം.


മുഖത്തെ കറുത്ത പാടുകള് ,കുരുക്കള് ,അരിമ്പാറ,കറുത്ത മറുകുകള് ഇവയൊക്കെ മാറി മുഖം വെളുക്കാന് - Kerala Today\nHome Useful tips മുഖത്തെ കറുത്ത പാടുകള് ,കുരുക്കള് ,അരിമ്പാറ,കറുത്ത മറുകുകള് ഇവയൊക്കെ മാറി മുഖം വെളുക്കാന്\nമുഖത്തെ കറുത്ത പാടുകള് ,കുരുക്കള് ,അരിമ്പാറ,കറുത്ത മറുകുകള് ഇവയൊക്കെ മാറി മുഖം വെളുക്കാന്\nവെളുത്ത് സുന്ദരമായ ചര്‍മ്മം ആഗ്രഹിക്കാത്തവര് ആരുമുണ്ടാവില്ല. പക്ഷേ എല്ലാവര്‍ക്കും ഇത്തരത്തില് വെളുത്ത് സുന്ദരമായ ചര്‍മ്മം ലഭിക്കണമെന്നില്ല. എന്നാല് ഇതിനായി ഇനി അധികം കഷ്ടപ്പെടേണ്ട. കാരണം മൂന്ന് ദിവസം കൊണ്ട് തന്നെ വെളുത്ത് സുന്ദരമായ ചര്‍മ്മം നമുക്ക് സ്വന്തമാക്കാം.മുഖത്തിന് നിറം വര്‍ദ്ധിപ്പിക്കുന്ന കാര്യത്തില് മുന്‍പിലാണ് പഴത്തോല്. പഴത്തോലിനകത്തെ മാംസളമായ ഭാഗം എടുത്ത് മുഖത്ത് നല്ലതുപോലെ തേച്ച് പിടിപ്പിക്കുക. അതിനു ശേഷം പത്ത് മിനിട്ടോളം മസ്സാജ് ചെയ്യുക. ഇത് മുഖത്തിന് ദിവസങ്ങള്‍ക്കുള്ളില് തന്നെ നിറം നല്‍കുന്നു.ഇത് ഉപയോഗിക്കേണ്ട വിധവും ഉപയോഗിക്കുന്നത് മൂലം ഉണ്ടാകുന്ന ഗുണങ്ങളും വിശദമായിത്തന്നെ അറിയുവാന് താഴെ കൊടുത്തിരിക്കുന്ന വീഡിയോ കാണുക ശേഷം തുടര്‍ന്ന് വായിക്കുക .\nചര്‍മ്മം മൃദുലമാക്കുന്നതിനും പഴത്തോലിന് കഴിയുന്നു. രാത്രി കിടക്കാന് പോകുമ്പോള് പഴത്തോല് അരച്ചെടുത്ത് പേസ്റ്റാക്കി മുഖത്ത് തേച്ച് പിടിപ്പിച്ചാല് മതി. രാവിലെ എഴുന്നേറ്റ് കഴുകിക്കളയാം.\nമുഖത്തുണ്ടാകുന്ന അരിമ്പാറയും കറുത്ത പുള്ളികളും ഇല്ലാതാക്കാന് ഇതിന് പഴത്തോല് സഹായിക്കുന്നു. അരിമ്പാറം ഉള്ള സ്ഥലങ്ങളില് പഴത്തോലിന്റെ ചെറിയ കഷ്ണം വെച്ച് അതില് ബാന്‍ഡേജ് ഇട്ട് ഒരു ദിവസത്തിനു ശേഷം ഇളക്കി മാറ്റുക. ഉടന് തന്നെ അരിമ്പാറയും, പാലുണ്ണിയും എല്ലാം ഇല്ലാതാകുന്നു.\nമുഖക്കുരുവിന് പെട്ടെന്ന് പരിഹാരം നല്‍കാന് പഴത്തോലിന് കഴിയും. അകാലവാര്‍ദ്ധക്യവും അതിനോടനുബന്ധമായ എല്ലാ പ്രശ്‌നങ്ങളും ഇല്ലാതാകാന് പഴത്തോല് സഹായിക്കുന്നു. നന്നായി പഴുത്ത പഴത്തിന്റെ തോല് മുഖത്ത് മസ്സാജ് ചെയ്യുക. അരമണിക്കൂറിന് ശേഷം കഴുകിക്കളയാം\nസോറിയാസിസിനോട് പൊരുതാനും പഴത്തോലിന് കഴിയുന്നു. ചര്‍മ്മസംബന്ധമായ എല്ലാ പ്രശ്‌നങ്ങള്‍ക്കും പഴത്തോല് ഒരു പരിഹാരം തന്നെയാണ്.\nവേദന മാറ്റാന് ഏറ്റവും പറ്റിയ വേദനസംഹാരിയാണ് പഴത്തോല്. വേദനയുള്ള ഭാഗത്ത് പഴത്തോല് വെച്ച് മസ്സാജ് ചെയ്താല് മതി വേദന മാറും.\nസൗന്ദര്യം എന്നു പറയുന്നത് മുഖത്ത് മാത്രമല്ല ശരീരത്തിന്റെ മൊത്തം ഭാഗത്തെയും സൗന്ദര്യമായി തന്നെയാണ് കണക്കാക്കുന്നത്. അതുകൊണ്ട് തന്നെയാണ് തടി കൂടുമ്പോള് നമ്മള് വേവലാതി പെടുന്നതും.\nപഴത്തില് അടങ്ങിയതിനേക്കാള് പൊട്ടാസ്യമാണ് പഴത്തോലില് ഉള്ളത്. അതുകൊണ്ട് തന്നെ പഴം കഴിയ്ക്കുന്നതിനേക്കാള് കൂടുതല് ആരോഗ്യമാണ് പഴത്തോല് കഴിയ്ക്കുന്നതിലൂടെ ലഭിയ്ക്കുന്നത്.\nകലോറിയാണ് നമ്മുടെ ശരീരത്തെ തടിപ്പിക്കുന്നത്. കലോറി കുറയ്ക്കാന് സഹായിക്കുന്ന ഒന്നാണ് പഴത്തോല്. അതുകൊണ്ട് തന്നെ പഴത്തോലിന്റെ ഉപയോഗം തടി കുറയ്ക്കുന്നു.\nകണ്ണിനടിയിലെ കറുപ്പകറ്റാനും പഴത്തോല് തന്നെ ധാരാളം. പഴത്തോല് ചെറിയ കഷ്ണമാക്കി കണ്ണിനടിയില് വെച്ചാല് സൗന്ദര്യപ്രശ്‌നത്തിന്റെ പ്രധാന വില്ലനായ കണ്ണിനടിയിലെ കറുപ്പ് ഇല്ലാതാവുന്നു.


കാലമെത്ര കഴിഞ്ഞാലും മലയാളികളെ വിട്ടുമാറാത്ത വികാരം; മലയാളത്തിന്റെ മഹാഗായകന് 82ാം പിറന്നാള്\nBy Shanavas SS Mon, 10 Jan 2022\nജനുവരി 10 ഗാനഗന്ധര്‍വന് കെ ജെ യേശുദാസിന് ഇന്ന് 82ാം പിറന്നാള്. ജോസഫ് യേശുദാസ് എന്ന കെ.ജെ യേശുദാസ് കഴിഞ്ഞ 60 വര്‍ഷങ്ങളായി പിന്നണിയില് പാടിക്കൊണ്ടിരിക്കുകയാണ്. 1961ല് ശ്രീനാരായണഗുരുദേവന്റെ ജീവീതത്തെ ആസ്പദമാക്കി നിര്‍മ്മിച്ച കാല്‍പ്പാടുകള് എന്ന ചിത്രത്തില് ഗുരുദേവന്റെ 'ജാതിഭേദം മതദ്വേഷം ഏതുമില്ലാതെ സര്‍വ്വരും സോദരത്വേന വാഴുന്ന മാതൃകാ സ്ഥാനമാണിത്' എന്ന ശ്ലോകം ചൊല്ലിക്കൊണ്ടായിരുന്നു ചലച്ചിത്ര പിന്നണി ഗാനരംഗത്തേക്കുള്ള യേശുദാസിന്റെ ചുവടുവെപ്പ്. മലയാള ചലച്ചിത്ര സംഗീതത്തിന്റെ പുതുയുഗ പിറവിക്ക് വഴിയൊരുക്കിയതാകട്ടെ പ്രശസ്ത സംഗീത സംവിധായകന് എം.ബി ശ്രീനീവാസനും. കേട്ടിട്ടും കേട്ടിട്ടും മതിവരാത്ത, പുതുമ നഷ്ടപ്പെടാത്ത ഗാനങ്ങള്... ദൈവം വരദാനംനല്‍കിയ ശബ്ദത്തിനൊപ്പം, കാലഘട്ടങ്ങള്‍ക്കും മാറിവന്ന അഭിനേതാക്കള്‍ക്കുമൊപ്പം പുതുഭാവങ്ങള് നിരത്തിയ ആ സ്വരമാധുര്യത്തിന്റെ അളവുകോലില് മലയാള ചലച്ചിത്ര ഗാന ചരിത്രത്തെ തന്നെ അടയാളപ്പെടുത്തിവെക്കാനാകും.\nയേശുദാസിന് കടുത്ത പരീക്ഷണങ്ങളുടെ വര്‍ഷമായിരുന്നു 1961. ദാരിദ്ര്യം കഠിനമായി. നന്നേ മെലിഞ്ഞ ശരീരത്തെ അനാരോഗ്യവും കീഴ്പ്പെടുത്തിയതോടെ, സംഗീതഭൂഷണം കോഴ്സ് മുടങ്ങി. അങ്ങനെയിരിക്കുമ്പോഴാണ് സിനിമയില് പാടാനുള്ള അവസരം ലഭിക്കുന്നത്. സംഗീത സംവിധായകന് എം.ബി ശ്രീനിവാസനുമായുള്ള കൂടിക്കാഴ്ചയാണ് വഴിത്തിരിവായത്. പുതിയ സിനിമകളുടെ ചര്‍ച്ചയ്ക്കായി കേരളത്തിലെത്തിയ എംബിഎസിനെ കണ്ടാല് അവസരം ലഭിക്കുമെന്ന് യേശുദാസിന് അറിയിപ്പ് കിട്ടി. അതനുസരിച്ച്, പിതാവ് അഗസ്റ്റിന് ജോസഫ് ഭാഗവതര്‍ക്കൊപ്പം യേശുദാസ് പീച്ചിയിലെ ഗസ്റ്റ് ഹൗസിലെത്തി എംബിഎസിനെ കണ്ടു. കീര്‍ത്തനവും ഹിന്ദി പാട്ടും ഉള്‍പ്പെടെ ഏതാനും ഗാനങ്ങള് എംബിഎസ് യേശുദാസിനെക്കൊണ്ട് പാടിപ്പിച്ചു. ആ ആലാപനഭംഗിയില് എംബിഎസ് സംപ്രീതനായി. ഏതാനും മാസങ്ങള്‍ക്കുശേഷം, റെക്കോഡിങ്ങിനായി ചെന്നൈയില് എത്താനുള്ള അറിയിപ്പും യേശുദാസിനെ തേടിയെത്തി.\nസുഹൃത്ത് നല്‍കിയ പൈസയുമായാണ് യേശുദാസ് ചെന്നൈയിലേക്ക് യാത്ര തിരിച്ചത്. പരിശീലനവും മറ്റുമായി രണ്ട് മാസം അവിടെ നില്‍ക്കേണ്ടതുണ്ടായിരുന്നു. ബന്ധുവീട്ടില് താമസിച്ചുകൊണ്ടായിരുന്നു റിഹേഴ്സല്. ഭക്ഷണം പോലും കഴിക്കാന് പൈസയില്ലാതിരുന്ന നാളുകളില്, വിശപ്പടക്കാന് പൈപ്പുവെള്ളമായിരുന്നു ആശ്രയം. പക്ഷേ, അത് പ്രശ്നമായി. പനി കടുത്തു, ടൈഫോയ്ഡായി മാറി. രണ്ടാഴ്ചയോളം രോഗക്കിടക്കയിലായി. ശാരീരിക സ്ഥിതി മോശമായതോടെ, യേശുദാസിനായി കരുതിവെച്ചിരുന്ന ഒരു സോളോ കെ.പി ഉദയഭാനുവിന് നല്‍കി. പകരം ശ്രീനാരായണ ഗുരുവിന്റെ ശ്ലോകം യേശുദാസിന് കൊടുക്കാന് സിനിമയുടെ അണിയറ പ്രവര്‍ത്തകര് തീരുമാനിച്ചു.\nനവംബര് 14ന് ഭരണി സ്റ്റുഡിയോയിലായിരുന്നു റെക്കോഡിങ്. ഉദയഭാനുവിന്റെ രണ്ട് ഗാനങ്ങള് റെക്കോഡ് ചെയ്തതിനുശേഷമായിരുന്നു യേശുദാസിന് അവസരം. ഒന്നു രണ്ടു തവണ കൂടി റിഹേഴ്സല് നോക്കിയശേഷം ഫൈനല് റിഹേഴ്സലും കഴിഞ്ഞ് ടേക്ക് എന്ന് നിര്‍ദേശം കിട്ടി. അതനുസരിച്ച്, യേശുദാസ് ഫൈനല് റിഹേഴ്സല് പാടി. എന്നാല്, ടേക്ക് പോയില്ല. ടേക്ക് എന്ന് പറഞ്ഞാല് പുതിയ ഗായകനായ യേശുദാസിന് ഉണ്ടായേക്കാവുന്ന പരിഭ്രമം കണക്കിലെടുത്ത് എംബിഎസ് ഒപ്പിച്ച സൂത്രപ്പണിയായിരുന്നു ഫൈനല് റിഹേഴ്സല്. യേശുദാസാകട്ടെ, അത് ഗംഭീരമായി പാടുകയും ചെയ്തു. അതോടെ, ഒരു പാട്ട് കൂടി യേശുദാസിനെക്കൊണ്ട് പാടിപ്പിച്ചാലോ എന്നായി ചര്‍ച്ചകള്. യേശുദാസിനായി നിശ്ചയിച്ചിരുന്ന സോളോ ഉദയഭാനു നേരത്തെ തന്നെ പാടിയിരുന്നു. അതിനാല്, ഉദയഭാനുവിന് നിശ്ചയിച്ചിരുന്ന ഡ്യൂയറ്റ് യേശുദാസിന് കൊടുത്താലോ എന്നായിരുന്നു ചര്‍ച്ചകള്. ഉദയഭാനുവിനോട് കാര്യം അവതരിപ്പിച്ചപ്പോള്, അദ്ദേഹത്തിന് പരിപൂര്‍ണ്ണ സമ്മതം. അങ്ങനെ, പി. ഭാസ്‌കരന് രചിച്ച 'അറ്റന്‍ഷന് പെണ്ണേ...' എന്ന ഗാനം ശാന്താ പി നായര്‍ക്കൊപ്പം പാടി. കൂടാതെ, 'പണ്ടുത്തര ഹിന്ദുസ്ഥാനത്തില്...' എന്ന കുമാരനാശാന്റെ വരികളും യേശുദാസ് ചിത്രത്തിനായി പാടി. മലയാള ചലച്ചിത്ര സംഗീതത്തിന്റെ പുതുയുഗ പിറവിക്കായിരുന്നു സംവിധായകന് കെ.എസ് ആന്റണി, നിര്‍മാതാവ് ടി.ആര് രാഘവന്, എംബിഎസ് എന്നിവര് സാക്ഷികളായത്.\n1940 ജനുവരി പത്തിന് സംഗീത-നാടക നടനും പാട്ടുകാരനുമായ അഗസ്റ്റിന് ജോസഫിന്റെയും എലിസബത്തിന്റെയും മൂത്ത മകനായിട്ടായിരുന്നു യേശുദാസിന്റെ ജനനം. 1949ല്, എറണാകുളം സെന്റ്. ആല്‍ബര്‍ട്ട് സ്‌കൂള്‍ഗ്രൗണ്ടില് പിതാവിനൊപ്പം ശാസ്ത്രീയ സംഗീത കച്ചേരി അവതരിപ്പിച്ച്, ഏവരെയും അതിശയിപ്പിച്ചുകൊണ്ടാണ് സ്വരലോകത്തെ പ്രയാണം തുടങ്ങിയത്. അനുഭവങ്ങള് തീച്ചൂള തീര്‍ത്ത ജീവിതത്തില് കഠിനാധ്വാനവും ദൃഢനിശ്ചയവുമാണ് സംഗീത യാത്രയെ ഉയരത്തിലെത്തിച്ചത്. 1960ല് ആകാശവാണി പ്രേക്ഷേപണ യോഗ്യമല്ലെന്ന് വിധിയെഴുതിയ ശബ്ദഗാംഭീര്യത്തെ ഇന്ത്യയിലെ ഏതാണ്ടെല്ലാ ഭാഷകളും കടംകൊണ്ടു. ഇംഗ്ലീഷ്, അറബി, റഷ്യന്, ലാറ്റിന് ഭാഷകളിലും ഒരുപിടി നല്ല ഗാനങ്ങള് പാടിയിട്ടുണ്ട്. എട്ട് തവണ മികച്ച ഗായകനുളള ദേശീയ അവാര്‍ഡ് സ്വന്തമാക്കി. 25 തവണ കേരള സംസ്ഥാന അവാര്‍ഡ് എന്ന റെക്കോഡും സ്വന്തം. മറ്റു സംസ്ഥാനങ്ങളില് നിന്നുള്ള ഒട്ടനവധി പുരസ്‌കാരങ്ങള്, പദ്മശ്രീ, പദ്മഭൂഷണ്, പദ്മവിഭൂഷണ് ബഹുമതികളും മലയാളികളുടെ സ്വകാര്യ അഹങ്കാരമായ, ഈ ഗന്ധര്‍വനാദത്തെ തേടിയെത്തി.\n1961 തുടങ്ങി 2021ല് 81ാം വയസിലും തുടരുന്ന സംഗീത സപര്യ. സംഗീതത്തിന്റെ അഗാധമായ ആഴത്തിലേക്കാണ് ആ സ്വരമാധുര്യം നമ്മുടെ ഹൃദയങ്ങളെ കൂട്ടിക്കൊണ്ടുപോകുന്നത്. സന്തോഷവും സങ്കടവും പ്രണയവും വിരഹവുമൊക്കെ നിറഞ്ഞൊഴുകുന്ന സ്വരധാരയില് മലയാളികള് സ്വയം മറന്നുപോകുന്നു. കാലങ്ങളായി തുടര്‍ന്നുപോരുന്ന ശീലങ്ങളില് ഒന്നാണത്. ആ ശബ്ദം ഒരു തവണയെങ്കിലും കേള്‍ക്കാതെ മലയാളികളുടെ ദിവസം കടന്നുപോകാറില്ല. അനിര്‍വചനീയമായ പുതിയൊരു ലോകം. കാലത്തിനനുസരിച്ച് മാറുന്ന മലയാളികളെ ഇന്നും പഴഞ്ചനായി ഇരിക്കാന് പ്രേരിപ്പിക്കുന്ന വികാരങ്ങളിലൊന്നും ആ ശബ്ദമാണ്. കാലമെത്ര കഴിഞ്ഞാലും, അതിനെ വിട്ടുമാറാനുള്ള മലയാളികളുടെ മടി തുടരുകയും ചെയ്യും.


സ്വകാര്യ മെഡിക്കല് കോളേജുകളിലെ ഫീസ് പുനഃര്‍നിര്‍ണയത്തിനെതിരെ കേരള സര്‍ക്കാര് - Express Kerala\nKerala National February 18, 2020 | Published by : Express Kerala Network\nന്യൂഡല്‍ഹി: കേരളത്തിലെ സ്വകാര്യ മെഡിക്കല് കോളേജുകളിലെ ഫീസ് പുനഃര്‍നിര്‍ണയിക്കാനുള്ള ഹൈക്കോടതി നീക്കത്തിന് എതിരെ സംസ്ഥാന സര്‍ക്കാര്. ഫീസ് പുനര്‍നിര്‍ണയത്തിനെതിരെ സുപ്രീംകോടതിയെയാണ് സമീപിച്ചത്.ഫീസ് പുനഃനിര്‍ണയിക്കാന് ഹൈക്കോടതിക്ക് അധികാരം ഇല്ല. ഫീസ് നിര്‍ണയ സമിതിയുടെ അധികാരം കവര്‍ന്നെടുക്കാനുള്ള ഹൈക്കോടതി നടപടി തെറ്റാണെന്നും സംസ്ഥാനസര്‍ക്കാര് സുപ്രീംകോടതിയില് ഫയല് ചെയ്ത ഹര്‍ജിയില് വ്യക്തമാക്കിയിട്ടുണ്ട്.\n2016-17, 2017-18, 2018-19 അധ്യയന വര്‍ഷങ്ങളിലേക്ക് ഫീസ് നിര്‍ണയ സമിതി സംസ്ഥാനത്തെ സ്വാശ്രയ മെഡിക്കല് കോളേജുകളിലേക്ക് കണക്കാക്കിയ ഫീസ് പുനര്‍നിര്‍ണയിക്കാനാണ് ഹൈക്കോടതി നടപടി ആരംഭിച്ചത്. ഇതിനായി ഫീസ് നിശ്ചയിക്കുന്നതിനുള്ള രേഖകള് ഹാജരാക്കാന് കഴിഞ്ഞ മാസം സ്വകാര്യ മെഡിക്കല് കോളേജുകളോട് ഹൈക്കോടതി നിര്‍ദേശിച്ചിരുന്നു. ഇതിനെ ചോദ്യം ചെയ്താണ് സംസ്ഥാന സര്‍ക്കാര് സുപ്രീം കോടതിയെ സമീപിച്ചിരിക്കുന്നത്.11 ലക്ഷം മുതല് 17 ലക്ഷം രൂപ വരെയായിരുന്നു കോളേജുകള് ആവശ്യപ്പെട്ട ഫീസ്.\nനടത്തിപ്പു ചെലവ് സംബന്ധിച്ച് കോളേജുകള് ഹാജരാക്കിയ രേഖകള് പരിശോധിച്ച ഫീസ് നിര്‍ണയ സമിതി നാലരലക്ഷം മുതല് അഞ്ചരലക്ഷം വരെ ഫീസ് നിശ്ചയിച്ചിരുന്നു. സമിതി നിശ്ചയിച്ച ഫീസ് 2019 ല് ഹൈക്കോടതി റദ്ദാക്കിയിരുന്നു.\nകോളേജുകള് സമര്‍പ്പിക്കുന്ന രേഖകള് കൂടി പരിശോധിച്ച ശേഷം വീണ്ടും ഫീസ് നിശ്ചയിക്കാന് സമിതിയോട് ഹൈക്കോടതി അവശ്യപെട്ടിരുന്നു. എന്നാല് മുന് നിശ്ചയിച്ച ഫീസ് സമിതി വീണ്ടും ആവര്‍ത്തിച്ചു. ഇതിന് എതിരെ മാനേജുമെന്റുകള് നല്‍കിയ ഹര്‍ജിയിലാണ് കോടതി തന്നെ ഫീസ് നിര്‍ണയിക്കാന് നടപടി തുടങ്ങിയത്.\nകൊവിഡ്; ഏപ്രില് ഫൂളില് വ്യാജ പ്രചരണം നടത്തിയാല് പിടിവീഴും; ജാഗ്രതൈ\nരണ്ടാമത്തെ കൊവിഡ് മരണം; സമൂഹ വ്യാപനത്തിന് സാധ്യതയില്ല, ആശങ്ക വേണ്ട


സ്കോലസിസ് എന്നതിന് ഷ്റോത്ത് രീതി എന്താണ്? എൽ പാസോ ബാക്ക് ക്ലിനിക്ക് ® • 915-850-0900\nസ്കോത്ത് മെത്തേഡ് ഒരു യാഥാസ്ഥിതിക വ്യായാമം എന്ന് അറിയപ്പെടുന്നു. ഇത് തുമ്പിക്കൈ അഴുകിയ മരുന്നുകൾ ഉപയോഗിച്ച് സ്പിനോസിസ് പോലെയുള്ള മസ്തിഷ്ക തെറ്റിദ്ധാരണകൾ തിരുത്താനുള്ള ത്രിമാനമായ സമീപനമാണ് ഉപയോഗിക്കുന്നത്. മേൽപ്പറഞ്ഞ തുമ്പിക്കൈയുടെ ആകൃതി മാറ്റാനും നട്ടെല്ലിന് അസന്തുലിതാവസ്ഥ പരിഹരിക്കാനും വിരിയിറവുകൾ കൂടി ഉൾക്കൊള്ളുന്നതാണ് ഈ പ്രത്യേക രീതിയുടെ ലക്ഷ്യം. ഷ്റോത്ത് രീതി ചെയ്ത ശസ്ത്രക്രിയാശാലകൾ അല്ലെങ്കിൽ ശാരീരിക തെറാപ്പിസ്റ്റുകൾ കൃത്യമായ വ്യായാമങ്ങളിൽ രോഗിക്ക് കൃത്യമായ വ്യായാമങ്ങൾ നൽകും.\nഷ്രോത്ത് രീതി വ്യായാമങ്ങൾ കൈവരിക്കാൻ ലക്ഷ്യമിടുന്നു: ശരീരത്തിന്റെ സ്വാഭാവിക വളവുകളുടെ സ്ഥിരത; കഠിനമായ ശരീരഭാഗങ്ങൾ സമാഹരിക്കുക; പോസ്റ്റുറൽ വിന്യാസത്തിന്റെ മെച്ചപ്പെടുത്തൽ; ദൈനംദിന ജീവിത പ്രവർത്തനങ്ങൾ പഠിപ്പിക്കുക; തിരുത്തലുകൾ പ്രോത്സാഹിപ്പിക്കുക; ന്യൂറോ മസ്കുലർ നിയന്ത്രണം വർദ്ധിപ്പിക്കുക; പേശികളുടെ ശക്തിയും സഹിഷ്ണുതയും വർദ്ധിപ്പിക്കുക; വേദന കുറയ്ക്കൽ; കാർഡിയോ-പൾമണറി പ്രവർത്തനത്തിന്റെ മെച്ചപ്പെടുത്തൽ.\nസ്ക്രോത്ത് രീതിയിൽ നിന്ന് ആർക്കാണ് പ്രയോജനം ലഭിക്കുക?\nഎല്ലാ പ്രായത്തിലുമുള്ള ആളുകളെയും ചമ്മി ഉപയോഗിച്ച് ചികിത്സിക്കാൻ ഷ്രോത്ത് രീതി ഉപയോഗപ്പെടുത്താം. ഇത് സ്കോർലിയൊസിസിന്റെ എല്ലാ ഘട്ടങ്ങളും ചികിത്സിക്കാൻ ഉപയോഗിക്കാറുണ്ട്.\nഷ്രോത്ത് രീതി വ്യായാമങ്ങൾ\nസ്കോളിയോസിനുപയോഗിക്കുന്ന ഷ്രോത്ത് രീതി വ്യായാമങ്ങൾ വ്യക്തിയുടെ വക്രം പാറ്റേണുകളുടെയും കാഠിന്യത്തെയും, അവരുടെ പ്രത്യേക പ്രവർത്തനത്തെയും ചലനങ്ങളെയും അടിസ്ഥാനമാക്കിയാണ്. ഓരോ വ്യായാമത്തിന്റെയും ലക്ഷ്യം മെച്ചപ്പെട്ട കൃത്യമായ പദവിയോടുകൂടിയ നിർദ്ദിഷ്ട സ്ഥാനങ്ങളും പുനഃപ്രവേശനങ്ങളും ശ്വസന രീതികളും ഉപയോഗിച്ച് ശരിയായ രീതിയിലുള്ള അലൈൻമെന്റ് നേടേണ്ടതുണ്ട്. ഓരോ വ്യായാമവും ഒരു ഫ്ലാറ്റ് ബാക്ക് ഭാവനയും റൈബി പ്രാധാന്യവും കുറയ്ക്കാൻ രൂപകൽപ്പന ചെയ്തിട്ടുണ്ട്, കൂടാതെ ഇത് പല്പ്പനയുടെ അലൈൻമെന്റ് പുനഃസ്ഥാപിക്കാൻ സഹായിക്കുന്നു. ഓരോ വ്യക്തിയ്ക്കുമുള്ള ഒപ്റ്റിമൽ അവസ്ഥ സൃഷ്ടിക്കുന്നതിനായി ഷ്രോത്ത് മെഥേഡ് വ്യായാമങ്ങൾ മാറ്റാവുന്നതാണ്.\nസ്കൊയോളിസിനു വേണ്ടി ഷ്റോത്ത് മെത്തേഡിലെ പ്രത്യേകതയായ ശസ്ത്രക്രിയാ അല്ലെങ്കിൽ ഫിസിക്കൽ തെറാപ്പിസ്റ്റ് തന്ത്രപരമായ ഉത്തേജക ഉപയോഗിച്ച് ഒരു രോഗിയെ സഹായിക്കും. ഈ രീതിയിൽ, അവർ തെറ്റായ രീതിയിൽ തിരുത്തൽ ചെയ്യേണ്ട ശരിയായ മസിലുകൾ സജീവമാവുന്നതിനായി ശ്വസിക്കാനും വിശാലമാക്കാനും എവിടെ തുടങ്ങണമെന്ന് വ്യക്തിക്ക് മനസ്സിലാക്കാൻ കഴിയും.\nനട്ടെല്ലിൽ കുഴപ്പമുണ്ടാക്കുന്നതിന്റെ കുറവ്, വ്യക്തിയുടെ ചമ്മിയിൽ ഉണ്ടാവുക, അവർ നട്ടെല്ലുള്ള അവസ്ഥയെ ആശ്രയിച്ചിരിക്കും. ഈ തെറ്റിദ്ധാരണയുടെ പുരോഗതി നിരോധിക്കുന്നതിനായി മൊത്തത്തിലുള്ള വക്രതയില്ലാത്ത വക്രത കുറയ്ക്കുന്നതിനാണ് ഈ രീതിയുടെ പ്രാഥമിക ലക്ഷ്യം.\nഷ്രോത്ത് രീതി വ്യായാമം ചികിത്സകൾ എത്രത്തോളം?\nഒന്നാമതായി, ഒരു കൈറോപ്രാക്റ്റർ അല്ലെങ്കിൽ ഫിസിക്കൽ തെറാപ്പിസ്റ്റ് ഒരു രോഗിയുടെ സ്കോളിയോസിസിന്റെ അളവ് വ്യക്തിഗതമായി വിലയിരുത്തും. തുടർന്ന്, ആരോഗ്യപരിപാലന വിദഗ്ധർ പരീക്ഷകളുടെ ഫലങ്ങൾ അനുസരിച്ച് ഷ്രോത്ത് രീതി പ്രോഗ്രാം വ്യായാമങ്ങൾ അടിസ്ഥാനമാക്കും. ചികിത്സാ സെഷനുകൾ‌ക്ക് സാധാരണയായി 45 മുതൽ 55 മിനിറ്റ് വരെ നീളമുണ്ട്, കൂടാതെ5സെഷനുകൾ മുതൽ 20 സെഷനുകൾ വരെ വ്യത്യാസപ്പെടാം. രോഗികൾക്ക് അവരുടെ ഹോം വ്യായാമ പരിപാടികൾ തുടരേണ്ടതും പ്രധാനമാണ്. ഫിറ്റ്‌നെസ് ഒരു ആജീവനാന്ത പ്രതിബദ്ധത ആയിരിക്കണം, മാത്രമല്ല ശരിയായ ഒരു പോസ്ചറൽ തിരുത്തൽ നിലനിർത്തുന്നതിന് ഇത് പ്രധാനമാണ്. പ്രോഗ്രാമിൽ നിന്ന് ഡിസ്ചാർജ് ചെയ്തതിന് ശേഷം ഓരോ2മുതൽ3മാസത്തിലും രോഗികൾക്ക് വിലയിരുത്തലുകൾ സ്വീകരിക്കാൻ ഇത് പലപ്പോഴും ശുപാർശ ചെയ്യുന്നു. ഇത് സംബന്ധിച്ച് ഒരു ഹെൽത്ത് കെയർ പ്രൊഫഷണലുമായി സംസാരിക്കുന്നത് ഉറപ്പാക്കുക.\nഅടുത്തത് നിങ്ങൾക്ക് എങ്ങനെ മസിൽ വേഗത്തിൽ നിർമ്മിക്കാൻ കഴിയും »\nമുമ്പത്തെ «യെശയ്യ ഡെൽഗഡോ | ഗുസ്തി | പുഷ്-ആയി-ആർ‌എക്സ് ®


യുകെയിലെ അപേക്ഷകളും സംരംഭങ്ങളും | ഓപ്ഷൻ യുകെ\nby ഓപ്ഷൻ 4. ഒക്ടോബർ 2019, 16: 46 431 കാഴ്ചകൾ\nയുകെയിലെ നിലവിലെ നിവേദനങ്ങളും സംരംഭങ്ങളും ഞങ്ങൾ ഇവിടെ ശേഖരിക്കുന്നു.\n#1 ECOCIDE യെ യുകെ ക്രിമിനൽ കുറ്റമാക്കി മാറ്റുക\nനിവേദനം: ECOCIDE യെ യുകെ ക്രിമിനൽ കുറ്റമാക്കി മാറ്റുക\nകാലാവസ്ഥാ കരാറുകളും സിവിൽ നിയമങ്ങളും ഭൂമിക്ക് ദോഷം ചെയ്യുന്നത് തടയുന്നതിൽ പരാജയപ്പെട്ടു. ഇക്കോസൈഡിന്റെ ഒരു ക്രിമിനൽ നിയമം പരിസ്ഥിതി വ്യവസ്ഥകളെ നശിപ്പിക്കുന്നതിനും / അല്ലെങ്കിൽ കാലാവസ്ഥാ തകർച്ചയെ വർദ്ധിപ്പിക്കുന്നതിനും അറിയപ്പെടുന്ന രീതികളെ കുറ്റകരമാക്കും. ദിശ മാറ്റാൻ വ്യവസായത്തെ പ്രേരിപ്പിക്കുന്നതിനുള്ള ഒരേയൊരു മാർഗ്ഗമാണിത്.\nസമർപ്പിച്ചത് ഹെൽമറ്റ് മെൽസർ 4. ഒക്ടോബർ 2019, 16: 44\nപോസ്റ്റ് ൽ പങ്കിടുകഫേസ്ബുക്കിൽ പങ്കിടുകട്വിറ്ററിൽ ഷെയർ\nനിങ്ങളുടെ സമർപ്പിക്കൽ ചേർക്കുക\nചിത്രം വീഡിയോ ഓഡിയോ ടെക്സ്റ്റ് ഉൾച്ചേർക്കുക\nഇമേജുകൾ ഇവിടെ ഡ്രോപ്പ് ചെയ്യുക\nURL ൽ നിന്ന് ചിത്രം നേടുക\nപരമാവധി അപ്‌ലോഡ് ഫയൽ വലുപ്പം:4MB.\nനിങ്ങളുടെ യഥാർത്ഥ സൃഷ്ടിയല്ലേ? ഉറവിടം ശ്രദ്ധിക്കുക\nകാരണം റഫറൽ ലിങ്ക് ചേർക്കണോ?\nനിബന്ധനകളും വ്യവസ്ഥകളും ഞാൻ അംഗീകരിക്കുന്നു. ഈ ഫീൽഡ് പൂരിപ്പിക്കേണ്ടതുണ്ട് കൂടുതലറിവ് നേടുക\nവീഡിയോ ഇവിടെ ഡ്രോപ്പ് ചെയ്യുക\nപരമാവധി അപ്‌ലോഡ് ഫയൽ വലുപ്പം: 20 MB.\nഓഡിയോ ഇവിടെ ഡ്രോപ്പ് ചെയ്യുക\nമുമ്പത്തെ ലേഖനം ഗ്രെറ്റ തൻബെർഗും മറ്റ് കുട്ടികളും യുഎന്നിന് പരാതി നൽകി\nഅടുത്ത ലേഖനം "നമുക്ക് ഇപ്പോൾ നടപടിയെടുക്കാം!" - യുവ കാലാവസ്ഥാ ആക്റ്റിവിസിൽ നിന്നുള്ള ഒരു നിലവിളി